ކުޅެވެމުން އަންނަނީ އިންޑިއަން އޯޝަން އައިލެންޑް ގޭމްސްގެ ޓޭބަލް ޓެނިހުގެ އަންހެން ޓީމު އިވެންޓް ފައިނަލެވެ. މޮރިޝަސްގެ މައި ޓީޓީ ހޯލުގައި ގުގުމަމުން ދިޔައީ އެ ގައުމުގެ...\nމޮރިޝަސް ކުޅުންތެރިޔާ ފޮނުވާލި ބާރު ޝޮޓް ރާއްޖޭގެ އައިޝަތު ރަފާ ނާޒިމްގެ ހާފަށް ވެއްޓުމާ އެކު، ރާއްޖެ އަށް އިންޑިއަން އޯޝަން އައިލެންޑް ގޭމްސްގެ އަންހެން ޓޭބަލް ޓެނިހުގެ ރަން...\nއެންމެ ފަހުގެ ޗެމްޕިއަން އަދި މުބާރާތް ބާއްވާ ގައުމު ކަމަށްވާ މޮރިޝަސް ވަރަށް ވާދަވެރި ކުޅުމަކަށް ފަހު 3-5 އިން ބަލިކޮށް ދިވެހިރާއްޖޭގެ ގައުމީ އަންހެން ޓޭބަލް ޓެނިސް ޓީމުން...\nޖޫނިއާ ދެ ކުޅުންތެރިން ކަމަށްވާ ފާތިމަތު ދީމާ އަލީ އާއި އައިޝަތު ރަފާ ނާޒިމްގެ މޮޅު ކުޅުމާ އެކު، މުބާރާތުގެ ހޯސްޓް އަދި އެންމެ ފަހު ފަހަރު ރަން މެޑަލް ހޯދި މޮރިޝަސް 3-2 އިން ބަލިކޮށް...\nއަހަރެމެން އެންމެންނަށް ފެންނަނީ ޓޭބަލް ޓެނިސް ތަރި ފާތިމަތު ދީމާ އަލީގެ ހުނަރުވެރިކަމެވެ. އޭނާ ހޯދަމުން އަންނަ ކާމިޔާބީތަކެވެ. މިހާރު ވެސް އުއްމީދުކޮށްގެން މިތިބީ އިއްޔެ...\nއައިއޯއައިޖީ އަށް ތައްޔާރުވާން ޓީޓީ ޓީމު އިންޑިއާ އަށް\nމޮރިޝަސްގައި މި މަހު 19 ގައި ފަށާ އިންޑިއަން އޯޝަން އައިލެންޑް ގޭމްސް (އައިއޯއައިޖީ) އަށް ތައްޔާރުވުމަށް ހާއްސަ ތަމްރީންތަކެއް ހެދުމަށް ގައުމީ ޓޭބަލް ޓެނިސް ސްކޮޑް އިއްޔެ އިންޑިއާ އަށް ފުރައިފި އެވެ.\nގައުމީ ޓޭބަލް ޓެނިސް މުބާރާތުގެ އަންހެން ސިންގަލްސް ތަށި މިލްކުކުރަން ނުކުތް އައިޝަތު ރަފާ ނާޒިމް 4-1 ސެޓުން ބަލިކޮށް މުބާރާތުގެ ޗެމްޕިއަންކަން ފުރަތަމަ ފަހަރަށް ހޯދައި، ތަށި...\nގައުމީ ޓޭބަލް ޓެނިސް މުބާރާތުގެ ފިރިހެން ޑަބަލްސް ޗެމްޕިއަންކަން މޫސާ މުންސިފް އަހުމަދާއި އަލީ އާދަމް މަނިކު (ތާޅަފިލި އަލިބެ) އަދި އަންހެން ޑަބަލްސް ޗެމްޕިއަންކަން އައިޝަތު ރަފާ...\nދެކުނު އޭޝިއާގެ ޗެމްޕިއަންކަން ރާއްޖޭގެ ދީމާ ހޯދައިފި\nސައުތު އޭޝިއާ ހޯޕްސް ޓޭބަލް ޓެނިސް މުބާރާތުގެ އަންހެން ބައިގެ ޗެމްޕިއަންކަން ހޯދައި، ރާއްޖޭގެ އުމުރުން 11 އަހަރުގެ ފާތިމަތު ދީމާ އަލީ، ބައިނަލްއަގްވާމީ މުބާރާތެއްގައި ރާއްޖެ އަށް އެ ކުޅިވަރުން، އެއްވެސް ކެޓަގަރީއަކުން ފުރަތަމަ ފަހަރަށް ރަން މެޑެއްޔެއް ހޯދައިދީފި އެވެ.\nޓީޓީ ކުޅޭނެ އެކަށީގެންވާ ތަނެއް ނެތް!\nޓޭބަލް ޓެނިސް މުބާރާތްތައް ބާއްވާށާއި ޕްރެކްޓިސް ކުރަން އެކަށީގެންވާ ތަނެއް ނެތުމުގެ ދަތިކަން އެ ކުޅިވަރަށް އިންތިހާއަށް ބޮޑުވެއްޖެ އެވެ.\nއޭޝިއަން ގޭމްސްގައި ވާދަކުރަނީ ފިރިހެން ޓީޓީ ޓީމު\nއިންޑޮނީޝިއާގައި މިހާރު ކުރިއަށްދާ އޭޝިއަން ގޭމްސްގެ ޓޭބަލް ޓެނިސް އިވެންޓަށް ރާއްޖޭން ހަމައެކަނި ފިރިހެން ޓީމެއް ފޮނުވާ ގޮތަށް ނިންމާފައިވާއިރު، ރާއްޖޭގެ ޓީމުން މިއަދު ފުރައިފި އެވެ.\nލަންކާގެ ރޯޔަލް އިންސްޓިޓިއުޓްގެ ދެ އެވޯޑެއް ދީމާ އަށް\nސްރީ ލަންކާގެ ރޯޔަލް އިންސްޓިޓިއުޓްގެ ކަލާސް އެވޯޑުގައި އެންމެ މޮޅު އަންހެން ކުޅިވަރު ކުޅުންތެރިއާ އާއި އެންމެ މޮޅު ޓޭބަލް ޓެނިސް ކުޅުންތެރިއާގެ މަގާމް ރާއްޖޭގެ ފާތިމަތު ދީމާ އަލީ ހޯދައިފި އެވެ.\nއެންމެ ހަގު ކުޅުންތެރިޔާ ދީމާ ތާރީހުގެ ތެރެއަށް!\nވަށައިގެން ފެންނަން ތިބޭނީ ދުނިޔޭގެ އެންމެ މޮޅު ޓޭބަލް ޓެނިސް ކުޅުންތެރިންނެވެ. ކައިރީގައި ހިނގަމުންދާނީ އެންމެ މަޝްހޫރު ތަރިންގެ ކުރިމަތިލުންތަކެވެ. އެ ކުޅުންތެރިންގެ ފަހަތުގައި އެހާމެ މޮޅެތި ކޯޗުން އިރުޝާދުދެމުންދާނެ އެވެ. ސްވިޑަންގައި މިހާރު ކުރިއަށްއެދާ ވޯލްޑް ޓީމް ޓޭބަލް ޓެނިސް ޗެމްޕިއަންޝިޕުގައި، އެ އެންމެންގެ ތެރޭގައި...


Positive number ah 12 meehun ithuruvejje\nޕޮޒިޓިވް ނަމްބަރަށް 12 މީހަކު އިތުރުވެއްޖެ\nރެންޑަމް ސާމްޕަލް ނެގުމުގައި ހަރަކާތްތެރިވާ ބައެއް: މިއަދު ކޮވިޑަށް ޕޮޒިޓިވްވެފައިވަނީ 12 މީހުން -- އަހުމަދު އަޝްހާދު އަބްދުﷲ (ޖެރީ) | އަވަސް\nމިއަދުގެ މިހާތަނަށް ކޮވިޑް-19 އަށް ޕޮޒިޓިވްވެފައި ވަނީ 12 މީހުން ކަމަށް އެންއީއޯސީން ބުނެފި އެވެ.\nކޮވިޑްގެ ހާލަތާއި ގުޅޭ މައުލޫމާތު ދިނުމަށް މިރޭ އެ ސެންޓަރުން ބޭއްވި ނޫސްވެރިންގެ ބައްދަލްވުމުގައި ތަރުޖަމާން މަބުރޫކް އަޒީޒް ވިދާޅުވީ މިދިޔަ 24 ގަޑިއިރުގެ ތެރޭގައި 819 ސާމްޕަލެއްގެ ނަތީޖާ ލިބިފައިވާ ކަމަށެވެ. އޭގެ ތެރެއިން ޕޮޒިޓިވްވެފައި ވަނީ 12 މީހުންނެވެ. އެއީ 11 ދިވެހިންނާއި ބިދޭސީއެއް ކަމަށެވެ.\nމަބުރޫކް ވިދާޅުވީ އޭގެ ތެރެއިން ހަތަރު ދިވެހިންނަކީ އެއްވެސް ކްލަސްޓާއަކާއި ގުޅުމެއް ނެތް މީހުން ކަމަށެވެ. އަނެއް އަށް މީހުންނަކީ ކުރީގެ ކްލަސްޓާތަކާއި ގުޅުން އޮތް މީހުންނެވެ.\nމިއަދުވެސް 850 ސާމްޕަލް ނަގާފައިވާ ކަމަށާ އޭގެ ތެރެއިން 400 ސާމްޕަލްގެ ނަތީޖާ އަދި ލިބިފައިނުވާ ކަމަށް މަބުރޫކް ވިދާޅުވި އެވެ.\nކޮވިޑް ޖެހުނު މީހުންގެ އަދަދު 1800 ވުރެ އިތުރު ވެފައި ވާއިރު މިވަގުތު ބައްޔަށް ފަރުވާ ހޯދަމުންދަނީ 1224 މީހުންނެވެ. އައިސިލޭޝަންގައި 1277 މީހުން އެބަތިއްބެވެ. އަދި ކަރަންޓީންގައި 1391 މީހުން އެބަތިބި ކަމަށް މަބުރޫކް ވިދާޅުވިއެވެ.\nކޮވިޑްގައި މިއަދުވެސް މީހަކު ވަނީ މަރުވެފަ އެވެ. ކޮވިޑް-19 ޖެހިގެން މިއަދު ހެނދުނު 6:20 ގައި މަރުވީ ހުޅުމާލޭ އައިސޮލޭޝަން ފެސިލިޓީގައި ހުރި 89 އަހަރުގެ ދިވެހި އަންހެނެކެވެ. މަރުވެފައި ވަނީ ހދ. ވައިކަރަދޫ ކަށިމާގޭ ރުގިއްޔާ އަލީ އެވެ. މިއީ ރާއްޖޭގައި ކޮވިޑް-19 ޖެހިގެން މަރުވި ހަތް ވަނަ މީހާ އެވެ.\nކޮވިޑް-19 ޖެހިގެން އިއްޔެ ރޭ ވެސް ބަންގްލަދޭޝް މީހެއް މަރުވި އެވެ. އެއީ ޓްރީޓޮޕްގައި ފަރުވާ ދެމުން ދިޔަ އުމުރުން 54 އަހަރުގެ މީހެކެވެ. ރާއްޖޭގައި ކޮވިޑް-19 ޖެހުނު މީހުންގެ ތެރެއިން މިހާތަނަށް މަރުވެފައި ވަނީ އުމުރުން ދުވަސްވީ މީހުންނެވެ.


MDN Aa Dhekolhu Sulhaveri Harakaaih Thakah Thaaidhu Kuran - Ilmuveringe Jamiyya - Vaguthu\nއެމްޑީއެންއާ ދެކޮޅު ސުލްހަވެރި ހަރަކާތްތަކަށް ތާއިދު ކުރަން - އިލްމުވެރިންގެ ޖަމިއްޔާ\nމޯލްޑިވިއަން ޑިމަކްރަސީ ނެޓްވޯކް (އެމްޑީއެން)އާއި ދެކޮޅަށް ބޭއްވޭ ސުލްހަވެރި ހަރަކާތްތަކަށް ފުރިިހަމަޔަށް ތާއިދު ކުރާކަމަށް އިލްމުވެރިންގެ ޖަމިއްޔާއިން ބުނެފިއެވެ.\nއިލްމުވެރިންގެ ޖަމިއްޔާއިން ނެރެފައިވާ ނޫސްބަޔަނެއްގައި ބުނެފައިވަނީ އެމްޑީއެން އިން ރަސޫލާއަށާއި އިސްލާމް ދީނަށް ފުރައްސާރަކޮށް ނެރެފައިވާ އުދުވާނީ ރިޕޯޓަށް އިންކާރުކުރުމުގެ ގޮތުން ރާއްޖޭގެ އެކި ކަންކޮޅުތަކުގައި އިސްލާމް ދީނާއި މި ގައުމަށް ވަފާތެރި ރައްޔިތުން ކުރިއަށް ގެންދާ ހަރަކާތްތައް އިސްލާމީ ރިވެތި އުސޫލްތަކާއި ރާއްޖޭގެ ގާނޫނުގެ އުސޫލްތަކުން ބޭރުނުވާހާ ހިނދެއްގައި އެޖަމިއްޔާއިން އެންމެ ފުރިހަމައަށް ތާއިދުކުރާކަމަށެވެ.\nއަދި އެފަދަ ހަރަކާތްތައް ހިންގުމަށް އިލްމުވެރިންގެ ޖަމިއްޔާގެ ފަރާތުން އިންކާރު ނުކުރާނެ ކަމަށްވެސް އެޖަމިއްޔާއިން ނެރުނު ނޫސް ބަޔާނުގައި ވަނީ ބުނެފައެވެ.\nމީގެ އިތުރުން އެ ނޫސް ބަޔާނުގައި ވަނީ އެޖަމިއްޔާއިން އެއްވެސް ކަމެއް އިންތިޒާމްކޮށް ކުރިޔަށް ގެންދާނަމަ ރާއްޖޭގެ ހުރިހައި ކަންކޮޅަކަށްވެސް އެކަމެއް އަންގާނެ ކަމަށް ބުނެފައެވެ.\nއިލްމުވެރިންގެ ޖަމިއްޔާއި ވަނީ އެއްވުންތައް ކުރިއަށް ގެންދިއުމުގައި ބަލަން ޖެހޭ ކަންކަން ހާމަކޮށްފައެެވެ. އޭގެ ތެރޭގައި ނަމާދު ގަޑިތަކުގައި ހަރަކާތްތައް ނުހިންގުމަށާއި، އެފަދަ ހަރަކާތްތައް ހިންގުމުގައި މާރަމާރީ އަށް މަގުފަހިވާފަދަ އެއްވެސް ކަމަކަށް ހިއްވަރު ނުދިނުމަށާއި، މީހުންނަށް އުނދަގޫ ނުވާނޭހެން އަމަލުތައް ބެހެއްޓުމަށް ވަނީ އިރުޝާދުދީފައެވެ.\nއިިލްމުވެރިންގެ ޖަމިއްޔާއިން މިކަންކަން ކުރާނެ ގޮތް އާންމުކޮށްފައި ވަނީ ބައެއް ފަރާތްތަކުން އިންތިޒާމް ކޮށްގެން ބާއްވާ މުޒާހަރާ ތަކާއި ހިނގައިލުން ތަކުގައި ބޭނުންކޮށްގެން ނުވާނެ ބައެއް ބަހުރުވަތަކާއި، މާރާމާރީ އަށް މަގުފަހިވާގޮތަށް ކަންކަން ކުރުމަށް ގޮވާލުމުގެ ސަބަބުން އެ މައްސަލަ ހޫނުވުމާއި ގުޅިގެންނެވެ.\nއޮކްޓޯބަރ 23, 2019 13:46\nރައްޔިތުން ކަންކުރާގޮތަށް ފާޑުނުކިޔާ އިލްމުވެރިންނޭ ތިކިޔާ މީހުން މަޑުންތިބޭ. ކަލޭމެން ކަލޭމެންގެ ބަސްބުނޭ. ރައްޔިތުންނަށް އެނގޭނީ އެމީހުން ކުރާނެކަމެއް.\nއޮކްޓޯބަރ 23, 2019 13:48\nކަލޭމެންނަކީ މިސަރުކާރުގެ މަތި އޮމާންކުރަން ތިބި އޭޖެންޓުންކަން ޢިލްމުވެރިންނޭކިޔާބަޔަކު އިންތިޒާމުކުރި ނޫސް ކޮންފަރެންސް ފެށުމުގެ ކުރިން ކީ ޚުތުބާއިންވެސް ދޭހަވި. ބޭނުމެއްނޫން ކަލޭމެންގެ ބަސްއަހާކަށް. ތީ ސަރުކާރުގެ ރޭވުމަށް ނެރެފައިވާ ބައެއް.\nއޮކްޓޯބަރ 23, 2019 14:52\nމޑނ އުވާލަން މާލަސްވެސްވެއްޖެ އިބޫ ހުރީ ސަހިންދާގެ ފާތްދަށުވެ ނަގޫފިތިފަތަ؟ ކިހާދެރަކަމެއްތީ އިބޫ ރީތިކޮން ދެން އިސްތިއުފާ ދީފަ ސަހިންދާފަހަތުނދުވެބަލަ އެކަންވާނެތަ؟ ކަލޯޔައް މޑނ އުވާލާ އުވާލާ އަވަސްކުރޭ


ރައްޔިތުންނަށް އޭގެ މަންފާ ފުރިހަމަ ގޮތުގައި ލިބޭނޭހެން ރާއްޖޭގެ ހިންގުމުގެ ކަންކަން އަލުން ބައްޓަންކުރައްވާނެކަމަށް ހޯމް މިނިސްޓަރ ޢިމްރާން ޢަބުދުﷲ ވިދާޅުވެއްޖެ\nޤާނޫނުއަސާސީ ކުރަހާދޭ ތަސައްވަރާ އެއްމިންވަރަކަށް، ރައްޔިތުންނަށް އޭގެ މަންފާ ފުރިހަމަ ގޮތުގައި ލިބޭނޭހެން ލާމަރުކަޒީ އުޞޫލުން މިރާއްޖޭގެ ހިންގުމުގެ ކަންކަން އަލުން ބައްޓަންކުރައްވާނެކަމަށް މިނިސްޓަރ އޮފް ހޯމް އެފެއާޒް އަދި ލޯކަލް ގަވަރަމަންޓް އޮތޯރިޓީގެ ރައީސް ޢިމްރާން ޢަބްދުﷲ ވިދާޅުވެއްޖެއެވެ. އެމަނިކުފާން މިހެން ވިދާޅުވީ މިއަދު ފާހަގަކުރަމުންދާ ލާމަރުކަޒު ދުވަހުގެ މުނާސަބަތުގައި ފޮނުއްވި ޚިޠާބުގައެވެ.\nލޯކަލް ގަވަރަމަންޓް އޮތޯރިޓީގެ ރައީސްގެ ހައިޞިއްޔަތުން ދެއްވި ޚިޠާބުގައި އެމަނިކުފާން ވިދާޅުވީ ރައީސުލްޖުމްހޫރިއްޔާ އިބްރާހިމް މުޙައްމަދު ސާލިހުގެ ސަރުކާރުގެ ލެޖިސްލޭޓިވް އެޖެންޑާގައި ހިމެނިގެން އަޅުގަނޑުމެން އެންމެ ފުރަތަމަ ކުރާން ނިންމި މުހިންމު އެއްކަމަކީ ލާމަރުކަޒީ ޤާނޫނު އިސްލާހުކޮށް، ރައްޔިތުންނަށް އޭގެ މަންފާ ފުރިހަމަ ގޮތުގައި ލިބޭނެހެން މިރާއްޖޭގެ ހިންގުމުގެ ކަންކަން އަލުން ބައްޓަންކުރުންކަމަށެވެ.\nމިނިސްޓަރ ވިދާޅުވީ ޤާނޫނުއަޞާސީ ކުރަހައިދޭ ތަސައްވަރާ އެއް މިންވަރަކަށް ރާއްޖޭގެ ކަންކަން ލާމަރުކަޒު ކުރެވިފައި ނެތީ ޤާނޫނުގައި ހުރި ބައެއް އުނިކަންކަމާއި، ޤާނޫނުތަކުގައި ހުރި ބައެއް ފުށުއެރުންތަކާއި އަދި އުސޫލީކަންކަމުގައި އުފެދިފައިހުރި ދެބަސްވުންތަކާހުރެކަމަށެވެ.\nއެމަނިކުފާން ވިދާޅުވީ މިރާއްޖެއަށް މެދުވެރިވެފައި ހުރި އިޖުތިމާއީ، އިޤުތިސާދީ އަދި ސިޔާސީ އެތައް ބައިވަރު މައްސަލަތައް ޙައްލުކުރުމަށް އަޅަންޖެހޭ މުހިންމު އެއް ފިޔަވަޅަކީ ޙަޤީޤީ މާނާގައި މިރާއްޖޭގެ ހިންގުން ލާމަރުކަޒުކުރުންކަމަށެވެ.\n" އެހެންކަމުން ލާމަރުކަޒީ ޤާނޫނު އަލުން އިސްލާޙުވެގެން އަންނައިރު އަންނަން ޖެހޭ އެންމެ މުހިންމު އެއް ކުރިއެރުމަކީ ކައުންސިލްތައް މާލީ ގޮތުން މިނިވަންވާނެ ސާފުސާދާ މަގެއް ހޯދުން. މައި ސަރުކާރަށް ބަރޯސާނުވެ ރަށްރަށާއި އަތޮޅުތައް ހިންގުމަށް ހިނގާ ޚަރަދާއި އާންމު ޚިދުމަތްތައް ދިނުމަށްޓަކައި ހިނގާ ޚަރަދަށްވުރެ މަދު ނުވާނެ އާމްދަނީއެއް ލިބޭނެ ގޮތެއް ސާފުކޮށް ފެންނާން އޮތުން. މުޅި ރާއްޖޭގެ ޤުދުރަތީ މުއްސަނދިކަން ނެތިގެން ނުދާނެހެން ތަރައްޤީގެ މަޝްރޫޢުތައް ހިންގުމަށާއި، ޤުދުރަތީ މުއްސަނދިކަމުގެ މަންފާ އެންމެނަށް އިންސާފުވެރި އުސޫލަކުން ބެހިގެންދިއުމަށްޓަކައި، ރަށްރަށާއި ފަޅުފަޅާއި އެހެނިހެން ވަސީލަތްތައް އިޤްތިސާދީ ބޭނުމަށް ދޫކޮށްލެވޭ ހިނދު އެކަށީގެންވާ މިންވަރަކަށް ރައްޔިތުންގެ ޚިޔާލު ހޯދިގެން ރައްޔިތުންނަށް އޭގެ މަންފާކުރާނެހެން އެކަންކުރެވޭނެ ގޮތެއް ހޯދުމަކީވެސް ކުރާންޖެހިފައި އޮތް މުހިންމު މަސައްކަތެއް " މިނިސްޓަރ ވިދާޅުވިއެވެ.\nރައީސުލްޖުމްހޫރިއްޔާ އިބްރާހިމް މުޙައްމަދު ޞާލިހުގެ ވެރިކަމުގެ އެންމެ ފުރަތަމަ ނިންމެވުންތަކުގެ ތެރޭގައި ހިމެނޭ އެއްކަމަކީ ވޭތުވެދިޔަތަނުގައި ޤާނޫނާ ޚިލާފަށް ހިފެހެއްޓިފައި ހުރި ލޯކަލް ކައުންސިލްތަކުގެ ބާރުތަކާއި، ޤާނޫނާ ޚިލާފަށް ލޯކަލް ކައުންސިލްތަކާމެދު އަޅާފައިވާ ފިޔަވަޅުތައް މުރާޖާކޮށް އެކަންކަމަށް ޙައްލެއް ހޯދުންކަން މިނިސްޓަރ ފާހަގަކުރެއްވިއެވެ. އެމަފްހޫމުގައި ލާމަރުކަޒީ ޤާނޫނު އަލުން އިސްލާޙުކޮށް، ﷲ ގެ ވާގިފުޅާއެކު ލާމަރުކަޒީ ނިޒާމު އޭގެ ފުރިހަމަގޮތުގައި ހިންގާނެކަމަށާއި، ރައްޔިތުންގެ ކަންކަމުގައި ބަސްބުނެ އެކަންކަމުގައި ފުރިހަމަޔަށް ބައިވެރިވުމުގެ ފުރުޞަތު ހޯދައިދޭނެކަމަށްވެސް މިނިސްޓަރ ވިދާޅުވިއެވެ.


އެއްވެސް ޑިޕާޓްމެންޓެއް އުވައެއް ނުލާ : އެމްއެންޔޫ - DhiDaily\nއެއްވެސް ޑިޕާޓްމެންޓެއް އުވައެއް ނުލާ : އެމްއެންޔޫ\nދިވެހިރާއްޖޭގެ ގައުމީ ޔުނިވާސިޓީ (އެމްއެންޔޫ)ގެ ޑިޕާޓްމެންޓްތަކެއް އުވާލައިގެން އުޅޭކަމަށް ދެކެވެނީ ތެދު ވާހަކައެއް ނޫން ކަމަށާއި އެއްވެސް ޑިޕާޓްމެންޓެއް އުވާ ނުލާ ކަމަށް ޔުނިވާސިޓީއިން ބުނެފިއެވެ.\nއެމްއެންޔޫގެ ފެކަލްޓީ އޮފް އިސްލާމިކް ސްޓަޑީޒް އާއި އެ ފެކަލްޓީގެ ޑިޕާޓްމެންޓްތައް އުވާލާފައިވާ ކަމަށް ބުނެ ބައެއް ފަރާތްތަކުން ދަނީ ވާހަކަތައް ދައްކަމުންނެވެ. އެގޮތުން ފެކަލްޓީގެ ހަތަރު ޑިޕާޓްމެންޓެއް އުވާލައި ކިޔަވައިދެމުންދާ ކަމަށް ބުނެ ބައެއް ފަރާތްތަކުން ވާހަކަ ދައްކަމުން އެބަދެއެވެ.\nއެ ވާހަކަތައް ފަތުރަމުން ދަނީ ޔުނިވާސިޓީގެ ސެނެޓް މެމްބަރަކާ ހަވާލާދީއެވެ. ސެނެޓް މެމްބަރު ވިދާޅުވާގޮތުގައި އެ ފެކަލްޓީއާ ޑިޕާޓްމެންޓް އުވާލާފައިވަނީ ހުދުމުހުތާރުކޮށް ވައިސް ޗާންސެލަރު ޑރ. މުހައްމަދު ޝަރީފް އެވެ.\nއެކަމާ ގުޅޭގޮތުން ޑރ. ޝަރީފް، ”ދިޑެއިލީ“ އަށް މައުލޫމާތު ދެއްވަމުން ވިދާޅުވީ އެއްވެސް ފެކަލްޓީއެއް އުވާލާފައި ނުވާ ކަމަށެވެ. އަދި އެއްވެސް ޑިޕާޓްމެންޓެއްވެސް އުވާލާފައި ނުވާ ކަމަށް އޭނާ ވިދާޅުވިއެވެ.\nއެހެންނަމަވެސް ފެކަލްޓީތަކުގެ މަސައްކަތްތައް ވަނީ މިހާރު އަތުރާލާފައި ކަމަށް އޭނާ ވިދާޅުވިއެވެ. އެގޮތުން އިސްލާމިކް ސްޓަޑީޒް އަކީ ލޭންގުއޭޖް މާއްދާއަކަށް ވުމުން ހުރިހާ ފޮރިން ލޭންގުއޭޖްތަކެއް ކިޔަވައިދިނުމަށް އެ ޑިޕާޓްމެންޓެއްގެ ދަށުން ކިޔަވަން އެތަނަށް މަސައްކަތް ބަދަލުކޮށްފައިވާ ކަމަށް އޭނާ ވިދާޅުވިއެވެ.\nއެހެންކަމުން އެއްވެސް މުވައްޒަފެއްވެސް ވަކިކޮށްފައި ނުވާނެ ކަމަށާއި މަސައްކަތްވެސް މަދުވެފައި ނުވާނެ ކަމަށް އޭނާ ވިދާޅުވިއެވެ.\n”އެގޮތަށް ބަދަލުކޮށްފައިވަނީ، ބައެއް ކޯސްތަކުގައި އެއް މޮޑިއުލްއެއް އެބަ ރިޕީޓްވޭ އެހެން ފެކަލްޓީތަކުން. އެހެންކަމުން އެއް ލޭންގުއޭޖް އެއް ކިޔަވާކަމުގައިވާނަމަ އެ މަސައްކަތް އެއް ތަނެއްގ ދަށުން ހިންގަން ތަރުތީބުކޮށްފައި ވާނީ،“ ޑރ. ވިދާޅުވިއެވެ.\nޑރ. ޝަރީފް ވިދާޅުވީ އަދިވެސް އެ މާއްދާތައް ކިޔަވަން ގިނަ އަދަދަކަށް ދަރިވަރުން ބައިވެރިވާ ކަމަށެވެ. އެހެންކަމުން އެ ކޯސްތައް މެދުކަނޑާލައި ޑިޕާޓްމެންޓްތައް އުވާލުމުގެ އެއްވެސް ބޭނުމެއް ނެތް ކަމަށް އޭނާ ފާހަގަކުރެއްވިއެވެ.\nislamic studies aki language eh kameh adhi nudhene hurinedepartment language department ge dhashah gendhan jehey sababeh neh, faranjee gaumu thakun dr kan kiyavaigen ais vaanuvaa neyngey


Ainie's ge hunaru Aneeqa ge athun | Mihaaru\nއަނީގާ އޭނާގެ މަސައްކަތުގައި: ތަފާތު މަސައްކަތަކުން ގިނަ ބައެއްގެ ރުހުން ހޯދައިފައިވޭ -- ފޮޓޯ: ނިޝާން އަލީ މިހާރު\n22 ސެޕްޓެމްބަރ 2016 - 06:32\nފުރަތަމަ، ތިރީގައި ހުރި ހުރިހާ ފޮޓޯތަކެއް ބަލައިލާށެވެ! މިއީ، ގޭގައި އިންނަ އަންހެނަކު އޭނާ ހުސްވަގުތު ހޭދަކުރާ ގޮތެވެ. ދެ ދަރިން ބަލަމުން އޭނާގެ އަމިއްލަ ހިތްހަމަޖެހުމަށް ޓަކައި ވެސް ކުރާ މިކަމުން އެކަށީގެންވާ އާމްދަނީއެއް ކޮންމެ މަހަކު ލިބެ އެވެ. އޭނާގެ މެސެޖަކީ މި އެވެ. "ގޭގައި ވެސް ހުރެގެން ކޮންމެ އަންހެނަކަށް ވެސް ރަނގަޅު އާމްދަނީއެއް ލިބިދާނެ" އެވެ.\nއެކަމާ ދެބަސް ވެވޭކަށް ނެތެވެ؛ އަނީގާ އުމައިމާ އަންނަނީ އެކަން ސާބިތުކޮށްދެމުންނެވެ. އޭނާގެ އަތުން އެ ތައްޔާރުކޮށްލާ ހިތްގައިމު ޑިޒައިންތަކާއި ތަކެތި މިހާރު މި ވަނީ ވައިގައި ހިފައިފަ އެވެ. ހަ އަހަރެއްހާ ދުވަހުން މިކަން އޭނާ މި ހިސާބަށް ގެނައިއިރު، މަހެއްގެ މައްޗަށް މިހާރު މަދުވެގެން ދުވާލަކު އޯޑަރެއް ކަހަލަ ގޮތަކަށް ނަގަ އެވެ. އެކަމަކު އެއީ އޭނާގެ އެންމެ ޕީކެއް ނޫނެވެ. މިއަށް ވުރެ ސީރިއަސްކޮށް މިކަން އޭނަ ކުރާ ނަމަ، ނުކުރެވޭ ވަރަށް މަސައްކަތް ފުނި ޖެހޭނެ ކަމަށް އޭނާ ވެސް ގަބޫލު ކުރެ އެވެ. މިހެން އިނދެ ކޮށްލާ މި ކުޑަކުޑަ، އެކަމަކު ހުނަރުވެރި މަސައްކަތުން ބައެއް މަސްމަހު 15000ރ. ވަރު ނަގަ އެވެ.\nއަނީގާގެ ބައެއް އުފެއްދުންތައް\nމިއީ، އަންހެނުންނަށް ނަމޫނާ މަސައްކަތެކެވެ. އޭނާގެ "އައިނީސް ވޯލް ޑެކަ" އަކީ މިހާރު ބްރޭންޑެކެވެ. މި އުފެއްދުންތަކަށް ވަރަށް ގިނަ މީހުން ލޯބި ކުރެ އެވެ. މިއީ، ކޮޓަރިތަކުގެ ފާރުތައް ޒީނަތްތެރިކުރަން ބޭނުންވާ މީހުންނަށް އޭނާ ދޭ ޚިދުމަތެކެވެ. އެކަން އޭނާ ކުރަނީ މާ ބޮޑު ފީއަކާ އެކު އެއް ވެސް ނޫނެވެ. ފޮޓޯތަކުން އެ ފެންނަ ނަންކޮޅެއް ގާތްގަނޑަކަށް 500 ވަރަކަށް ރުފިޔާ އަށް ހަދާލެވެ އެވެ. އެއީ މުޅިން އެކަމަށް ތައްޔާރުކޮށްފައި ހުންނަ ޚާއްސަ ކަރުދާހަކުން ކޮށްފައިވާ ކަވި މަސައްކަތެކެވެ.\n"އާންމުކޮށް މީހުން އަންނަނީ ކުއްޖަކު ލިބިގެން އޭނާގެ އެނދު ކައިރި ޒީނަތްތެރިކޮށްލާ ހަދަން،" އަނީގާ ބުންޏެވެ. "މިހާތަނަށް ވަރަށް ގިނަ ގޭގޭގެ ކޮޓަރިތަކުގެ ކޯނާތައް މިގޮތަށް ހަދައިދެވިފައި ހުންނާނެ."\nމިއީ، މުޅިން ކަރުދާސް ބޭނުންކޮށްގެން ކުރާ އަތްތެރި މަސައްކަތަކަށް ވާތީ، އެންމެ އޯޑަރަކަށް ވެސް ފުދޭވަރަކަށް ވަގުތު ހޭދަވެ އެވެ. ކުދިންގެ ނަންތައް އަޅާއިރު، އެ ނަމުގައި ހިމެނޭ އަކުރުތައް ޒީނަތްތެރިކުރުމަށް ދެން ކުރަން ޖެހޭ އިތުރު ކަންތައްތަކަށް ވިސްނަން ޖެހޭ ވިސްނުން ބޮޑެވެ. އަދި އެތަކެތި ހެދުމަށް ކުރަން ޖެހޭ ކޫސަނި މަސައްކަތްތަކަކީ ވަރަށް ފަރުވާތެރިކަމާ އެކު ނޫނީ ނުކުރެވޭނެ ކަންތައްތަކެކެވެ. މި މަސައްކަތުގައި އޭނާ ގެންގުޅޭ ހުރިހާ ޓޫލްސް އަކީ ވެސް އަމިއްލަ އަށް ތައްޔާރުކޮށްފައިވާ އެއްޗިއްސެވެ. އަކުރުތަކުގައި ފެންނަން އެ ހުރި މާތަކާއި އެހެނިހެން ކެފުންތައް ވެސް އެއީ އަތު މަސައްކަތެވެ. ނުވަތަ މިއީ، 100 ޕަސެންޓް ހޭންޑް މޭޑެވެ.\n"މިއީ، ގާތްގަނޑަކަށް ދެ ގަޑިއިރުގެ މަސައްކަތް،" ފިރިމީހާގެ އެހީތެރިކަން ލިބޭކަން ފާހަގަކޮށް، ފަސް އަކުރުގެ ނަމެއް ހަދަމުން އޭނާ ބުންޏެވެ. "މިއީ އިއްޔެ ލިބުނު އޯޑަރެއް. މިއަދު މި ފެށީ. މިއަދު ނިމޭނެ."\nފޯނުކޮށްލައިފައި އޯޑަރު ދީ، ބޭނުންވާ ޑިޒައިން ބުނުމުން އެކަމެއް އޭނާ އެކަން ކޮށްދެ އެވެ. އެކަމަކު އޯޑަރުތައް އޭނާ ނަގަނީ ވަކި ބާވަތްތަކެއްގެ އެވެ.\n"އަޅުގަނޑު މި ކޮށްދެނީ ހަމައެކަނި ކުޑަކުދިންގެ ކޯނާތަކާއި ބައެއް ކަހަލަ ފްރޭމްތަކުގެ މަސައްކަތް. ދެން ބައެއް ފަހަރު ކުލާސްތައް ޒީނަތްތެރިކޮށްލުން ކަހަލަ ކަންކަން ހިމެނޭ،" މޫނުބުރުގާ އަޅައިގެން އުޅޭ އަނީގާ ބުންޏެވެ. "ގިނަ އޯޑަރުތައް ލިބިދާނެ އެގޮތަށް ކުރަން ވިސްނައިފިއްޔާ. އެކަމަކު އަޅުގަނޑަކަށް ކުދިން ބަލަމުން މިކަމަށް އެހާ ބައިވަރު ވަގުތެއް ނުދެވޭ. މިކަން ހަގީގަތުގައި ފުޅާ ނުކުރެވި އޮތް އެއް ސަބަބަކީ ވެސް އެއީ."\nމިއީ އޭނާގެ ފުރަތަމަ ދަރިފުޅު އައިނީ ލިބުމާ އެކު ދަރިފުޅުގެ ކޮޓަރި ޒީނަތްތެރިކުރުމަށް ޓަކައި އޭނާ ކުރި ތަޖުރިބާއެކެވެ. އެ ހިސާބުން އޭނާ އަށް ވިސްނުނީ މިކަން ކުރަން އެހެން މީހުން ވެސް ބޭނުންވެދާނެ ކަމެވެ. އެ ހިސާބުން ފޭސްބުކްގައި "އައިނީސް ވޯލް ޑެކަ"ގެ ޕޭޖެއް ހަދައި، އޭނާގެ ހުރިހާ އުފެއްދުމެއް އަންނަނީ އިޝްތިހާރު ކުރަމުންނެވެ. އެ ޕޭޖްގެ ކޮމެންޓްތަކަށް ބަލާއިރު، އޭނާގެ އުފެއްދުންތަކަށް މީހުން ލޯބިކުރާ މިންވަރު އެނގެ އެވެ.\n"އެންމެން ވެސް ބުނާނެ ހަމަ ވަރަށް ރީއްޗޭ. އަނެއްކާ އެއް ފަހަރު މި ތަކެތި ހެދުމަށް ފަހު ހަމަ އެ މީހުން ދެ ވަނަ ފަހަރަށް އަޅުގަނޑު ގާތަށް އެއްޗެހި ހަދަން އަންނާނީ ވެސް މި މަސައްކަތާ ދޭތެރޭ ހިތްހަމަޖެހޭތީ ކަންނޭނގެ،" އޭނާ ބުންޏެވެ.\nމިހާތަނަށް މިކަހަލަ ވަރަށް 100 އަށް ވުރެ ގިނަ ޑިޒައިން އޭނާ ވަނީ ހަދައިފަ އެވެ. އަދި އެ ޑިޒައިންތަކުގެ ވަރަށް ބައިވަރު ނަންތައް ވެސް އޭނާ ވަނީ އެކި މީހުންނަށް ތައްޔާރުކޮށްދީފަ އެވެ.\n"އެހެންވެ، އަޅުގަނޑު މިހާރު އެބަ ވިސްނަން މިކަން ފުޅާކުރެވޭނެ އެހެން ގޮތްތަކަށް. މިސާލަކަށް މިހާރު މި ހަދަނީ ފޯމް ބޯޑާއި ކަރުދާހުގައި. މުސްތަގުބަލުގައި އަޅުގަނޑުމެން ވިސްނާފައި ވާނީ ލަކުޑި ކަފައިގެން އަކުރުތައް ހަދައިގެން މިކަން ކުރަން،" އޭނާ ބުންޏެވެ. "ފުޅާކުރުމުގެ ވިސްނުން އެބަހުރި. މިއީ މާކެޓް އޮތް ކަމެއް."\nމިއީ، ވަރަށް މަދުން ނޫނީ މީހަކު ނުކުރާ ކަހަލަ ކަމެކެވެ. ޚާއްސަކޮށް ވިޔަފާރި އުސޫލުން މިކަން ކޮށްގެން މިހާ ބޮޑު މާކެޓެއް އުފެއްދިދާނެ ކަމަށް ފަހަރެއްގައި މީހަކު ހީ ވެސް ނުކޮށްފާނެ އެވެ. އެހެން ނަމަވެސް އަނީގާ ބުނަނީ އެކަން އޮތީ އެހެން ނޫން ކަމަށެވެ.\n"ހަގީގަތުގައި އެހާ ވަރަކަށް އަޅުގަނޑުމެން އިޝްތިހާރެއް ވެސް ނުކުރަން. ފޭސްބުކްގައި އެ އިން ޕޭޖުން ނޫން ގޮތަކަށް ނޭނގޭނެ. ދެން އެނގޭނީ އެކި މީހުންގެ ފަރާތުން. މިކަން އިޝްތިހާރުކޮށްގެން އަދި މިއަށް ވުރެ ގިނައިން އޯޑަރުތައް ނަގައިގެން ކުރިޔަށް ގެންގޮސްފިއްޔާ މިކަން ހަމަ ވަރަށް ރަނގަޅުވާނެ،" އޭނާ ބުންޏެވެ. "މިއީ ހަމަ ވަރަށް ރަނގަޅު އާމްދަނީއެއް ގޭގައި ހުރެގެން ވެސް ލިބިދާނެ ކަމެއް."\nAinie's Wall Decor\nއަނީގާގެ އެ މަސައްކަތް ކުރިއަށް ދަނީ ފޫހިވުމެއް ނެތި އެކަމުގައި ދެމިހުންނާތީ އެވެ. މިއީ ހަމަޖެހިލައިގެން ތަނެއްގައި އިނދެ، ކެތްތެރި ކަމާ އެކު ކުރަން ޖެހޭ ވަރަށް ކަވި މަސައްކަތެކެވެ. އެކަމަކު އެ މަސައްކަތް ފުރިހަމަވެ ނިމޭއިރު ބަލާލަން ވަރަށް ހިތްގައިމެވެ. ހަމައެއާ އެކު އެ އުފެއްދުމުން ލިބޭ ހިތްހަމަޖެހުން އަނީގާ އަށް ވެސް ވަރަށް ބޮޑެވެ.\nހުޅުމާލެ އަތްތެރި މަސައްކަތް\n37 ކޮމެންޓް, 33 ރިއެކްޝަންސް\nޑޮކްޓަރީ ކަން ކިޔާވާފަ ކަންބަލުން ގޭގައި އިނުންވެސް މާ ބުއްދިވެރިވީތާދޯ.\nޑރ. ކަން ކިޔެވިޔަސް ހާލަތު ނިޔާކުރާ ގޮތުން ވަޒީފާއަކަށް ދިއުމަށް ޢުޒުރުވެރިވެދާނެ. ތިހާ ޖަޖްމެންޓަލް ކޮމެންޓެއްވީމަ ހަމަ ބުނެލީ\nޕްރޮފެސަރ އަކަށް ވަންދެން ކިޔާފަ ދެ އަހަރު ތެރޭ ވަޒީފާއިން ކެނޑެންޖެހުމަށްވުރެ މިކަހަލަ މަސައްކަތް އަންހެނުންނާއި އަސްލު މާ ގުޅޭ ދޯ ؟؟\nގޭގައި ތިބެ ދަރިން ބަލަމުން، ގޭގެ މަސައްކަތް ކުރަމުން އަދި އާމްދަނީ ހޯދާ އަންހެނުންނަކީ އޮފީސް ވަޒީފާއަށް ދާ އަންހެނުންނަށް ރީތި ނަމޫނާއެއް....\nލާރީ ހޯދުމަށްޓަކައި ގަޔަށް ބާރު ހެދުން ލައިގެން އަންހެނުންނާއި ފިރިހެނުން މަސްހުނިވާން ނުޖެހޭކަން އަނީގާ ހާމަކޮށްދީފި! ވަރަށް އުފާވެއްޖެ މި ލިޔުން ކިޔާފަ! ތި މަސަައްކަތުގައި ބަރަކާތް ލައްވާށި!!\nއެމަސައްކަތް 3ޑީ ޕްރިންޓަރަކުން މާފަސޭހައިން މާއަވަހަށް މާހަރަދުކުޑަކޮށް ކޮށްލެވޭނެ.\nމި ކަހަލަ އަތު މަސައްކަތްތައް މި ބީދައިން ކޮށްލުމުން ލިބޭ ހިތްހަމަޖެހުން މާ ބޮޑުވާނެ\nވަރަށް ފުރިހަމަ މަސައްކަތެއް\nވަރަށް ރީތި. ވަރަށް ފުރިހަމަ\nތިޔައީ ދިވެހި ދަރިންނަކީ


ތިލަދުންމަތީ ދެކުނުބުރީ ނޮޅިވަރަމު ކައުންސިލްގެ އިދާރާ\nމިކައުންސިލަށް ބޭނުންވާ ކެބިން، ގޮނޑި އަދި ފައިލިންގ ކެބިނެޓް ސަޕްލައިކޮށްދެއްވާނެ ފަރާތެއް ހޯދުން\nމިކައުންސިލަށް ބޭނުންވާ ކެބިން، ގޮނޑި އަދި ފައިލިންގ ކެބިނެޓް ސަޕްލައިކޮށްދެއްވާނެ ފަރާތެއް ހޯދުމަށް ބޭނުންވެއްޖެއެވެ.\nމި ބީލަން ހުޅުވާލެވިފައިވަނީ، ވިޔަފާރި ރަޖިސްޓަރީ ކުރުމުގެ ޤާނޫނު (ޤަނޫނު ނަންބަރު: 2014/18) ގެ ދަށުން ވިޔަފާރި ރަޖިސްޓަރީ ކުރެވިފައިވާ ފަރާތްތަކަށާއި، އަމިއްލަ ފަރުދުންގެ ވިޔަފާރީގެ ޤާނޫނު (ޤާނޫނު ނަންބަރު: 2014/19) ގެ ދަށުން ރަޖިސްޓަރީ ކުރެވިފައިވާ ފަރާތްތަކަށެވެ.\nކުންފުންޏެއްގެ ފަރާތުން މަޢުލޫމާތު ސާފުކުރަން ވަޑައިގަންނަވާ ފަރާތެއްނަމަ އެކަން އެނގޭނެ ކުންފުނީގެ ލިޔުމަކާއި ހާޒިރުވާ ފަރާތުގެ އައިޑީކާޑު ކޮޕީއެއް ގެންނަންޖެހޭނެއެވެ. އަދި އަމިއްލަ ފަރުދުންގެ ވިޔަފާރީގެ ވެރިފަރާތްނޫން ފަރާތެއް މަޢުލޫމާތު ސާފުކުރަން ވަޑައިގަންނަވާނަމަ ވެރިފަރާތުގެ ލިޔުމަކާއި ހާޒިރުވާ ފަރާތުގެ އައިޑީކާޑު ކޮޕީއެއް ގެންނަންޖެހޭނެއެވެ. އެނޫން ފަރާތްތަކަށް މަޢުލޫމާތު ސާފުކުރުމުގައި ބައިވެރިނުވެވޭނެ ވާހަކަ ދަންނަވަމެވެ.\n14 ޑިސެމްބަރު 2020 (ހޯމަ)\n22 ޑިސެމްބަރު 2020 (ބުދަ)\nމިބީލަމުގައި ބައިވެރިވާން އެދޭ ފަރާތްތަކުން، 2020 ޑިސެމްބަރު 07 އިން 2020 ޑިސެމްބަރު 13 އަށް ބަންދުނޫން ކޮންމެ ދުވަހަކު 09:00 އިން 13:00 އަށް ނަންނޯޓްކުރެއްވުން އެދެމެވެ.\nމިބީލަމާ ބެހޭގޮތުން އެއްވެސް ސުވާލެއްވާނަމަ 2020 ޑިސެމްބަރު 13 ވާ އަދީއްތަ ދުވަހުގެ 14:00ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުން އެދެމެވެ.\nމި ބީލަމުގައި ބައިވެރިވާން އެދި ނަން ނޯޓްކުރައްވާ ފަރާތްތަކަށް، މި ބީލަމާއިގުޅޭ މަޢުލޫމާތު ކަރުދާހާއި ސްޕެސިފިކޭޝަންތައް މެއިލް ކުރެވޭނެ ވާހަކަ ދެންނެވީމެވެ. މަޢުލޫމާތު ކަރުދާހާއި ސްޕެސިފިކޭޝަންތައް މި އިޢުލާނާ އެޓޭޗް ކުރެވިފައިވާނެއެވެ.\nއަމީނީމަގު، ހދ. ނޮޅިވަރަން، ދިވެހިރާއްޖެ.\nސުންގަޑި: 14 ޑިސެންބަރު 2020 1030


Masverikamaai dhanduveri kamuge dhaairaa in badhaluthah fennaane: Raees\n"މަސްވެރިކަމާއި ދަނޑުވެރިކަމުން ބަދަލުތައް ފެންނާނެ"\nރައީސް އިބްރާހީމް މުހައްމަދު ސޯލިހް ފޯކައިދޫގެ މަސްވެރިންނާއި ދަނޑުވެރިންނާ އެކު ބޭއްވި ބައްދަލުވުމުގެ ތެރެއިން -- ފޮޓޯ: ރައީސް އޮފީސް\nމަހުގެ އަގަށް ހެޔޮ ބަދަލެއް ގެނެސް ދަނޑުވެރިކަމުގެ މަސައްކަތްތަކަށް ބޮޑު ބަދަލެއް ގެނައުމުގެ މަސައްކަތް ކުރައްވަމުން ގެންދަވާ ކަމަށް ރައީސް އިބްރާހީމް މުހައްމަދު ސޯލިހް ވިދާޅުވެއްޖެ އެވެ.\nރައީސުލްޖުމްހޫރިއްޔާގެ ދެކަނބަލުން ށ. އަތޮޅަށް މިހާރު ކުރައްވަމުން ގެންދަވާ ދަތުރުފުޅުގައި ށ. ފޯކައިދޫގެ މަސްވެރިންނާއި ދަނޑުވެރިންނާ ބައްދަލުކުރައްވާ ރައީސް ވިދާޅުވީ މަސްވެރިކަމާއި ދަނޑުވެރިކަމުގެ ބާވަތްތަކުން ރަނގަޅު ފައިދާއެއް ހޯދައިދިނުމަށްޓަކައި ބަދަލުތަކެއް ގެނައުމުގެ މަސައްކަތް ކުރައްވަމުން ގެންދަވާ ކަމަށެވެ. މި ދައުރުގެ ބާކީ އޮތް ދުވަސްތަކުގައި އެ ބަދަލުތައް ފެނިގެންދާނެ ކަމުގެ ޔަގީންކަން ދެއްވެވި އެވެ.\nރައީސް ސޯލިހް ވިދާޅުވީ ދަނޑުވެރިކަމުގެ ދާއިރާ އަކީ ރާއްޖޭގައި ރަނގަޅަށް ތަރައްގީކުރެވޭނެ ދާއިރާ އަކަށް ވާތީވެ އެކަމަށް ސަރުކާރުން ހާއްސަ ސަމާލުކަމެއް ދީގެން މަސައްކަތް ކުރަމުންދާ ކަމަށެވެ. ރާއްޖޭގައި ހިންގާ ރިސޯޓުތަކަށް ބޭނުންވާ މޭވާއާއި ތަރުކާރީގެ ބޮޑު ބައެއް ރާއްޖެއިން ބޭރުން ގެންނަމުންދާތީ އެކަން ފާހަގަކުރައްވާ ރައީސް ވިދާޅުވީ ދަނޑުވެރިކަމުގެ އުފެއްދުންތައް ސަރުކާރު ހިއްސާވާ އެގްރޯނެޓަށް ގަނެ މާކެޓް ލިބޭނެ ގޮތް ހަމަޖައްސަވާނެ ކަމަށެވެ.\n"އެގްރޯނެޓްގައި މި ރަށަށާއި ށ. އަތޮޅުގެ އެހެން ރަށްތަކުން ވެސް ބައިވެރިވެފައި އެބަހުރި. މިދާއިރާއިން އިންވެސްޓްކުރުމަށް ބޭނުންވާ ފަރާތްތަކަށް ދިގު މުއްދަތަކުން ދައްކާ ގޮތަށް ސަރުކާރުން ލޯން ހަމަޖައްސައިދީ އެހީތެރިކަން ވެސް ފޯރުކޮށްދޭނަން،" ރައީސް ވިދާޅުވި އެވެ.\nމަސްވެރިކަމުގެ ދާއިރާއާ ގުޅޭގޮތުން ދެއްކެވި ވާހަކަފުޅުގައި ރައީސް ވަނީ މަސްވެރިން ބާނާ މަހަށް ހަމަ އަގު ނުލިބޭ ކަމަށް ގަބޫލުކުރައްވާފަ އެވެ. އެމަނިކުފާނު ވިދާޅުވީ މަހުގެ ބާއްވަތްތައް ވަކިން ހާއްސަކޮށް ބޮޑު ކަންނެލި ރާއްޖެއިން ބޭރަށް ވިއްކުމުގައި ހަރަކާތްތެރިވަނީ އަމިއްލަ ކުންފުނިތަކުން ކަމަށްވާތީ ހަމަ އަގު ހޯދައިދިނުމަށް ދަތިތަކެއް އެބަހުރި ކަމަށެވެ.\nއަމިއްލަ ފަރާތްތަކުގެ ވިޔަފާރީގެ ތެރެއަށް ވަނުމަކީ ސަރުކާރުގެ ސިޔާސަތަކަށް ނުވާތީ އަމިއްލަ ކުންފުނިތަކާ ސަރުކާރުން ވާހަކަ ދައްކައިގެން މަސްވެރިންނަށް ހަމަ އަގު ހޯދައިދިނުމަށް މަސައްކަތް ކުރައްވާނެ ކަމުގެ ޔަގީންކަން ވެސް ރައީސް ވަނީ ދެއްވާފަ އެވެ.\n"ބޭރުގައި އަގުތައް ހުރި ގޮތުން މިހާރު މަސްވެރިންނަށް މިލިބެނީ އެންމެ އެކަށީގެންވާ އަގުތަކެއް ނޫން،" ރައީސް ވިދާޅުވި އެވެ.\nށ. އަތޮޅު ކީކިމިނީގައި ހަދާ މަސް ފެކްޓަރީއާ ގުޅޭގޮތުން ރައީސް ވިދާޅުވީ އެ ތަނުގެ މަސައްކަތް ނިމިފައިވާތީ ވަރަށް އަވަހަށް އެ ރަށުން މަސް ގަންނަން ފަށާނެ ކަމަށެވެ. އަދި މިފްކޯއާއި ފެލިވަރުގެ ސްޓޯރޭޖު ކެޕޭސިޓީ ބޮޑު ކުރުމަށް ކުރަމުންދާ މަސައްކަތްތަކުގެ މައުލޫމާތު ވެސް ރައީސް ވަނީ ހިއްސާކުރައްވާފަ އެވެ.\nރައީސް ސޯލިހް އިތުރަށް ވިދާޅުވީ އެ މަސައްކަތްތައް ނިމުމުން މަސްވެރިކަމުގެ ދާއިރާ އަށް ކުރިމަތިވެފައިވާ ވަރަށް ގިނަ މައްސަލަތަކަކަށް ދާއިމީ ހައްލު ތަކެއް ލިބިގެންދާނެ ކަމަށެވެ. ހައްލުތަކާ އެކު މަސްވެރިންނަށް ހަމަ އަގު ލިބިގެންދާނެ ކަމުގައިވެސް ރައީސް ވަނީ ވިދާޅުވެފަ އެވެ.\nރައީސް އިބްރާހިމް މުހައްމަދު ސޯލިހު ފިޝަރީޒް އެންޑް އެގްރިކަލްޗާ މިނިސްޓްރީ ދަނޑުވެރިކަން + ފޯކައިދޫ ޕޮލިޓިކްސް


(19 ޖުލައި 2021އާ ގުޅޭ)\n"ޑޮކްޓަރު! ކަމެއް ގޯސް ވީތޯ؟ މަންމައަށް ކިހިނެއްތޯ ވީ؟" ޝަހުރު ސުވާލު ކޮށްލި އިރު، އޭނާއަށް ރަނގަޅަށް ނޭވާ ވެސް ނުލެވެއެވެ. ހީވަނީ އޭނާގެ އަރުގައި ލާން އުޅުނު ނޭވާ ތާށި ވެފައިވާ ހެންނެވެ. އެއްވެސް ޖަވާބެއް ޑޮކްޓަރުގެ ފަރާތުން ނުލިބުނެވެ. ޑޮކްޓަރު ބަލައިލީ އެތަނުގައި ތިބި އެންމެންގެ މޫނަށެވެ. ކޮންމެ މީހެއް ވެސް ހުރީ ހިތް ފަޅައިގެންދާ ވަރުވެފައެވެ.\n"އަދި ވަގުތު ފާއިތެއް ނުވޭ. ވަގުތު އެބަ އޮތް މަންމަ ސަލާމަތް ކުރަން. އެކަމު، ކުރަން ޖެހޭ މަސައްކަތްތައް އުނދަގޫހެން އަހަންނަށް ހީވަނީ.." ޑޮކްޓަރުގެ ވާހަކައިން އެންމެންނަށް ބަލައިލެވުނީ ޑޮކްޓަރުގެ ސީދާ މޫނަށެވެ. މަންމައަށް ވީގޮތް އެނގެން އެންމެން ތިބީ ނުހަނު ބޭނުން ވެފައެވެ. އެހާމެ ހިތް އަވަސް ވެފައެވެ.\n"މަންމަގެ ޙާލު ސީރިއަސް. ވަރަށް ބަަލައިގެން ނޫނީ މަންމަ ރަނގަޅެއް ނުކުރެވޭނެ. މަންމަގެ ފަރުވާ އަކީ ބޭހެއް ނޫން. މަންމަ ބޭނުން ވަނީ ހިތްހަމަ ޖެހުން.. ތި އެންމެންގެ ލޯބި. އަޅައިލުން. މަންމައަށް ޖެހުނު ހާރޓު އެޓޭކުން މަންމަ ވަނީ ސަލާމަތް ވެފަ. ނަމަވެސް ޙާލު ސީރިއަސް އަދި.." ޑޮކްޓަރުގެ ވާހަކައިން އެ ތަނުގައި ތިބި މީހުންނަށް ކޮންމެވެސް ވަރެއްގެ ހަމަޖެހުމެއް ލިބިގެން ދިޔައެވެ. ޑޮކްޓަރުގެ ހަރަކާތުން ކުރިން ހީވީ މަންމަގެ މަރުގެ ޚަބަރު އިއުލާން ކުރަން އުޅުނުހެންނެވެ.\nޖެހި ބުދެއްހެން ހުރި ޝަހުރަށް ލިބެން ފެށީ އިތުރު ހިތްދަތި ކަމެކެވެ. މަންމަގެ ފުރާނައިގެ އަގު ޝަހުރަށް އިޙްސާސް ވަމުން ދިޔައެވެ. އެއްވެސް ޙާލެއްގައި ޝަހުރާ ހެދި މަންމަ ވަކިވެ ދިޔުން އެއީ ޝަހުރުގެ ހިތަށް ކުޅަދާނަ ކަމަކަށް ނުވާނެއެވެ. އެކަން އެގޮތަށް ވާތަން ބަލަން ޝަހުރު ނުވެސް ހުންނާނެއެވެ. ޢާއިލާގެ މެމްބަރުންނާ ތަންކޮޅެއް ދުރުގައި ހުރި، ޝަހުރަށް ވަނީ ރޮވެން ގާތްވެފައެވެ. ހިތަށް ފުނި ޖެހެމުން ދިޔަ ތަފާތު ގިލަންވެރި އިޙްސާސްތަކުން ޝަހުރުގެ ހިތަށް އެއްވެސް ތަސައްލީއެއް ނުލިބުނެވެ.\nމަޑުމަޑުން އެހެން ހުރެފައި، ޝަހުރު ހިނގައިގަތީ ހޮސްޕިޓަލުން ނުކުންނާށެވެ. އެނިޔަތުގައި ޝަހުރަށް އެޅުނީ ދެތިން ފިޔަވަޅެކެވެ. ފަހަތުން "ދޮންބޭ"އޭ ކިޔައިފައި ގޮވައިލީ ޒަކްވާނެވެ. ޝަހުރު ހުއްޓުނެވެ.\n"ދޮންބޭ" ޒަކްވާން އެރީ ޝަހުރުގެ ކުރިމައްޗަށެވެ. ޝަހުރުގެ ކަރުނައިން ފުރެމުން ދިޔަ ދެލޯ އަމާޒުކޮށްލީ އޭނާގެ ކުރިމަތީގައި ހުރި ޒަކްވާނަށެވެ.\n"އަހަރެންގެ އެބައިން ވަރަށް ބޮޑު އެދުމެއް.. އަހަރެންނަށް އެނގޭ ދޮންބެ އަހަރެންގެ އާދޭހުގަ ކޮޅުފައިން ނުޖަހާނެކަން. އެޔަށްވުރެ ދޮންބެއަށް ވިސްނޭނެ." ޒަކްވާން ވާހަކަދައްކަމުން ދިޔައީ ޝަހުރަށް ބަލަހައްޓައިގެން ހުރެއެވެ. އެދެމީހުންނާ ތަންކޮޅެއް ދުރުގައި އިށީންދެގެން ޝީލާ އާއި މަންސޫރު އިނެވެ.\n"ދޮންބޭ! މަންމަ އިތުރަށް ދެރަ ނުކުރޭ! އާދޭސް ކޮށްފަ މިބުނީ.. އަހަރެން މިއެދެނީ ދޮންބެގެ ލައިފް ހަލާކު ކޮށްލާކަށް ނޫން، އެކަމު ދޮންބެއަށް އަހަރެން ކިޔާ އެއްޗެއް ގެޓު ވާނެ. ކޮންމެވެސް ގޮތަކުން ވިޔަސް، އަހަރެމެން އެބަޖެހޭ މަންމަ ދުނިޔޭގަ ބަހައްޓަން. އުފަލުގަ.." ޒަކްވާން ވާހަކަދައްކަމުން ދިޔައީ އާދޭހުގެ ރާގެއްގައެވެ. ޝަހުރަށް ބަލަމުންނެވެ.\n"ދޮންބެ މިކަން ކޮށްދޭނަން ދޯ؟ ކޮންމެވެސް ގޮތަކުން.. ޕްލީޒް!" ޒަކްވާންގެ އާދޭހަށް ބީރުކަންފަތެއް ޝަހުރަށް ނުދެއެވެ. ޖަވާބުގައި ޝަހުރު ބޯޖަހަައިލީ އާނއެކޭ ބުނަމުންނެވެ. ޒަކްވާންގެ ކޮނޑުގައި ފިރުމައިލަމުން، ޝަހުރު އެތަނުން ނުކުތެވެ.\nދަންވަރުގެ ހިމޭން ވަގުތެވެ. މުޅި ކޮޓަރިތެރެއިން އިވެމުން ދިޔައީ ހިމޭން ރުއިމުގެ އަޑެކެވެ. ކޮޓަރީގެ އެނދުގެ ކަނެއްގައި ލިވިޔާ އިސްޖަހައިގެން ރޮމުން ދިޔައިރު، އޭނާގެ ފިރިމީހާ ޝަހުރު އިނީ އޭނާގެ ގާތުގައެވެ. ޝަހުރު އޭނާގެ މަންމަގެ ޙާލަތު ވަރަށް ތަފުސީލު ކަމާއި އެކު، ލިވިޔާއަށް ކިޔައި ދިނީއެވެ. މަންމަގެ ފުރާނަ ސަލާމަތް ކުރުމަށް އުފުލަން ޖެހިފައިވާ ޤުރުބާނީ ވަރަށް އަސަރާ އެކުގައި ޝަހުރު ވަނީ ލިވިޔާއަށް ހިއްސާ ކޮށްފައެވެ. ރޯން ބޭނުން ނުވި ނަމަވެސް، އެވާހަކަތައް އަހާފައި ލިވިޔާއަށް ރުއިން ނޫން އިތުރު ކަމެއް ނުވިއެވެ. ހިތް އެންމެ ނުރުހުނަސް، ޝަހުރުގެ ނިންމުމަށް ލިވިޔާ އެއްބަސްވީ، އިތުރު ގޮތެއް ނެތީމައެވެ. ޝަހުރުގެ މަންމަގެ މަރުގެ ތުހުމަތުގެ އިނގިލި ލިވިޔާއަށް އަމާޒު ވާކަށް ހަމަހިލާ އޭނާ ނޭދެއެވެ.\nހަފުތާއެއް ފަހެވެ. ޝަހުރު ފެންވަރާލައިގެން ތައްޔާރު ވަމުން ދިޔައީ ހޮސްޕިޓަލަށް ދާށެވެ. އެއީ މިއަދަކީ ހުސްނާ ހޮސްޕިޓަލުން ދޫކޮށްލާ ދުވަހަށް ވީމައެވެ. ހުސްނާގެ ގާތުގައި ހުންނަން ޝަހުރު ބޭނުން ވާތީއެވެ.\n"ޝަހުުރު! އާދޭ ސައިބޯން!" ސައި ތައްޔާރު ކޮށްފައި، ލިވިޔާ ގޮވައިލީ ސަޔަށް އިންސާފު ކުރުމަށެވެ. ވަރަށް އަވަސްކޮށް ސައި ފޮދެއް ބޮއިލައިގެން ޝަހުރު އަވަސްވެ ގަތީ ގެއިން ނުކުންނާށެވެ.\n"ދެރަ ނުވާތި! ނުވިސްނާތި! އަހަރެން އަބަދުވެސް ލޯބި ވަނީ ލިވީ ދެކެ. ތީ އަހަރެންގެ ފުރާނަ! އަހަރެން ކިހިނެއް އަހަރެންގެ ފުރާނައާ ނުލައި ދިިރިއުޅޭނީ.." ލިވިޔާގެ ކޮލަށް ބޮސްދިނުމަށްފަހު، ޝަހުރު ގެއިން ނުކުތެވެ.\nހުސްނާ ގެޔަށް ބަދަލު ކުުރަން އުޅޭ ޚަބަރާ އެކު، ރާދާ އާއި ޔާސިރު އަވަސްވެ ގަންނަން ފެށީ ހޮސްޕިޓަލަށް ދެވޭތޯއެވެ. އެމީހުންގެ ފަހަތުން ޔޫހާ ވެސް އަންނަން ބޭނުން ވިއެވެ. އެއީ އެމީހުންގެ ތެރޭގައި ޝަހުރު ވެސް ހުރި ކަމުގެ ޚަބަރު ލިބިފައިވާ ތީއެވެ. ހޮސްޕިޓަލަށް ދިޔަ މަގުމަތީގައި ޝަހުރާއި އެމީހުންގެ ޢާއިލާއާ ބެހޭ ގޮތުން އެކި ކަހަލަ ވާހަކަތައް ދައްކަމުން ރާދާ އާއި ޔާސިރު ގެންދިޔައެވެ. އެވާހަކަތަކަށް މާ ބޮޑު ސަމާލު ކަމެއް ޔޫހާ ނުދިނެއް ކަމަކު، އޭނާގެ ހިތުގައި ޝަހުރު ދެކިލުމުގެ ޝައުޤު ވަރަށް ބޮޑެވެ. ލޯބީގެ މައްޗަށް ހުރިހާ ކަމެއް ހިނގާ އުސޫލުން، ޔޫހާގެ ހިތް އަދިވެސް ވަނީ އެއްވެސް ސަބަބަކާ ނުލައި ޝަހުރަށް ހިބައިން ދީފައެވެ.\n"ދަރިފުޅާ! ދަރިފުޅު ހާދަ ކަމަކާ ވިސްނާހެން ހީވެޔޭ؟ އަނެއްކާ ކަމެއް ގޯސް ވީތަ؟" ސިޓިންގރޫމްގެ ސޯފާގައި އިން ލިވިޔާގެ ގާތުގައި އިށީންނަމުން އޭނާގެ މަންމަ އަހައިލިއެވެ. ވަރަށް އަވަސްކޮށް ލިވިޔާ ދެފަރާތަށް ބޯހުރައިލިއެވެ. ނޫނެކޭ ބުނާފަދަ ބީދައަކުންނެވެ. ލިވިޔާ ޖަވާބު ދިން ގޮތް ހާލިދާއަކަށް ކަމަކު ނުދިޔައެވެ. ކޮންމެވެސް ކަމެއް ވެއްޖެ ކަމަށް ބަލައިގެން ހާލިދާ ހިފައިލީ ލިވިޔާގެ އަތުގައެވެ.\n"ދަރިފުޅާ! ބަލާބަލަ މަންމައަށް! ހަމަ އެއްވެސް ކަމެއް ނުވޭތަ؟ ބުނެބަލަ!" ހާލިދާގެ ސުވާލާ އެކު، ލިވިޔާއަށް ދަތިވިއެވެ. ނަމަވެސް ކަމުގެ ޙަޤީޤަތް ފޮރުވައިލަން ލިވިޔާ ބޭނުންވީ، އެއީ އޭނާގެ ދިރިއުޅުމުގެ ކަމަކަށް ވުމުންނެވެ. މިކަމަކީ މަންމައަށް އެނގެން ޖެހޭ ކަމަކަށް ވެސް ނުވާތީއެވެ.\n"އާނ މަންމާ! އެއްވެސް ކަމެއް ނުވޭ." ލިވިޔާ ހަމަޖެހޭކަން ދައްކައިލިއެވެ.\n"މިހާރަކަށް އައިސް ޝަހުރު އަބަދު ބޭރުގަ ވިއްޔާ އުޅެނީ. އެހެންވެ މަންމަ ހާސްވީ.." ހާލިދާ އޭނާގެ ހާސްކަން ފައުޅުކޮށްލިއެވެ.\n"އެއީ ގެއެއް ހޯދަން ވެގެން. ވަރަށް އަވަހަށް އެހެން ގެއަކަށް ބަދަލުވާ ވާހަކަ ޝަހުރު ބުނި. ރައްޓެއްސެއްގެ ފަރާތުން ވަރަށް ހެޔޮކޮށް ތަނެއް ލިބުނީމަ.." ލިވިޔާ ކިޔައިދިނެވެ. ހާލިދާ ހިނިތުންވެލަމުން ލިވިޔާގެ ދެއަތުގައި ހިފައިލިއެވެ. އަދި އެއްވެސް ކަމެއް މަންމައަށް ސިއްރު ނުކުރާން ބެނެފައި، ސޯފާއިން ހާލިދާ ތެދުވިއެވެ.\nހުސްނާ ގެއަށް ގެނެވިއްޖެއެވެ. އޭނާގެ ގާތުގައި އޭނާގެ ދަރިންނާއި މަންސޫރު އިނެވެ. އަދި ޔޫހާ އާއި އޭނާގެ މަންމަ އާއި ބައްޕަ ވެސް ތިއްބެވެ. އެއްވެސް މީހަކު އެއްވެސް އެއްޗެއް ނުބުނެ އެކަކު އަނެކަކުގެ މޫނަށް ބަލަމުން ދިޔައެވެ. އެންމެން ވެސް އިންތިޒާރު ކުރަމުން ދިޔައީ ޝަހުރުގެ ބަހަކަށެވެ. އިސްދަށަށް ޖަހައިގެން ޝަހުރު އިނީ ވިސްނުމެއްގެ ތެރޭގައެވެ.\n"މަންމާ!" ޝަހުރު އިސްނަގަމުން ބަލައިލީ ހުސްނާއަށެވެ. ހުސްނާގެ ހިތާމަތަކުން ފުރާލައިފާ މޫނުމަތިން ދުވަހަކު ވެސް އުފާވެރި ކަމެއް ލިބިފައިވާހެންނެއް ހިޔެއް ނުވެއެވެ. އެމޫނު ފެނި ޝަހުރަށް ލިބުނު ދެރަވީ ބޮޑުވިއެވެ. "މަންމާ"އޭ ކިޔައި ޝަހުރު ގޮސް ބައްދައިލީ ހުސްނާގެ ގައިގައެވެ. ހުސްނާއަށް އުފަލުން ފުރަތަމަ ވެސް ފެށުނީ ރޯންށެވެ. "މަގޭ ދަރިފުޅާ!" އޭ ކިޔާފައެވެ.\n"މަންމާ! އަހަންނަށް މާފު ކުރޭ!" ހުސްނާގެ ގައިގައި އޮޅުލައިގަނެގެން އޮވެ، ޝަހުރު މާފަށް އެދުނެވެ. ޝަހުރުގެ މާފުން ޝީލާ އާއި މަންސޫރަށް ލިބުނީ ހައިރާން ކަމެކެވެ. އެމީހުންނާ އެއްފަދައިން ޔޫހާގެ ޢާއިލާއަށް ވެސް ލިބުނީ ކުއްލި ސިހުމެކެވެ.\n"މަންމާ! ތީ އަހަންނަށް އެންމެ މުހިންމު މީހާ. މަންމާ! އަހަރެން މަންމަ ދެރައެއް ނުކުރާނަން. އަހަރެން މިއައީ އޭ މަންމަ ގާތަށް.." ޝަހުރުގެ ލޮލުން ކަރުނަ އަންނަން ފެށިއެވެ.\n"ދަރިފުޅު ތިއައީތަ މަންމަ ގާތަށް؟ ދެން ދަރިފުޅު ނުދާނަންދޯ؟ ތީ މަންމަގެ ލޯބިވާ ޝަހުރު." ހުސްނާގެ ގަޔާ އިތުރަށް ބޮޑިކޮށްލަމުން، ވަރަށް ލޯބިން ހުސްނާ ބައްްދައިލީ ޝަހުރުގެ ގައިގައެވެ. އެ މަންޒަރު ބަަލަން ޔޫހާ ހުރީ ހެވިދިލިފައެވެ. ޔޫހާގެ އާއިލާގެ ޙާލަކީ ވެސް ހަމަ މިއީއެވެ.\nޝައްކުގެ ނަޒަރަކުން ޝީލާ ބަލަން ހުރީ ސީދާ ޝަހުރަށެވެ. މަންސޫރާއި ޒަކްވާން ވެސް ހިނިތުންވެގެން ހުރީ ޝަހުރަށް ވިސްނުނީ ކަމުގައި ބަލައިގެންނެވެ.\n"އާނ މަންމާ! އަހަރެން މިއައީ މަންމަގެ ގާތަށް. އަހަރެން ދެން ނުދާނަން! އަހަރެންނަށް މަންމަ މާ މުހިންމު." ކުޑަ ކުއްޖެއް ފަދައިން ޝަހުރު ބޯއަޅައިލައިގެން އޮތީ ހުސްނާގެ ކޮނޑުގައެވެ. އަދިވެސް ޝީލާގެ ނޭފަތުން ދުވަނީ ރޭވުމެއްގެ ވަހެވެ. ލިވިޔާ ދޫކޮށްލައި، މަންމަ ގާތަށް އައިސް ފާނެ ކަމަކަށް ޝީލާ ޤަބޫލެއް ނުކުރެއެވެ. އެކަން ޔަޤީން ކުރަން ބޭނުންވި ވަރުން ވަގުތުން ޝީލާ ގޮވައިލީ ޝަހުރަށެވެ. (ނުނިމޭ)


Lanka ge fuluhah gendhiya 12 dhivehi ge thereyin ekaku hayyaru koffi | Mihaaru\nކޮލަމްބޯ- އެޕްރީލް 21: ކޮލަބޯގައި ދިން ބޮމުގެ ހަމަލާތަކާ ގުޅިގެން ފައްޅިތަކުގެ ބޭރުގައި ސަލާމަތީ ފިޔަވަޅުތައް ވަރުގަދަކޮށްފައި --ފޮޓޯ:އޭއެފްޕީ\nލަންކާގެ ފުލުހަށް ގެންދިޔަ 12 ދިވެހިންގެ ތެރެއިން އެކަކު ހައްޔަރު ކޮށްފި\n06 ޖެނުއަރީ 2020 - 17:16 15 comments\nއެ މިނިސްޓްރީގެ ޑިރެކްޓަރު އޮފް ކޮމިއުނިކޭޝަންސް މިއުވާން މިއުވާން މުހައްމަދު ވިދާޅުވީ، އެ މީހާގެ ވިސާގެ މުއްދަތު ހަމަވިތާ ނުވަ މަސް ވެފައިވާ ކަމަށެވެ. އަދި ޕާސްޕޯޓުގެ މުއްދަތު ހަމަވިތާ ވެސް އަށް މަސް ދުވަސް ވެފައިވާ ކަމަށް މިއުވާން ވިދާޅުވި އެވެ.\nއެ ފިރިހެން މީހާގެ މައްސަލަ ލަންކާގެ ފުލުހުން މިހާރު ވަނީ ކޯޓަށް ފޮނުވާފައި ކަމަށް މިއުވާން ވިދާޅުވި އެވެ.\nލަަންކާ ފުލުހުންގެ ބެލުމުގެ ދަށަށް ގެންދިޔަ މީހުންގެ ތެެރެއިން، ވިސާ ނެތި ލަންކާގައި އުޅޭތާ ދެވަނަަ އަށް އެންމެ ގިނަ ދުވަސްވީ އަންހެނެކެވެ. އޭނާގެ ވިސާ ހަަމަވިތާ ވީ ހަ މަހެވެ. އެމަކު އޭނާ ޖޫރިމަނާއެއް ދައްކަން އަންގައި، ކަފާލާތުގެ ދަށުން މިހާރު ވަނީ ދޫކޮށްލައިފަ އެވެ.\nލަންކާގެ ފުލުހުންގެ ބެލުމުގެ ދަށް އިއްޔެއާއި ރޭ ގެންދިޔަ އެހެން އެހެން އެންމެން ކުރިން ވަނީ ދޫކޮށްލައިފަ އެވެ. އެގޮތުން، އެންމެ ފުރަތަމަ ދޫކޮށްލީ ލިޔެކިޔުންތައް ނެތުމުން ގެންދިޔަ އަންހެން މީހާ އާއި އޭނާގެ ތިން ކުދިންނެވެ.\nލަންކާގައި މިދިޔަ އަހަރު ދިން ޓެރަރިސްޓް ހަަމަލާތަކަށް ފަހު އެ ގައުމުގެ ސަލާމަތީ ކަންތައްތައް ވަނީ ކުރިއަށް ވުރެ ވަރުގަދަކޮށްފަ އެވެ. އެގޮތުން، އެކި ސަރަހައްދުތަކަށް ފުލުހުން ގޮސް ބިދޭސީންނާ ސުވާލުކޮށް، ލިއެކިޔުންތައް ހުރިތޯ ބެލުމުގެ އޮޕަރޭޝަންތައް ދޭތެރެދޭތެރެއިން ހިންގަ އެވެެ.\nފޮރިން މިނިސްޓްރީން ބުނީ ޕާސްޕޯޓް ނުވަތަ ކާކުކަން އަންގައިދޭ ލިޔުމެއް ނެތި އާއްމު ތަންތާނގައި ނޫޅުމަށާއި ގޭގައި އުޅޭ އިރު ވެސް ކަމާބެހޭ ފަރާތްތަކުން ބަލަން ބޭނުން ވެއްޖެ ހިނދެއްގައި ފަސޭހައިން ނެގޭ ގޮތަށް ޕާސްޕޯޓްތައް ބެހެއްޓުމަކީ ލަންކާ ސަރުކާރުން، އެ ގައުމުގައި ދިރިއުޅޭ ބޭރު މީހުންނަށް އަންގާފައިވާ ކަންކަން ކަމަށެވެ. އެކަންތައްތަކަށް ސަމާލުވުމަށް ލަންކާގައި ހުންނަ ރާއްޖޭގެ އެމްބަސީން ދިވެހިންނަށް އަބަދުވެސް އިލްތިމާސް ކުރަމުން ގެންދެ އެވެ.\nއިތުރު ލިޔުންތައް ސްރީ ލަންކާ ޕޮލިސް ވީސާ ފޮރިން މިނިސްޓްރީ ރާއްޖެ-ލަންކާ ޕާސްޕޯޓް


MPL In Roadha Mahu Bahuge Hidhumaiy Dheyne Gadithah Iulaanu Koffi\nއެމްޕީއެލްއިން ރޯދަ މަހު ބަހުގެ ހިދުމަތް ދޭނެ ގަޑިތައް އިއުލާން ކޮށްފި\n3 މަސް,2ހަފްތާ,2ދުވަސް, 1 ގަޑި, 59 މިނެޓް, 37 ސިކުންތު ކުރިން 1340ފަތޯނާ ފާއިޒް\nއެމްޕީއެލްއިން މާލެ ސަރަހައްދުގައި ދެމުންގެންދާ ބަހުގެ ހިދުމަތް ރޯދަ މަހު ފަށާނީ ހެނދުނު 7:30 ގައި ކަމަށް އެކުންފުނިން ބުނެފިއެވެ.\nއެމްޕީއެލްގެ ބަހުގެ ހިދުމަތް އެހެނިހެން މަސްތަކުގައި ފަށަނީ ހެނދުނު 5:40ގައެވެ. އެކުންފުނިން ބުނީ ރޯދަ މަހު ބަހުގެ ހިދުމަތް ފަށާ ގަޑި ހެނދުނު 7:30 އަށް ފަސްކުރީ އޮފީސްތަކާއި، ސުކޫލްތައް ހުޅުވާ ގަޑި ރޯދަ މަހު ފަސްކޮށްފައިވާތީ ކަމަށެވެ.\nހެނދުނު 7:30 ގައި ބަހުގެ ހިދުމަތް ފެށުމަށްފަހު މީހުން އިތުރުވާ ގަޑިތަކުގައި ކޮންމެ 10 މިނެޓަކުން ބަސް ދަތުރުތައް ކުރަމުންދާނެ ކަމަށްވެސް އެމްޕީއެލްއިން ވަނީ ބުނެފައެވެ. އަދި އެނޫން ގަޑިތަކުގައި ކޮންމެ 15 މިނެޓަކުން ބަސް ދަތުރުތައް ކުރާނެ ކަމަށްވެސް ބުނެފައިވެއެވެ.\nއެމްޕީއެލް އިން ބުނީ އާންމު މަސްތަކުގައި މެންދަމު 1:00 ޖަހާއިރު ބަހުގެ ހިދުމަތް މެދުކަނޑާލި ނަމަވެސް ރޯދަ މަހު މެންދަމު ދޭއް ޖަހަންދެން ބަހުގެ ހިދުމަތް ދޭނެ ކަަމަށެވެ. އެމްޕީއެލްއިން އަންނަނީ މާލޭގެ އިތުރު ސަރަހައްދަކަށް ބަސްދަތުރުތައް ފެށުމަށް ތައްޔާރުވަމުންނެވެ.\nއެގޮތުން ހުޅުމާލެއިން އަންނަ ބަސް މާލޭގެ ނަސަންދުރަ ސަރަހައްދަށް ދަތުރުކުރަން ތައްޔާރުވަމުންދާ ކަމަށް އެކުންފުނިން ހާމަކުރެއެވެ. އެ ސަރަހައްދަށް ބަހުގެ ދަތުރުތައް ފެށުން ލަސްވަނީ މަގަށް ގެންނަންޖެހޭ ބަދަލުތަކެއް ގެނައުން ލަސްވެގެން ކަމަށްވެސް އެމްޕީއެލްއިން ވަނީ ބުނެފައެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި އެމްޕީއެލްއިން ބަހުގެ ހިދުމަތް ދިނުމަށް 22 ބަސް ވަނީ ގެނެސްފައެވެ. އެގޮތުން ހުޅުމާލެއާއި މާލޭގެ 11 ސަރަހައްދަކަށް އެ ބަސްތައް ދަތުރު ކުރެއެވެ.


Thahgeeg kurany fandiyaar hassan ge rilwan aa gulhey mahsala eh – Iru\nތަހުގީގު ކުރަނީ ފަނޑިޔާރު ހަސަންގެ ރިލްވާންއާ ގުޅޭ މައްސަަލަ\nޖުޑީޝަލް ސާވިސް ކޮމިޝަން (ޖޭއެސްސީ)އިން ހައިކޯޓުގެ ފަނޑިޔާރު ހަސަން އަލީއާ ގުޅޭ ގޮތުން ބަލަން ފަށާފައިވަނީ މިނިވަން ނޫހުގެ ނޫސްވެރިޔާ އަހުމަދު ރިލްވާން އަބްދުﷲއާ ގުޅޭ މައްސަލައެއް ކަމަށް އެ ކޮމިޝަނުން ބުނެފި އެވެ.\nމައްސަލަ ބަލަން ނިންމާފައިވަނީ ޖޭއެސްސީއިން މިއަދު ބޭއްވި އެ ކޮމިޝަންގެ ބައްދަލުވުމުގަ އެވެ. ޖޭއެސްސީއިން ބުނީ ފަނޑިޔާރު ހަސަން އަލީއާ ގުޅޭ ގޮތުން ބަލަން ނިންމި މައްސަލައަކީ އެ ކޮމިޝަނަށް މަރުތަކާއި ގެއްލިފައިވާ މީހުންގެ މައްސަލަތައް ބެލުމަށް ހަދާފައިވާ ރިޔާސީ ކޮމިޝަނުން ދެއްވި ބަޔާނަކާ ގުޅިގެން ބަލަން ނިންމި މައްސަލައެއް ކަމަށެވެ.\nރިޔާސީ ކޮމިޝަނުން އާންމުކޮށްފައިވާ ރިލްވާން މައްސަލާގެ ތަހުގީގުގެ ހުލާސާ ރިޕޯޓްގައިވާ ގޮތުން ރިލްވާން ގެއްލުވާލައި އޭނާ މަރާލުމަށްފަހު އޭނާ ސީރިއާއަށް ފުރައިގެން ދިޔަކަން ބަޔަކު މަސައްކަތްކޮށްފައިވެ އެވެ. އަދި އެކަމަށް ދައުލަތުގެ މުއައްސަސާތަކުން ބައެއް ބޭފުޅުން އެހީތެރިކަން ފޯރުކޮށްދީފައިވާކަން ފާހަގަކޮށްފައިވެ އެވެ. އެ ބަޔަކު އުޅުނީ ރިލްވާން ސީރިއާއަށް ގޮސް ހަނގުރާމާގައި މަރުވީ ކަމަށް ދައްކުވާށެވެ.\nއޭރު ހަސަން އަލީ ހުންނެވީ އިމިގްރޭޝަން ކޮންޓްރޯލަރުގެ މަގާމުގަ އެވެ. ކޮމިޝަންގެ ރިޕޯޓްގައިވާ ގޮތުން ރިލްވާންގެ ޕާސްޕޯޓެއް ހެދުމަށް ހަސަން އަލީ ފުލުހުންގެ އިންޓެލިޖެންސްގެ ދެ ފުލުހަކަށް އިރުޝާދު ދެއްވާފައިވެ އެވެ. އޭނާ ފުލުހަށް ދީފައިވާ ބަޔާނާ ހަވާލާދީ، ކޮމިޝަންގެ ރިޕޯޓްގައިވާ ގޮތުން ދެ ފުލުހަކު ހަސަން އަލީއާ ބައްދަލުކުރީ ރިލްވާންގެ މައްސަލަ ނިމެން އެބަ ޖެހޭ ކަމަށް ބުނެ އެވެ.\nރިލްވާންގެ ޕާސްޕޯޓެއް ހަދައި، އޭނާ ބޭރަށް ދިޔަ ކަމަށް ދައްކައި އެންޑީޓީވީ ފަދަ ޗެނަލަކުން ރިލްވާން މަރުވި ކަމުގެ ހަބަރު ގެނެވިދާނެ ކަމަށް އެ ދެ ފުލުހުން ބުނި ކަމަށް ބަޔާނާ ހަވާލާދީ ރިޕޯޓްގައިވެ އެވެ. އެ ދެ ފުލުހުން އެކަމުގައި އުޅުނީ “ވެރިޔާ” ބުނެގެންނެވެ. ނަމަވެސް އެ ވެރިޔާގެ މައުލޫމާތެއް ކޮމިޝަނަށް ނުހޯދުނެވެ.\nރިޕޯޓްގައިވާ ގޮތުން ރަސްމީ ލިޔުން ދީގެން ނޫނީ ޕާސްޕޯޓް ނުހެދޭނެ ކަމަށް އެންގުމުން އެކަން އެގޮތަށް ނުކުރެވޭނެ ކަމަށް ދެ ފުލުހުން ބުންޏެވެ. އެހެންވެ ރިލްވާންގެ އަސްލު ޕާސްޕޯޓްއާ އެއްގޮތަށް އެހެން އެއްޗެއް ހެދިދާނެ ކަމަށް ހަސަން އަލީ ވިދާޅުވި ކަމަށްވެ އެވެ. އެ ހިޔާލަކީ ރަނގަޅު ހިޔާލެއް ކަމަށް ދެ ފުލުހުން ބުނެފައިވާ ކަމަށް ވެސް ރިޕޯޓްގައިވެ އެވެ.\nފަނޑިޔާރު ހަސަން އަލީއަކީ މިދިޔަ ސަރުކާރުގައި ސިޔާސީ މަގާމުތައް ފުރުއްވި ބޭފުޅެކެވެ.


7 vana meehaku maalein COVID19 ah fassivejje - 247.mv\n02:11 AM, Sunday 28, February 2021\nހަތްވަނަ މީހަކު މާލެއިން ކޮވިޑް19އަށް ފައްސިވެއްޖެ\nހުޅުމާލެ ހޮސްޕިޓަލްއިން ކޮވިޑްއާއި ގުޅޭގޮތުން ހެޗް.ޑީ.ސީގެ މުވައްޒަފުންނަށްދިން ތަމްރީންގެ ތެރެއިން - ފޮޓޯ: ހެޗް.ޑީ.ސީ\nHulhukolhu 13:32 PM, Friday 17, April 2020\nމުޅި ދުނިޔޭގައި މިހާރު ހަލުވިކަމާއެކު ފެތުރެމުންދާ ނުރައްކާތެރި ވަބާ، ކޮވިޑް19އަށް ރާއްޖޭގެ ވެރިރަށް މާލެއިން7ވަނަ މީހަކު ފައްސިވެއްޖެއެވެ.\nމިއީ ރާއްޖޭން މިހާތަނަށް ކޮވިޑަށް ފައްސިވި 27 ވަނަ މީހާއެވެ. މާލެއިން7ވަނަ މީހަކު ފައްސިވިކަން އެޗްޕީއޭއިން އިއުލާނުކޮށްފައި މިވަނީ،6ވަނަ މީހާ ފައްސިވިކަން އިއުލާނުކުރިތާ ގަޑިއެއްހާއިރު ފަހުންނެވެ.\nހަވަނައަށް ފައްސިވި މީހާ (ކޭސް 26)އަކީ ދިވެއްސެއް ކަމަށާއި އަދި އޭނާއަކީ (ކޭސް:23)ގެ ޑައިރެކްޓް ކޮންޓެކްޓެއް ކަމަށާއި އޭނާ ފައްސިވިކަން އެނގުނީ، އޭނާގެ ފަރާތުން ކޮވިޑްގެ އަލާމާތްތައް ފެނި، ޓެސްޓު ހެދުމުން ކަމަށް އެޗްޕީއޭއިން ބުނެއެވެ.\nމާލެއިން އެންމެ ފުރަތަމަ ކޮވިޑް19އަށް ފައްސިވި މީހާއަކީ، ދުނިޔޭގައި ކޮވިޑް ފެތުރެންފެށި މި މުއްދަތުގެ ތެރޭގައި އެއްވެސް ތަނަކަށް ދަތުރުކޮށްފައިވާ މީހެއް ނޫނެވެ. އެހެންކަމުން އޭނާއަށް މި ބަލި ޖެހިފައިވަނީ، ކިހިނެއްކަން ހޯދުމުގެ މަސައްކަތް ކުރަމުން ދާކަމަށް އެޗްޕީއޭއިން ވަނީ ބުނެފައެވެ.\nކޮވިޑަކީ މިހާތަނަށް އަދި އެއްވެސް ފަރުވާއެއް ހޯދިފައި ނުވާ، ފަސޭހައިން ފެތުރޭ ނުރައްކާތެރި ބައްޔަކަށް ވާއިރު، ކަމާބެހޭ މާހިރުންގެ ލަފައަކީ، ސައިބޯނިލައިގެން ގިނަގިނައިން އަތްދޮވުމާއި، އަރިދަފުސް ރޯގާއިން ރައްކާތެރިވުމަށް އާންމުކޮށް އަޅާ ހުރިހާ ފިޔަވަޅުގެ އިތުރުން، އިޖްތިމާއީ ގައިދުރުކަން ބެހެއްޓުމާއި މިކަމުން ރައްކާތެރިވުމުގެ ގޮތުން ގޭން ބޭރަށް ނުނިކުތުމެވެ.\nހެލްތު ޕްރޮޓެކްޝަން އޭޖެންސީ ކޮރޯނާވައިރަސް ކޯވިޑް19 އާންމު ސިއްހަތު މާލެ ފުރަބަންދު ގްރޭޓަރ މާލެ


Drug mahsalathakugai hayyaru kuraa hisaabun call thah aadhey: Imran\nޑްރަގު މައްސަލަތަކުގައި ހައްޔަރު ކުރާ ހިސާބުން ޕްރެޝަރު އާދޭ: އިމްރާން\nފުލުހުން އަތުލައިގެންފައިވާ މަސްތުވާތަކެތި ނައްތާލުމަށް ހިންގި ހަރާކަތެއްގައި ހޯމް މިނިސްޓަރު އިމްރާން ބައިވެރިވެވަޑައިގަންނަވަނީ. -- ފައިލް ފޮޓޯ\nމަސްތުވާތަކެތީ މައްސަލަތަކުގައި މީހުން ހައްޔަރު ކުރުމުން އެ މީހުން ދޫކޮށްލަން އެދި ގިނަ ފޯނު ކޯލްތަކެއް އަންނަ ކަމަށް ހޯމް މިނިސްޓަރު އިމްރާން އަބްދުﷲ މިއަދު ހާމަ ކުރައްވައިފި އެވެ.\nރައްޔިތުންގެ މަޖިލީހުގެ ރައީސްގެ އިތުރުން މަޖިލީހުގެ ބައެއް މެންބަރުންނަށް އިންޒާރުދީ ބިރު ދައްކަމުންދާ ކަމަށްބުނެ ގައުމީ ސަލާމަތާއި ހާރިޖީ ގުޅުންތަކުގެ ކޮމިޓީއަށް ހުށަހަޅާފައިވާ މައްސަލައަކާ ގުޅިގެން އިމްރާންގެ އިތުރުން ޕޮލިސް ކޮމިޝަނަރުގެ މިއަދު ހާޒިރު ކޮށްފައިވާއިރު، މެންބަރަކު ކުރެއްވި ސުވާލަކަށް ޖަވާބު ދެއްވަމުން މިނިސްޓަރު ވިދާޅުވި ގޮތުގައި މަސްތުވާތަކެތީގެ މައްސަލަ ހައްލު ކުރުމަށް މި ސަރުކާރުން ގިނަ މަސައްކަތްތަކެއްކޮށް ބޮޑެތި ކުރިއެރުންތަކެއް މިހާރުވެސް ހޯދާފައިވާ ކަމަށެވެ.\nނަމަވެސް، ޒަމާނުއްސުރެ ރާއްޖޭގައި އޮތް އެ މައްސަލައަށް އެކަށީގެންވާ މިންވަރަށް ހައްލެއް ހޯދުމަކީ އަދިވެސް ވަރަށް ދުރުގައި އޮތް ކަމެއް ކަމުގައި އިމްރާން ވިދާޅުވި އެވެ.\nއެގޮތުން، މަސްތުވާތަކެތީގެ މައްސަލަތަކުގައި ވަރަށް ގިނަ ކަންތައްތައް ހިމެނޭކަން ފާހަގަ ކުރައްވަމުން، މިނިސްޓަރު ވިދާޅުވީ އެފަދަ މައްސަލަތަކުގައި ބައެއް ފަރާތްތައް ހައްޔަރު ކުރުމުން، ދައުލަތުގެ އެކި މަގާމުތަކުގައި ތިއްބަވާ ބޭފުޅުންގެ ފޯނު ކޯލުތައް އަންނަން ފަށާ ކަމަށެވެ.\n"ބައެއް މީހުން ހައްޔަރުކުރާ ހިސާބުން މައްސަލައިގެ އައިއޯ [އިންވެސްޓިގޭޓިންގް އޮފިސާ] އަށް ކޯލުތައް އަންނަން ފަށާނެ. އަޅުގަނޑަށް ދެއްތޯ އެނގޭނީ ސީދާ އަޅުގަނޑަށް ފޯނު ކޯލުތައް އަންނަ ވަރު. ދިހަ ބާރަ ފަހަރު ގުޅައި އެތަކެއް ޕްރެޝަރުތައް ކުރިމަތިވޭ،" ޑްރަގު މައްސަލަތަކުގައި ހައްޔަރުކުރާ ބައެއް މީހުންނާ ވޯޓުދޭ އާއިލާތަކާއި، ސިޔާސީ އެކި ބޭފުޅުންނާ އޮންނަ ގުޅުމަށް އިޝާރާތް ކުރައްވަމުން އިމްރާން ވިދާޅުވި އެވެ.\nނަމަވެސް، އަމިއްލަ އާއިލާގެ ތެރެއިންވިޔަސް، ކިތަންމެ ޕްރެޝަރެއް އައިކަމުގައި ވީނަމަވެސް، ފުލުހުން ބަލާ މައްސަލައަކާ ގުޅޭގޮތުން ކުޑަކޮށް ވެސް ދޫނުދެއްވާނެ ކަމަށް މިނިސްޓަރު ތަކުރާރުކޮށް ޔަގީންކަންދެއްވި އެވެ.\n"އަޅުގަނޑުގެ އަމިއްލަ ބައްޕައަށް ވެސް ދަންނަވާފަ އޮންނާނީ މައްސަލައަކާ ގުޅިގެން އަޅުގަނޑު ގާތަށް ވަޑައިނުގަންނަވައްޗޭ. މިހާރުވެސް އާއިލާގެ ތެރެއިން އެކަހަލަ ކަމެއްގެ ތެރޭގައި އަޅުގަނޑު މިއުޅެނީ. އެކަމަކު މިއަދު އަޅުގަނޑު ޔަގީންކަންދެން، މައްސަލައެއްގައި އަޅުގަނޑު ދުލެއް ނުކުރާނަން،" އިމްރާން ވިދާޅުވި އެވެ.\nއިމްރާން ވިދާޅުވި ގޮތުގައި، އޭނާ ދޫނުދެއްވި ނަމަވެސް، މައްސަލަބަލާ ފުލުހުންގެ އިންވެސްޓިގޭޓިވް އޮފިސަރަށް އެފަދަ ނިންމުމެއްގެ މަތީގައި ހުންނަން އުނދަގޫވާ ކަމަށެވެ.\nމިނިސްޓަރު އިތުރަށް ވިދާޅުވި ގޮތުގައި، މަސްތަކުވާތަކެތީގެ މައްސަލަ ހައްލު ކުރުމަށް މުޖުތަމައުގެ ތެރޭގައި ގައުމީ ފެންވަރުގައި ޕްރޮގްރާމުތަކެއް ހިންގަން ޖެހޭ ކަމަށެވެ. މިހާތަނަށް އެފަދަ ގައުމީ ސްޓްރެޓަޖީއެއް ނެތްކަން ފާހަގަ ކުރައްވަމުން އިމްރާން ވިދާޅުވީ އެ މަސައްކަތް މިހާރު ފުލުހުންނާ ގުޅިގެން ކުރަމުންދާ ކަމަށެވެ.\nމޯލްޑިވްސް ޕޮލިސް ސާވިސް މަސްތުވާތަކެތި އިމްރާން އަބްދުﷲ + ކުށްކުރުން މިނިސްޓްރީ އޮފް ހޯމް އެފެއާޒް


Midhuvasvaru nafsaanee gothun dhulhaheyokoh thibumah geygai kurevidhaane baeh kankan\nލިޔުނީ ނަޒްލާ ނަސީރު ޝާއިޢު ކުރީ 24/06/2020\nމިލިޔުމައި ގެނެސްދީފައިވާނީ ހިނގަމުންދާ ކޯވިޑް-19 ކާރިސާގައި ނަފްސާނީ ގޮތުން ދުޅަހެޔޮކޮށް ތިބުމަށް ކުރެވިދާނެ 17 ކަމެކެވެ. (ފޮޓޯ: އަވަސް)\nޝާއިޢު ކުރީ: 24/06/2020\nކުރިމަތިވާ އެކި ކަހަލަ ހާލަތްތަކުގައި އެކި މީހުންގެ އަމަލުތައް ހުންނާނީ އެކި ގޮތަށެވެ. އެގޮތުން މިހާރު ކުރިމަތިވެގެން މިއުޅޭ ކޯވިޑް-19 ޕެންޑަމިކްގައި ސްޓްރެސްވުމާއި، ވާނުވާ ނޭނގުމުގެ ސަބަބުން "ސްޓްރެސް" ވެ ކަންބޮޑުވުމަކީ ވުން ވަރަށް ގާތް ކަންކަމެވެ. ސްޓްރެސް އާއި އެންޒައިޓީއަކީ އަހަރުމެންގެ އާންމު ދިރިއުޅުމުގައި ދިމާވާ ކަންކަމާހުރެ، އަހަރެމެންނަށް ނަފްސާނީ ގޮތުންނާއި ޖިސްމާނީ ގޮތުން ދިމާވާ ބައެއް ކަހަލަ ގޮންޖެހުން ތަކެވެ. އެފަދަ ހާލަތްތަކުގައި ކަންކަމާއި ކުރިމަތިލުމަށް އަހަރެމެންނަށް އުނދަގޫވެއެވެ.\nކޯވިޑް-19 ޕެންޑަމިކްގެ ސަބަބުން އަހަރެމެންގެ ދިރިއުޅުމަށް ވަނީ ގިނަ ބަދަލުތަކެއް އައިސްފައެވެ. ކުރިމަތިވެފައިވާ މި ކާރިސާގެ ސަބަބުން އާދަވެ ކޮންމެ ދުވަހަކު ކުރަމުން އައި ކަންކަމަށް ބަދަލުއައިސް، އަތްމަތި ދަތިވާކަމުގެ އިހްސާސް ކުރެވި، މުޖުތަމައުން އެކަހެރިވެފައި ތިބެން ޖެހުމުން "ޑިޕްރެޝަން" އަށް ދިޔުމަކީވެސް އެކަށީގެންވާ ކަމެކެވެ. ހަމައެހެންމެ ބަލިވާކަމުގެ އިހްސާސް ކުރެވި، މި ޕެންޑަމިކް ނިމޭނެ ދުވަހަކާ މެދުވެސް ވިސްނޭގޮތްވެއެވެ. އަދި އަޑުއިވޭ ގިނަގުނަ ޚަބަރުތަކުން، ދެން ހަދާނެގޮތް ނޭނގޭ ހިސާބަށްވެސް ވިސްނުން ހިނގައިދެއެވެ.\nކުރިން ބުނެވިދިޔަ ފަދައިން ކޯވިޑް-19 އާއި ގުޅިގެން އޮތް އެންމެ ބޮޑު އެއް ބިރަކީ އެކަމާއި މެދު ކަންބޮޑުވެ "ސްޓްރެސް" ވުމުން އިންސާނާ ނަފްސާނީ ގޮތުން ބަލިކޮށްލާ ބަލިކޮށްލުމެވެ. އިންސާނާގެ ފިކުރުތަކާއި އިހްސާސްތަކަކީ ކޮންމެ ދުވަހަކުހެންވެސް ބަދަލުވެގެންދާ ކަންކަމެވެ. އެކަންކަމާ އިދިކޮޅަށް އަހަރެމެން މަސައްކަތް ކުރަން އުޅުނު ނަމަވެސް، އެކަނިވެރިކަމާއި، ހިތާމައާއި ރުޅިއައުމާ ހިތްހަމަނުޖެހުމުގެ އިތުރުން ހާސްވުމާއި ބިރުވެރިކަން އަހަރެމެންގެ ސިކުނޑިއަށް ބާރު ފޯރުވައެވެ. މިކަންކަން މިހެން މެދުވެރިވުމުން ދިރިއުޅުމުގެ އެހެން ކަންކަމަށް ދޭންޖެހޭ ސަމާލުކަން ކުޑަވެ، ކެއިން ބުއިމުގެ އާދައަށް ބަދަލުއައިސް ހަމަނިދި ލިބި އަރާމު ކުރަން އުނދަގޫވެއެވެ. މިކަންކަމަކީ އަހަރެމެންގެ ނަފްސާނީ ދުޅެހެޔޮކަމަށް ކުރިމަތިވާނޭ ބޮޑެތި ގޮންޖެހުންތަކެކެވެ. އަހަރެމެން މިކަމުގައި މިތިބީ އެކަނި ނޫންކަން ހަނދާން ކުރާށެވެ.\nމިފަދަ ދަނޑިވަޅެއްގައި އެހީއަކަށް ވެދާނޭ ބައެއް ކަންކަން ތިރީގައި ނުކުތާ ކޮށްލާނަމެވެ.\n1. އެކަށީގެންވާ މިންވަރަށް ނިދި ލިބުން: ކޮންމެ ދުވަހަކުވެސް އެއް ވަގުތެއްގައި ނިދުމަށް އަދި ހޭލުމަށް އާދަކުރާށެވެ. ހާއްސަކޮށް ގޭގައި ތިބި ނަމަވެސް އެއް ތާވަލެއްގައި ހިފެހެއްޓުމަކީ މުހިއްމު ކަމެކެވެ.\n2. ކޮންމެ ދުވަހެއްގައިވެސް ކުރާ މަސައްކަތުގެ ތެރެއިންވެސް އެކަށީގެންވާ ވަރަށް އަރާމުކުރުމަށް ވަގުތު ހޯދާށެވެ.\n3. އެ އިރަކަށް ވާވަރަށް ކެއުމަށާއި ފައިދާ ހުރި ކާނާ، ހާއްސަކޮށް ދުޅަހެޔޮ ކާނާ ކެއުމަށް އާދަކުރާށެވެ. އެގޮތުން ގޭގައި ހުރި ނަމަވެސް ކެއުމުގެ ކަންތައް ބެލެންސް ޑައިޓެއްގެ ތެރޭގައި ހިފެހެއްޓޭތޯ މަސައްކަތް ކުރާށެވެ. ލުއި ކާނާ އާއި ގިނައިން ހަކުރު އެކުލެވޭ ތަކެއްޗަކީ މީހާގެ މިޒާޖު އަވަސްކުރުވާ އަދި ސްޓްރެސް އާއި އެންޒައިޓީއަށް މެދުވެރިވާ ކާބޯތަކެއްޗެވެ. މިފަދަ ތަކެއްޗާއި ވީހާވެސް ބޮޑަށް ދުރުވުން މުހިއްމެވެ.\n4. ހަށިގަނޑުގައި ހުރި ވިހަ މާއްދާތައް ބޭރުކުރުމަށާއި އަބަދުވެސް ހައިޑްރޭޓްކޮށް ހުރުމަށް ގިނަގިނައިން ފެން ބޯށެވެ.\n5. އަބަދުވެސް އެއް ތާވަލެއް ގެންގުޅުމަށް މަސައްކަތްކުރާށެވެ. އެއް ތާވަލެއްގައި ހިފެހެއްޓުމަކީ ނަފްސާނީގޮތުން ވެސް ދުޅަހެޔޮ ކޮށްދޭނޭ ކަމެކެވެ. އޭގެތެރޭގައި ގަޑިން ގަޑިއަށް ނިދާ އަދި ހޭލުމާއި، ކެއުމުން ބުއިން އެއް ގަޑިއަކަށް ތާވަލްކުރުމުގެ އިތުރުން ފެންވަރާ ގަޑިތަކުން ފެށިގެން ވަޒީފާ އަދާކުރާ ވަގުތާއި ކިޔަވާ އަދި ކަސްރަތުކުރާ ގަޑިތަކަށް ބަދަލެއް ނުގެނެސް ކުރިއަށް ގެންދިއުން ހިމެނެއެވެ.\n6. ކޮންމެ ދުވަހަކުވެސް 20-30 ވަރަކަށް މިނިޓު ވަންދެން ހަރަކާތްތެރިވެ އުޅޭށެވެ. އެގޮތުން އާދަކޮށް ކޮންމެ ދުވަހަކު ކުރާ ފިޒިކަލް އެކްޓިވިޓީސް ނޫންނަމަ ކަސްރަތަކީވެސް އެދެވޭ ކަންކަމެވެ.\n7. ދުންފަތާއި މަސްތުވާތަކެތިން ދުރުވުން: ދުންފަތުގެ އިސްތިއުމާލުކުރާ ނުވަތަ ވޭޕް ކުރާ މީހުންނަށް އަބަދުވެސް ފުއްޕާމޭގެ ބަލިތައް ޖެހުމުގެ ބޮޑު ޗާންސެއް އޮވެއެވެ. ސަބަބަކީ ކޯވިޑް-19ގެ ސަބަބުން އިންސާނާގެ ފުއްޕާމެއަށް ގެއްލުންވެ ފުރާނައަށް ނުރައްކާވުމުގެ ފުރުސަތު ބޮޑުވުމެވެ\n8. އިޖްތިމާއީ ގައިދުރުކަމުގެ ސަބަބުން ބައެއް ފަހަރު އެކަނިވެރިކަންވެސް އިހްސާސް ވެދާނެއެވެ. އެހެންނަމަވެސް ޒަމާނީ ވަސީލަތްތައް މެދުވެރިކޮށް އަބަދުވެސް އާއިލާ އާއި ރަހްމަތްތެރިންގެ ދޭތެރޭ އޮތް ގުޅުން ދެމެހެއްޓުމަށް މަސައްކަތް ކުރާށެވެ. މިކަމަށް ހާއްސަ އެޕްސް ތަކާއި ޓެކްނޮލޮޖީ ވަސީލަތްތައް އަގުހެޔޮކޮށް ނުވަތަ ހިލޭ މިހާރު ލިބެން ހުންނާނެއެވެ.\n9. ސްކްރީން ވަގުތު މަދުކުރުން: ކޮންމެ ދުވަހަކުވެސް ވަކި ވަގުތުކޮޅަށް އަތުގައި ގެންގުޅޭ އިލެކްޓްރޯނިކް ވަސީލަތްތަކާއި ދުރުވެލާށެވެ. ހާއްސަކޮށް ނިދާ ވަގުތުގަ އެވެ. އަދި ޓީވީ އާއި އަތުގައި ގެންގުޅޭ މޯބައލް ފޯނުގެ އިތުރުން ލެޕްޓޮޕް ފަދަ އިލެކްޓްރޯނިކް ޑިވައިސްތަކާއެކު ހޭދަކުރާ ވަގުތު މަދުކުރެވޭތޯ މަސައްކަތް ކުރާށެވެ.\n10. އަރާމުކޮށް، ނަފްސު ތާޒާކޮށްލުން: ކޮންމެ ދުވަހަކުވެސް އަމިއްލަ ނަފްސަށް ވަގުތުދީ އެކަނި ވަގުތުކޮޅެއް ހޭދަކުރުމަކީ އިންތިހާއަށް މުހިއްމު ކަމެކެވެ. މަދު މިނެޓް ކޮޅަކަށް ނަމަވެސް ހަމަހިމޭންކަމާއެކު ވަގުތުކޮޅެއް ހޭދަކުރުމަކީ ނަފްސު ތާޒާކޮށްދީ، ސިކުނޑި ހަމަޖައްސާލަދީ އަދި އެންޒައިޓީ ކުޑަކޮށްދިނުމަށް އެހީތެރިވެދޭނޭ ކަމެކެވެ. މިކަމަށްޓަކައި ބައެއް މީހުން ޔޯގާ، ފުންކޮށް ނޭވާލުން، މެޑިޓޭޝަން، ލަވައެއް އަޑުއަހާލުން، ފޮތްކިޔުން ފަދަ ކަންކަމުން އެހީތެރިކަން ހޯދައެވެ.\n11. ހަބަރު ހޯދާ މިންވަރު ލިމިޓް ކުރުން: ކޯވިޑް-19 އާއި ގުޅިގެން ބައެއް މީޑިޔާތަކުން ފޮނުވާ ހަބަރުތަކުގެ ސަބަބުން މީހާ މާބޮޑަށް ސްޓްރެސްވާ ފަހަރުވެސް އާދެއެވެ. އެހެންކަމުން ސޯޝަލް މީޑިޔާ ބޭނުންކުރާވަރު މަދުކޮށްގެން، މިފަދަ ދޮގު މައުލޫމާތާއި ދޮގު ހަބަރު ފެނުން މަދުކޮށްލެވިދާނެ އެވެ. އަދި ފެންނަ ކޮންމެ ހަބަރެއް ބެލުން/ކިޔުމުގެ ބަދަލުގައި އިތުބާރުހިފޭ މީޑިޔާތަކުން ފަތުރާ ހަބަރުތައް އަޑުއެހުމަށް އާދަކުރާށެވެ.\n12. ކޮންމެވެސް ކަމެއްގައި ޝާމިލްވެގެން އުޅުން: އަބަދުވެސް ކޮންމެވެސް ކަމެއްގައި ޝާމިލްވެގެން އުޅުމަކީ ނެގެޓިވް ވިސްނުންތަކައި، އެންޒައިޓީ އަދި ޑިޕްރެޝަނާއި ދުރުކޮށްދޭނޭ ކަމެކެވެ. އެގޮތުން ގޭތެރޭގައި ހޮބީއަކަށް ކުރާ ކަންތައްތައް ގިނަފަހަރަށް ވަރަށް ބޮޑު އެހީއަކަށް ވެއެވެ. މިސާލެއްގެ ގޮތުން ގިނަ މީހުންނަކީ އަމިއްލަ އަލަމާރި ނުވަތަ އުޅޭ ކޮޓަރި ފަދަ ތަންތަން ސާފުކުރަން ބޭނުންވެފައި ވަގުތުނުވާ މީހުންނެވެ. އެހެންކަމަށް ވާނަމަ މިއީ އެވަގުތެވެ.\n13. އަޅުކަންތަކުން ވާގިހޯދުން: ޤަވާއިދުން ނަމާދުކުރުމަށް އާދަކުރާށެވެ. އަދި ކޮންމެ ދުވަހަކުވެސް ޤުރުއާނުން މިންވަރެއް ކިޔެވުމަށް ނުވަތަ އަޑުއެހުމަށް މަސައްކަތްކުރާށެވެ. އެއީ މި ދުވަސްވަރު ހިތްހަމަޖެހުން ގެނެސްދޭނޭ އެންމެ މުހިއްމު އެއް ގޮތެވެ. ގެއްލިފައިވާ ނުވަތަ ސުންނަތް ރޯދަތައް ހިފުމަށްވެސް މިއީ ރަނގަޅު ދުވަސްކޮޅެކެވެ.\n14. ގުޅުން ބަދަހިކުރުން: ކޮންމެ ދުވަހަކުވެސް ރައްޓެހިންނާއި އަދި އާއިލާ މީހުންނާއި ޓެކްނޮލޮޖީ ވަސީލަތްތައް ބޭނުންކޮށްގެން ގުޅުންބަދަހި ކުރުމަށް ވަގުތުކޮޅެއް ހޭދަކުރާށެވެ. އެއީ އީމެއިލުން، މެސެޖުން، ގުޅައިގެން ނުވަތަ ވީޑިއޯ ކޯލެއް މެދުވެރިކޮށް ވިނަމަވެސް ރަނގަޅުވާނެ އެވެ. ހާއްސަކޮށް މި ދުވަސްކޮޅު ގޭގައި މަސައްކަތްކުރާ ނަމަ މިފަދަގޮތަކަށް މަސައްކަތުގައި އުޅޭ އެކުވެރިންނާއި ގުޅުން ދެމެހެއްޓޭތޯ މަސައްކަތްކުރާށެވެ.\n15. އެހެންމީހުންނަށްޓަކައި ކަމެއް ކޮށްދިނުން: އަބަދުވެސް ތިމާއަށްވުރެ ބޮޑު މީހަކަށް ނުވަތަ ކުޑަ ކުއްޖަކަށްވެސް އެހީއެއް ވެދެވޭތޯ ބަލާށެވެ. މާބޮޑުކަމެއް ކޮށްނުދެވޭނަމަ އެމީހުން ދައްކާ ވާހަކަތައް އަޑު އަހާލުމަކީވެސް އެމީހުން އުފާކޮށްދީ ވެވޭނެ އެހީއެކެވެ.\n16. މީހެއްގެ އެހީތެރިކަން ބޭނުންވާހެން ހީވާ ދުވަސްކޮޅެއްނަމަ ސޯޝަލް މީޑިޔާ މެދުވެރިކޮށް އާއިލާއާއި ރައްޓެހިންނާއި ވާހަކަ ހިއްސާކުރާށެވެ.\n17. އަބަދުވެސް ސިއްހީ އިދާރާތަކުން ދޭ އިރުޝާދުތައް އަޑުއަހާށެވެ. އެޗްޕީއޭ އިންނާއި، ޑަބްލިޔުއެޗްއޯ އިންދޭ އިރުޝާދުތަކަށް އަމަލުކުރާށެވެ.\nއަމިއްލަ ނަފްސަށް އަޅާލުމަށް ދަސްކުރުމަކީ މިފަދަ ހާލަތްތަކުގައި ކުރިމަތިވާ އެކިކަހަލަ ހުރަސްތަކާއި ކުރިމަތިލުމަށް ހިތްވަރު ލިބޭނޭ ކަމެކެވެ. އަދި އިންޝާﷲ މި ޕެންޑަމިކް ނިމުމަށްފަހުވެސް މިކަމުން ފަސޭހައިން އަރައިގަތުމަށް މިކަމުގެ ސަބަބުން ހިތްވަރު ލިބިގެންދާނެ އެވެ.\nމި ލިޔުމަށް ލިބިފައިވާ ކިޔުންތެރިންގެ ޚިޔާލު (0)\nއިންސާނާގެ ހަށިގަނޑު އުފެދިފައިވަނީ 206 ކަށިކޮޅުންނެވެ. އޭގެ ތެރެއިން 106 ކަށިކޮޅު ވަނީ ދެ އަތާއި ދެ ފައިތިލާގައެވެ.\nކެޓެގަރީ ތެދު ވާހަކަ\n"މިއީ އެކި ވައްތަރުގެ ގޯނާއާއި އަނިޔާގެ ވާހަކައެއް."\nކުޑަކުދިން ޖިންސީ ފުރައްސާރައިގެ ޝިކާރައަކަށް ވުން – ނަފްސާނީ ގޮތުން ލިބޭ ފޫނުބެއްދޭވަރުގެ ގެއްލުމެއް


ޒަކާތު ފަންޑުން ދަރިވަރުންގެ ތަޢުލީމަށް އެހީތެރިކަން ފޯރުކޮށްދެނީ\n1 ގަޑި 27 މިނެޓް ކުރިން.\nބެސްޓް އިން ދަ ވޯލްޑް ކެޓަގެރީން އެންމެ މޮޅު ފޮތްތަކުގެ ތެރޭގައި އާކްގެ ފޮތެއް\n1 ގަޑި 41 މިނެޓް ކުރިން.\nނޫސްވެރިންނާއި ގުޅުން ހުރި މުއައްސަސާތައް ހިމޭނުން ތިބުމުން ކަންބޮޑުވޭ – ރާއްޖެ ޓީވީ\n1 ގަޑި 48 މިނެޓް ކުރިން.\nއިންޑިއާއަށް ރާއްޖޭގާއި އަސްކަރީ ބާރު ބޭނުން ކުރެވިދާނެ – ނަސީމް\n2 ގަޑި5މިނެޓް ކުރިން.\nއަމާޒަކީ ވަޒީފާގެ މާހައުލުގައި %100 ދިވެހިންގެ ހިއްސާ އޮތުން – އެސްޓީއޯ ގެ އެމްޑީ\n2 ގަޑި 58 މިނެޓް ކުރިން.\nއަބްދުﷲ ގާޒީ އާއި ތިން ފަނޑިޔާރުންގެ މައްޗަށް އަބުރުގެ ދައުވާކުރަން ނަޝީދު ނިންމަވައިފި\n3 ގަޑި4މިނެޓް ކުރިން.\nނޮވެލްޓީ ބުކް ފެއާގެ ލަކީ ޑްރޯ އޭޕްރީލް އެކެއްގައި\n3 ގަޑި 30 މިނެޓް ކުރިން.\nޕޮލިސް ކްލިނިކް ހުޅުވައިފި\n4 ގަޑި 48 މިނެޓް ކުރިން.\nރ.ފައިނު ބަނދަރު ހެދުމުގެ ޢަމަލީ މަސައްކަތް ހައުސިންގ މިނިސްޓަރ ފައްޓަވައިދެއްވައިފި\n20 ގަޑި 38 މިނެޓް ކުރިން.\nޖަޕާން ގެ އިންފްލޭޝަން ދަށަށް، ޑީފްލޭޝަން މައްޗަށް ދަނީ\n20 ގަޑި 42 މިނެޓް ކުރިން.\nރާއްޖެއަށް އެތެރެ އަދި ބޭރުކުރާ ނަޤުދު ފަައިސާއާ ބެހޭ ޤަވާއިދަށް ކަސްޓަމްސްގެ އޮފިސަރުން އަހުލުވެރިކޮށްފި\n20 ގަޑި 58 މިނެޓް ކުރިން.\nއާތް އަވަރ ފާހަގަ ކުރުމުގެ ގޮތުން ލިންޓެލް އިންވެސްޓްމެންޓުން ސޯޝަލް މީޑިއާ ހަރަކާތެއް ކުރިއަށް ގެންދަނީ\n21 ގަޑި 8 މިނެޓް ކުރިން.\nކަރުދާސް ރޮކެޓު އެއްލައިގެން ތިން ދަރިވަރުން އޮސްޓްރިއާ އަށް\n1 ގަޑި2މިނެޓް ކުރިން.\nއިޓަލީ އަދި ހޮލެންޑް ވެސް ޕޮއިންޓަކުން ފުއްދާލަން ޖެހިއްޖެ\n5 ގަޑި 55 މިނެޓް ކުރިން.\nޕެލޭގެ ރިކޯޑު މުގުރާލުމަށް ނޭމާއަށް އެހީތެރިވާނަން – ޑުންގާ\n6 ގަޑި0މިނެޓް ކުރިން.\nމުހިއްމީ ނަތީޖާއެއް ނޫން، މުހިއްމީ3ޕޮއިންޓް – ލޯވް\n6 ގަޑި6މިނެޓް ކުރިން.\nއަލްބާ 10 ދުވަހަށް ކުޅުމާ ދުރަށް\n7 ގަޑި4މިނެޓް ކުރިން.\nއިޓަލީގެ ކޯޗަށް މަރުގެ އިންޒާރު ދީފި\n7 ގަޑި 10 މިނެޓް ކުރިން.\nސިކުނޑިއަަށް ކެންސަރު ޖެހިފައި ހުރި 11 އަހަރުގެ ކުއްޖަކު ގުނަވަންތައް ހަދިޔާ ކުރަން ނިންމައިފި\n56 މިނެޓް 34 ސިކުންތު ކުރިން.\nއެންމެ ފަހު ވިންދާ ޖެހެންދެންގެ ދެވަނަ ޓްރެއިލަރ ނެރެފި\n1 ގަޑި 50 މިނެޓް ކުރިން.\nބޮޑެތި އެކްޓަރުން ސަނީ ލިއޯން އާއި އެކު މަސައްކަތް ކުރަން ބޭނުމެއް ނުވި: ބޮބީ\n2 ގަޑި 56 މިނެޓް ކުރިން.\nސެލްފީތަކާ ހުރެ ފޯނު ވަގު ފަޅާއަރައިފި\n5 ގަޑި9މިނެޓް ކުރިން.\nނިތްޔާ މެހެރާގެ ފިލްމުގައި އަނުޝްކާގެ ބަދަލުގައި ކެޓްރީނާ\n6 ގަޑި 21 މިނެޓް ކުރިން.\nމީގެ 35 އަހަރުކުރިން ވަގަށް ނެގި ވޮލެޓެއް އޭގެ ވެރިފަރާތަށް ލިބިއްޖެ\n15 ގަޑި 13 މިނެޓް ކުރިން.\nކުރިނބީލައިވް ކުޅުދުއްފުށީއޮންލައިން ބީފަނަރަ ހުވަދޫ ވީކްލީ ސަބްސިޑީޒް މައްސަލާގައި ކުޅުދުއްފުށީ ވިޔަފާރިވެރިން ކަންބޮޑުވެ، އެއްގަލަކަށް އަރައިފި\n1 ގަޑި5މިނެޓް ކުރިން.\n41 ބައިވެރިން ފަހަން ދަސްކޮށްދޭ ކޯހުގައި މިހާތަނަށް ބައިވެރިވެއްޖެ – ކުރިނބީކައުންސިލް\n1 ގަޑި 12 މިނެޓް ކުރިން.\nކުޅުދުއްފުށީގައި މިއަހަރުވެސް އާރތް އަވާރ ވަރަށް ފޯރިއާއެކު ފާހަގަކޮށްފި\n5 ގަޑި5މިނެޓް ކުރިން.\nއާރތް އަވާރ ޕްރޮމޯޓުކުރުމަށް ކުޅުދުއްފުށީގައި ބައިސިކަލް ބުރެއް ބާއްވައިފި\n22 ގަޑި 8 މިނެޓް ކުރިން.\nކުޅުދުއްފުށީގައި އަންހެނުންގެ ފުޓްސަލް މުބާރާތް ފަށައިފި\n1 ދުވަސް3ގަޑި ކުރިން.\nމަސްޖިދުލް ނަބަވީގެ އިމާމު ޝައިހް އިޔާޒުގެ ހާއްސަ ދަރުހެއް ށ. ފުނަދޫގައި ބާއްވައިފި\nސަބްސިޑީޒް މައްސަލާގައި ކުޅުދުއްފުށީ ވިޔަފާރިވެރިން ކަންބޮޑުވެ، އެއްގަލަކަށް އަރައިފި\nމަތިންދާ ބޯޓެއް ރަންވޭއިން ކަހާލައިގެން 25 މީހަކު ޒަހަމްވެއްޖެ\nނައިޖީރިޔާގައި ވޯޓުލާ މަރުކަޒުތަކަށް ހަމަލާދީ 15 މީހަކު މަރާލައިފި\nއީސްޓަރ ބްރޭކް، ތޫފާނީ ބަންދަކަށް\nމާރާމާރީގައި ޒަހަމްވި ޒުވާނާއަށް ފަރުވާ ދިނުމަށްފަހު ދޫކޮށްލައިފި\nރޭގެ މުޒާހަރާ އާއި ގުޅިގެން ހައްޔަރު ކުރީ އެންމެ މީހަކު\nސިޒޭރިއަން ހަދައިގެން ކުއްޖާ ނަގާނަމަ ޖޫރިމަނާ ކުރުމަށް އައިއެސްއިން ނިންމައިފި\nމާލެ މަގުމަތީގެ އަމާންކަމާއި ރައްކާތެރިކަމާއި މެދު ކަންބޮޑުވަން – އަމީތު\nފުލުހުންގެ އަހަރީ ދުވަހުގެ މުނާސަބަތުގައި ދިދަ ނަގައިފި\nމަހްލޫފް ކުޑަގޮޅީގައި ހުންނެވުމުން އަނބިކަނބަލުންގެ ހިތުގެ އުދާސްތައް\nސަރުކާރާ ދެކޮޅަށް ދޮގު ހަބަރު ފަތުރާ ނޫސްވެރިން މަރަން ޖެހިދާނެ ކަމުގެ އިންޒާރު ދީފި\nރޭ ހިންގި މަރާމާރީތަކާއި ގުޅިގެން އެއްވެސް މީހަކު ހައްޔަރެއް ނުކުރަން – ފުލުހުން\nތިކްރީތު ހިފުމަށް ގުރުބާނީތަކެއް ވާން ޖެހޭ – އިރާގު އޮފިސަރު\nވަޅިން ހަމަލާދީ ޒަހަމް ކޮށްލި މީހާ ނިޔާވެއްޖެ\nފުލުހުންގެ އަހަރީ ދުވަހުގެ ތަޙްނިޔާ\nއާތު އަވާ ފާހަގަކޮށްފި\nމާރާމާރިއެއްގައި ޒުވާނަކު ޒަހަމް ކޮށްލައިފި\nވިޔާ ހޮސްޕިޓަލުން ދޫކޮށްލައިފި\n2 އަހަރު 1 މަސް ކުރިން. | ފެބުރުއަރީ 13, 2013\nޑޭވިޑް ވިޔާ - ފޮޓޯ: ސްކައި ސްޕޯޓްސް\nކިޑްނީއަށް ދިމާވި މައްސަލައަކާއި ގުޅިގެން ބާސެލޯނާ އާއި ސްޕެއިންގެ ފޯވާޑް ޑޭވިޑް ވިޔާއަށް ފަރުވާދިނުމަށްފަހު ހޮސްޕިޓަލުން ދޫކޮށްލައިފި އެވެ.\nއުމުރުން 31 އަހަރުގެ ވިޔާ ބާސެލޯނާ ހޮސްޕިޓަލުގައި އެޑްމިޓްކޮށްފައިވަނީ ހޯމަ ދުވަހު އެވެ. އަދި އޭނާ ދޫކޮށްލާފައިވަނީ މިއަދުގެ ވަގުތެއްގައި އެވެ.\n“ޑޭވިޑް ވިޔާ ހޯމަ ދުވަހު ބާސެލޯނާ ހޮސްޕިޓަލުގައި އެޑްމިޓްކުރީ އެތަނަށް (ކިޑްނީ) ތަދުވާތީ.” ބާސެލޯނާއިން ނެރުނު ބަޔާނެއްގައި ބުނެފައިވެ އެވެ.\nބާސެލޯނާއިން ބުނީ އަންގާރަ ދުވަހު ކިޑްނީއަށް ދިމާވި މައްސަލަތައް ހައްލުކުރުމަށްފަހު ހޮސްޕިޓަލުން ދޫކޮށްލާފައިވާއިރު އޭނާގެ ހާލު ރަނގަޅު ކަމަށެވެ. “ވިޔާ ބުދަ ދުވަހު ފަރިތަކުރުންތަކުގައި ބައިވެރިވާނެ، އަދި އޭނާ ކުރިއަށް އޮތް ގްރަނާޑާ މެޗުގައި ފަހަރެއްގައި ކުޅޭނެ.” ބާސެލޯނާއިން ނެރުނު ބަޔާނުގައި އިތުރަށް ބުނެފައިވެ އެވެ.\nކުރިން ވެލެންސިއާއަށް ކުޅުނު ވިޔާ އަދިވެސް ފޯމަކަށް އެޅިފައިނުވާއިރު އޭނާއަށް މިދިޔަ އަހަރުގެ ކުރީކޮޅު ވަނީ ފައި ވެސް ބިންދައިގެން ގޮސްފައެވެ. އެއަށްފަހު ކުޅުމުގެ ތެރެއަށް އައިސް އޭނާއަށް އެކަށީގެންވާ ކުޅުމެއް ނުދެއްކޭތީ ބާސެލޯނާގެ ފުރަތަމަ 11 އިން މިހާރު ޖާގައެއް ނުލިބެ އެވެ.\nFebruary 26, 2015 ޤާސިމް ފުނޑުކޮށްލާތަން ބަލަން ނުތިބޭނަން – އިމްރާންFebruary 24, 2015 ޤާސިމްގެ ފަޅުތައް އަނބުރާ ނެގުން މަޑުޖެއްސުމަށް ސިވިލް ކޯޓުން ނެރުނު ވަގުތީ އަމުރު ހައި ކޯޓުން ބާތިލުކޮށްފިFebruary 3, 2015 ފްލައިމީ އިން އޭޓީއޭއާރު 72 500 މަރުކާގެ އާ ބޯޓެއް ގެންނަނީAugust 14, 2014 ވިލާއަށް ދޫކޮށްފައިވާ ބަރެސްދޫގެ މުއްދަތު އިތުރު ނުކުރަން ނިންމައިފިJune 15, 2013 ކޮންފެޑަރޭޝަން ކަޕްގެ ކުރިން ގޮތެއް ނުނިންމާނަން – ވިޔާ


Cambodia in gaadheemee sahareh hoadhaifi\nކެމްބޯޑިއާގައި ކުރާ ދިިރާސާގައި ސްކޭނުން ދައްކާ ގަދީމީ ސަރަހައްދު އޮންާނެ ގޮތުގެ ކުރެހުމެއް\nއެފްރިކާގެ ގައުމުތަކާ ދާދި އެއްވަރަކަށް އޭޝިއާ ބައްރުގެ ގައުމުތަކުގައި ވެސް ތާރީހީ ސައިޓުތައް ވަޅުލެވި ފޮރުވިފައިވާ ކަމަށް އާކިއޮލޮޖިސްޓުން ގަބޫލު ކުރެ އެވެ. އެފަދަ ސައިޓްތައް ވަޅުލެވިފައި ވެދާނެ ކަމަށް ފާހަގަ ކޮށްލެވޭ ގައުމުތަކުގެ ތެރޭގައި ތައިލެންޑާއި ވިއެޓްނާމް އަދި ކެމްބޯޑިއާ ހިމެނެ އެވެ. އާކިއޮލޮޖިސްޓުން ދަނީ މިހާރު ވެސް ކެމްބޯޑިއާގެ އެކި ސަރަހައްދުތައް ދިރާސާ ކުރުމުގެ މަސައްކަތް ކުރަމުންނެވެ. ނަމަވެސް ފާހަގަ ކޮށްލެވޭ ވަރުގެ ތާރިހީ ސައިޓެއް ފެނިފައި ވަނީ ވަރަށް މަދު ފަހަރަކު އެވެ.\nކެމްބޯޑިއާއިން އެހެން ގައުމުތަކުން ފެންނަހާ ފަސޭހައިން ތާރިހީ ސައިޓުތައް ނުފެންނާތީ ކެމްބޯޑިއާގައި ކުރާ ދިރާސާތަކުގެ މުއްދަތު އިތުރުވެގެން ވެސް ދެ އެވެ. އެގޮތުން އަށް އަހަރު ވަންދެން ކުރިއަށް ގެންދިޔަ ދިރާސާއެއްގެ ތެރެއިން ފެނުނު ތާރީހީ ސައިޓެއްގެ މައުލޫމާތު މިހާރު ވަނީ އާންމުކޮށްފަ އެވެ. މި ދިރާސާތައް ކޮށްފައިވަނީ އޭރިއަލް ލޭޒާ ސްކޭން ބޭނުން ކޮށްގެން ކެމްބޯޑިއާގެ މަހެންދްރަވަތާގަ އެވެ.\nދިރާސާގައިވާ ގޮތުން ނުވަ ގަރުނު ކުރީގެ އެ ސަރަހައްދަކީ ޚްމެރް އެމްޕަޔާގެ މައި ސަރަހައްދެވެ. އެ ރަސްކަން އާއިލީ މެމްބަރުންނަށް ވާރުތަ ވަމުން ދިޔަ އެވެ. އެ ރަސްކަމުގެ މައި ސަރަހައްދަކީ ސައިންސްވެރިންނަށް ހޯދުނު ސަރަހައްދު ނަމަވެސް ރަސްކަމުގެ ކޮއިލުގެ ތެރޭގައި ބޭނުންކުރާ އެއްވެސް ކަހަލަ އެއްޗެއް އަދި އާލާތެއް ވެސް ފެނިފައެއް ނުވެ އެވެ.\nނަމަވެސް އެ ސަރަހައްދު ކޮނުމުގެ ތެރޭގައި މީގެ ކުރިން ވަނީ ރަސްކަމާ ގުޅުން ހުރި ތަކެތި ފެނުނެވެ. އެގޮތުން ޝާހީ ކަނޑިއަކާއި ގަނޑުވަރު ރޭނުމުގެ ގޮތުން ބޭނުންކޮށްފައިވާ ބައެއް ގާތަށް ހޯދިފައި ވެއެވެ. މި ގާތައް ބިމުގެ އަޑީގައި ހުރި ކަމަށް އޭރިއަލް ލޭޒާ ސްކޭނުން ވެސް ދައްކަ އެވެ. ގާތަކުގެ އިތުރުން ސިންގާއެއްގެ ސިފައަށް ހަނދާފައިވާ ބުދެއް ވެސް ފެނިފައި ވެއެވެ.\nމީގެ ކުރިން ވެސް މި ސަރަހައްދުން އިންސާނުން ދިރިއުޅުނު ކަމުގެ ހެކިތަކެއް ފެނެވެ. ނަމަވެސް އޭރު އެއީ އިހުގެ ރަސްކަމެއް އޮތް ސަރަހައްދެއްކަން އެނގިފައެއް ނުވެ އެވެ.\nއާކިއޮޖިސްޓުން މިސަރަހައްދު ދިރާސާ ކުރުމުގެ މަސައްކަތް ކުރަމުން ދިޔައިރު ވެސް އިންސާނެއްގެ ދެ ކަށިގަނޑެއް ފެނުނެވެ. އެ ކަށިތައް ތަހުލީލު ކުރުމުން އެއީ 10 ގަރުނު ވެފައިވާ ކަށިތަކެއްކަން ވެސް އެގުނެވެ. މީގެ އިތުރުން ވަޅެއް ވެސް ފެނިފައި ވެއެވެ. ވަޅަށް ފަސް އެޅި ފުރިފައިވާތީ އެއީ ކިހާ ފުން މިނެއްގެ ވަޅެއްކަން އަދިއެއް ނޭނގެ އެވެ. އާކިއޮލޮޖިސްޓުން ގަބޫލުކުރާ ގޮތުގައި މި ސަރަހައްދުން ފެން ނެގޭނީ7ފުޓާއި 15 ފޫޓާއި ދެމެދަށް ކޮނެގެންނެވެ. އެހެންކަމުން ވަޅުގެ ފުންމިނަކީ އެ ދެމުދުގެ ފުން މިނަކަށް ވާނެ އެވެ.\nސައިންސް ތާރީހު ކެމްބޯޑިއާ


Meehun thamreenu kurumuge dhaairaathah ithurah harudhanaa kuranee - vNews.mv\nމީހުން ބިނާކުރުމާއި ތަމްރީނުކުރުމުގެ ދާއިރާ އިތުރަށް ހަރުދަނާކުރުމާ ގުޅޭގޮތުން މަޝްވަރާކޮށްފި\nރިފާޢަތު Male' | 20 September 2020, 18:25\nރާއްޖެއަށް މުހިންމު ދާއިރާތަކުން މީހުން ބިނާކުރުމާއި ތަމްރީނުކުރުމުގެ ދާއިރާ އިތުރަށް ހަރުދަނާކުރުމާއި ގުޅޭގޮތުން ކަމާއިގުޅޭ ވުޒާރާތަކުގެ ވަޒީރުންނާއި، ދިވެހިރާއްޖޭގެ ގައުމީ ޔުނިވަރސިޓީގެ އިސްވެރިންނާއި ނައިބު ރައީސް ފައިސަލް ނަސީމް، ބައްދަލުކުރައްވައި، މަޝްވަރާ ކުރައްވައިފިއެވެ.\nމިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައި ބޭއްވި ބައްދަލުކުރެއްވުމުގައި ވާހަކަފުޅު ދައްކަވަމުން ނައިބު ރައީސް ވިދާޅުވީ، ސަރުކާރުން އެންމެ ބޮޑު އިސްކަމެއް ދެއްވާ އެއް ކަމަކީ ޒުވާނުންނަކީ މަސައްކަތްތެރި އަދި ފުދުންތެރި ބަޔަކަށް ހެދުންކަމުގައި ކަމަށެވެ.\nއެގޮތުން ރާއްޖެއަށް އެންމެ ބޭނުންވާ ދާއިރާތަކުން މީހުން ބިނާކޮށް ތަމްރީނުކުރުމަށް އިސްކަންދިނުމަށާއި، ރަށްރަށުގައި ތިބެގެން ތަމްރީނުތަކާއި ކޯސްތަކުގައި ބައިވެރިވެވޭނެ ގޮތަށް ކަމާއިގުޅޭ ވުޒާރާތަކާއި، ގައުމީ ޔުނިވަރސިޓީއާއި، އަދި އެހެނިހެން އިދާރާތައް ގުޅިގެން މަސައްކަތްކޮށް ކޮށްދެއްވުމަށް ނައިބު އެދިވަޑައިގެންނެވި ކަމަށް ރައީސް އޮފީހުން މައުލޫމާތު ދެއެވެ.\nއަދި ވަކިން ޚާއްސަކޮށް، ފަތުރުވެރިކަމުގެ ދާއިރާފަދަ މަތީ ފަންތީގެ މަގާމުތަކުގައި ދިވެހިންނަށް ވަޒީފާގެ ފުރުސަތުތައް މަދުކަމުގައި ފާހަގަކުރެވޭ ދާއިރާތަކުން އިތުރު ދިވެހިން ތަމްރީނުކުރުމަށް ގައުމީ ޔުނިވަރސިޓީއާއި ގުޅިގެން މަސައްކަތްކުރުމުގެ މުހިންމުކަން އެމަނިކުފާނު ފާހަގަކުރެއްވިއެވެ.\nމިބައްދަލުކުރެއްވުމުގައި ބައިވެރިވެވަޑައިގެންނެވި ވަޒީރުންވަނީ، އެ ބޭފުޅުންގެ ވުޒާރާތަކާއި ގުޅޭ ދާއިރާތަކުން މީހުން ތަމްރީނުކުރުމުގައި އެންމެ ބޮޑު އިސްކަމެއް ދޭންޖެހޭ ކަންކަން ފާހަގަކުރައްވާފައެވެ.\nތަމްރީނުވެފައިވާ މީހުން ނުލިބުމުގެ ސަބަބުން ކުރިމަތިވާ މައްސަލަތައް ހައްލުކުރެވިދާނެ ގޮތްތަކާއި ގުޅޭގޮތުންވެސް މި ބައްދަލުކުރެއްވުމުގައި ވަޒީރުން ޚިޔާލުފާޅުކުރައްވައި، މަޝްވަރާ ކުރައްވާފައިވާ ކަމަށްވެސް ރައީސް އޮފީހުން ބުނެއެވެ.\nމި ބައްދަލުކުރެއްވުމުގައި ބައިވެރިވެވަޑައިގެންނެވި ގައުމީ ޔުނިވަރސިޓީގެ އެކި ފެކަލްޓީތަކުގެ އިސްވެރިން ވަނީ، ރާއްޖެއަށް އެންމެ ބޭނުންވާ ދާއިރާތަކުން މިހާރު ބިނާކުރުމަށް ކުރިއަށްގެންދާ ކޯސްތަކާއި ގުޅޭ މަޢުލޫމާތާއި އަދި މިހާރު ރާއްޖެއަށް އެންމެ ބޭނުންވާ ގޮތްތަކަށް ކޯސްތައް ފަރުމާކުރުމަށް ކުރެވިދާނެ ކަންކަމާއި ގުޅޭގޮތުން އެ ބޭފުޅުންގެ ޚިޔާލުތައް ހިއްސާކުރައްވާފައެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ އޮފީހުގެ ސްޕެޝަލް އެޑްވައިޒަރ އޮން ސޯޝަލް ޕޮލިސީ ޑރ މުސްތަފާ ލުތުފީއާއި، މިނިސްޓަރ އޮފް އެޑިއުކޭޝަން ޑރ އާއިޝަތު އަލީއާއި، މިނިސްޓަރ އޮފް ހަޔަރ އެޑިއުކޭޝަން ޑރ އިބްރާހީމް ހަސަނާއި، މިނިސްޓަރ އޮފް ޓޫރިޒަމް ޑރ އަބްދުﷲ މައުސޫމްގެ އިތުރަށް ގައުމީ ޔުނިވަރސިޓީގެ އެކި ފެކަލްޓީތަކުގެ އިސްވެރިން ވަނީ ބައިވެރިވެވަޑައިގެންފައެވެ.\nތައުލީމު ފައިސަލް ނަސީމް ހަޔަރ އެޑިޔުކޭޝަން މިނިސްޓަރ ރާއްޖެ ނާއިބް ރައީސް ޓޫރިޒަމް


Kolhuvetteegai aniyaavi ekaku maru vejje\nކޮޅުވެއްޓިއެއްގައި އަނިޔާވި މީހުންގެ ތެރެއިން މީހަކު ވަނީ މިއަދު މަރުވެފައި\nކޮޅުވެއްޓިއެއްގައި މަސައްކަތް ކުރަނިކޮށް އިއްޔެ އަނިޔާވި ތިން މީހުންގެ ތެރެއިން އެކަކު މަރުވެއްޖެ ކަމަށް އޭޑީކޭ ހޮސްޕިޓަލުން މިއަދު ބުނެފި އެވެ. މަރުވީ ބަންގްލަދޭޝްގެ އުމުރުން 56 އަހަރުގެ ފިރިހެނެކެވެ.\nއދ. ތުނޑިފުށި އައިލެންޑް ރިސޯޓްގައި އޮތް ކޮޅުވެއްޓިއެއްގައި މަސައްކަތް ކުރަމުންދިޔަ ތިން ބިދޭސީއަކަށް އަނިޔާ ވެގެން އދ. އަތޮޅު ހޮސްޕިޓަލަށް ގެންދިޔައީ އިއްޔެ އެވެ. ފަރުވާއަށް ގެންދިޔަ ތިން ބިދޭސީންގެ ތެރެއިން ބޮލަށް އަނިޔާ ލިބުނު ދެ މީހުން އިތުރު ފަރުވާއަށް މާލެ ގެނައީ ރޭގެ ވަގުތެއްގަ އެވެ.\nއޭޑީކޭގެ މެނޭޖިން ޑިރެކްޓަރު އަހްމަދު އައްފާލް މިއަދު ވިދާޅުވީ އޭޑީކޭ އަށް ގެނައި ދެމީހުން ތެރެއިން އެކަކު މިއަދު ހެނދުނު މަރުވެފައިވާ ކަމަށެވެ. އަދި ގެނައި މީހުންގެ އެދުމުގެ މަތިން އަނެއް މީހާ އައިޖީއެމްއެޗަށް މިއަދު ބަދަލު ކޮށްފައިވާ ކަމަށެވެ.\n"އދ. ހޮސްޕިޓަލުން އޭޑީކޭއަށް ގެނައި ދެ މީހުންގެ ތެރެއިން މިއަދު ހެނދުނު އެކަކު މަރުވެގެން ޑެތު ޑިކްލެއާ ކުރި. ދެވަނަ މީހާ އައިޖީއެމްއެޗް އަށް ބަދަލު ކުރީ ގެނައި ފަރާތުގެ އެދުމުގެ މަަތިން" އައްފާލް ވިދާޅުވި އެވެ.\nއިއްޔެ ހިނގި އެ ހާދިސާގައި އަނިޔާވި ތިން މީހުންގެ ތެރެއިން އެކެއްގެ އިނގިއްޔެއް ވަނީ ޗިސްވެފަ އެވެ. ނަމަވެސް އެމީހާއަށް އިތުރު ފަރުވާ ބޭނުން ނުވާތީ އދ. އަތޮޅު ހޮސްޕިޓަލުގައި ފަރުުވާ ދިނުމަށް ފަހު ދޫކޮށްލީ އެވެ.\nކޮޅުވެއްޓީގައި ހިނގި ހާދިސާގައި އަނިޔާވި އަނެއް ދެ މީހުންގެ ބޮލަށް ވަރަށް ބޮޑަށް އަނިޔާވެފައިވާ ކަމަށް ފުލުހުން ވެސް ރޭ ބުންޏެވެ.\nއެ މީހުންނަށް އަނިޔާވީ ކޮޅުވެއްޓީގެ ރޭމްޕް ހިއްލުމަށް ޗެއިން ބްލޮކް ބޭނުން ކުރިއިރު، އޭގެ އެއްފަޅި ފެއިލްވެ ވެއްޓިގެނެވެ. އެ ވަގުތު އެ މަސައްކަތު މީހުން ތިބީ ރޭމްޕް މަތީގަ އެވެ. ހާދިސާ ހިނގި ވަގުތު ތިން މީހުން ވިއްސައިގެން ގޮސް ކޮޅުވެއްޓީގެ ބައެއްގައި ޖެހި އަނިޔާވީ އެވެ.\nއޭޑިކޭ ހޮސްޕިޓަލް އެކްސިޑެންޓް ކަނޑުމަތީގެ ހާދިސާ + މަރު


އަންވަރުއަށް ތާއީދު ކުރާނީ މެމްބަރުންގެ ތާއިދުއޮތް ނިސްބަތަށް ބެލުމަށް ފަހު: މެލޭޝިޔާގެ ޔޫތު ޗީފް | Sandhaanu\nއަންވަރުއަށް ތާއީދު ކުރާނީ މެމްބަރުންގެ ތާއިދުއޮތް ނިސްބަތަށް ބެލުމަށް ފަހު: މެލޭޝިޔާގެ ޔޫތު ޗީފް\nމިދިޔަ ހޯމަދުވަހު މެލޭޝިޔާގެ ބޮޑުވަޒީރު މަގާމުން އިސްތިއުފާ ދެއްވުމާ ގުޅިގެން އެ މަގާމާ އަލަށް ހަވާލުވެވަޑައިގަންނަވާނެ ބޭފުޅަކު އައްޔަނު ކުރުމުގެ މަސައްކަތުގައި އެ ގައުމުގެ އިސްވެރިން ދަނީ އަވަދިނެތި މަސައްކަތް ކުރައްވަމުންނެވެ.\nޑަޓުކް އަޒީޒް ޖަމާން ނޫސްވެރިންނާ ބައްދަލުކުރައްވައި ވިދާޅުވީ މެލޭޝިޔާގެ ޔޫތު ޗީފް، ޕަރްތީ ވަރިސާން ވަނީ ޑަޓުކް ސެރީ އަންވަރް އިބްރާހީމް ބޮޑުވަޒީރުކަމުގެ މަގާމަށް ހޮވުމަށް އެހީތެރިވެ ވަޑައިގަންނަވާނީ ވަކި ޝަރުޠެއް ފުރިހަމަވެގެން ކަމުގައި ވިދާޅުވެފައެވެ.\nއެ ޝަރުތަކީ ޕަކަޓާން ހަރުޕާން (ޕީ.އެޗް)ގެ ތާއީދާ އެކު ސަރުކާރެއް ހިންގޭވަރުގެ އަދަދެއްގެ ބަޔެއްގެ ތާއީދު އޭނާއަށް ލިބިވަޑައިގަތުމެވެ. އެ އަދަދުގެ ތަފްސީލު ދެއްވުމަށް ކުރެވުނު ސުވާލުގެ ޖަވާބުގައި އޭނާ ފާހަގަކުރެއްވީ މިވަގުތު އަންވަރަށް ތާއީދުކުރައްވަނީ އެމް.ޕީންގެ 220 ބޭފުޅުންގެ ތެރެއިން 105 ބޭފުޅުންނެވެ. އަދި އެ އަދަދު 111 އަށް އަރައިފިނަމަ އޭނާ އަންވަރް އިބްރާހީމް ބޮޑުވަޒީރުގެ މަގާމަށް ހޮވުމުގެ މަސައްކަތުގައި ބައިވެރިވެވަޑައިގަތުމާމެދު ވިސްނާވަޑައިގަންނަވާނެކަމަށް އޭނާ ކުރެއްވި ޓްވީޓެއްގައި ހާމަކޮށްފައިވެއެވެ.\nއެ އަދަދު ހަމަކުރަން ބޭނުންވަނީ އެންމެ ހަތް މެމްބަރުން ކަމަށް ވުމާއެކު އަންވަރް އިބްރާހީމް މަޖިލީހުގެ ތެރެއިން ކޮންމެވެސް ހަތް މެމްބަރެއްގެ ތާއީދު ހޯއްދަވައިފި ނަމަ ޔޫތު މިނިސްޓަރުގެ ތާއީދު އޭނާއަށް ލިބިވަޑައިގަތުމަކީ އެކަށީގެންވެއެވެ.\nއަންގާރަދުވަހުގެ ހަވީރު ހަތަރެއް ޖެހުމުގެ ކުރިން ބޮޑުވަޒީރުގެ މަގާމަށް ކުރިމަތި ލައްވަން ބޭނުންފުޅު މެމްބަރުންގެ ނަން ހުށަހެޅުމުގެ ފުރުސަތު މިހާރު ވަނީ ހުޅުވާލާފައެވެ.


Jumaage enme fala suruheetha; MIrayaa ei meyzakun\nޖުމާގެ އެންމެ ފަލަ ސުރުހީތައް: މީރާއާ އެއް މޭޒަކުން\nޖުމާ އަކީ ފިލްމީ ދާއިރާގައި އޭނާ ހަރަކާތްތެރިވާ ގޮތަކުން އަބަދުވެސް ޝައުގުވެރި ސުރުހީތަކެއް އުފައްދާ ފަރާތެކެވެ. މަޝްހޫރު ޔާރާ ފެމިލީގެ ބަތަލާ، މަރިޔަމް އައްޒަގެ މޭކަޕް އާޓިސްޓެއްގެ ގޮތުގައި މި ދާއިރާ އަށް ނުކުމެ ބެލުންތެރިންގެ ހިތް ފަތަހަކުރުމުގެ ކުރިން އޭނާ ފަތަހަކޮށްލީ އައްޒަގެ ހިތެވެ.\nއައްޒަ އާއި އޭނާގެ ކައިވެންޏަކީ އެއް ސުރުހީ އެވެ. އަނެއް ސުރުހީ އަކީ އެ ދެ މީހުންގެ ވަރި އެވެ. އެ މައްސަލަގަނޑުގެ ތެރެއިން އައްޒަގެ ދައްތަ، އައިޝަތު ރިޝްމީގެ އޭރުގެ ފިރިމީހާ އަހުމަދު އަޒްމީލުއާ ގުޅުވައިގެން ޖުމާގެ މައްޗަށްތުންތުންމަތިން ކުރެވުނު ތުހުމަތަކީ ވެސް، ނޫސްތަކަށް ނޭރިޔަސް، ބޮޑު ސުރުހީއެކެވެ.\nމިހާރު އެ ހަލަބޮލިކަމެއް ނެތެވެ. ނަމަވެސް ޖުމާ އެ ގެންދަނީ އަދިވެސް ސުރުހީތައް އުފައްދަމުންނެވެ. މަޝްހޫރު ލަވަކިޔުންތެރިޔާ މީރާއާ އެކު ފައްކާކުރަމުން އަންނަ ލޯތްބަކީ ޖުމާގެ އެންމެ ލޭޓެސްޓެވެ. ދެ މީހުންގެ ގުޅުމަށް މަސް ދުވަސްވެފައިވާއިރު މިއީ މި ގުޅުމާ ބެހޭ ގޮތުން ދެ މީހުން ވެސް ދިން ފުރަތަމަ އިންޓަވިއު އެވެ. އެހެންވީމަ، ޖުމާ އާއި މީރާގެ މި ވާހަކަ ހާއްސަ ވަނީ ކީއްވެ ހެއްޔެވެ؟ ސަބަބަކީ މި ދެ މީހުން ލޯބީގެ ޖޯޑަކަށް ބަދަލުވެދާނެ ކަމަށް އެއްވެސް ބަޔަކު ލަފާކޮށްފައި ނެތުމެވެ.\nމީރާ އެ ސުވާލަށް ޖަވާބު ދިނުމުގެ ކުރިން ދެން އޭނާ ބުނީ މިހެންނެވެ.\n"އަސްލު އަދި ބުނެވޭނީ ހަމަ ވޯކްއައުޓް ކުރޭތޯ ބަލަނީއޭ، ރިލޭޝަންޝިޕެކޭވެސް ނުބުނާނަން، ފްރެންޑުން އަސްލު މިއީ. އެދެމެދޭ ބުނިއްޔާހެން ހީވަނީ ރަނގަޅަށް ޑިފައިންކޮށްދެވޭނީ. ގޮތަކަށް ބުނެވިދާނެ ވީއާ ޑޭޓިންއޭ ވެސް."\nއެހެންވީމަ ޖުމާ އަކީ ކާކު ހެއްޔެވެ؟ ޖުމާއަކީ އެތައް ހުނަރަކާއި އެކު ކުރިއަރަމުން އަންނަ ޒުވާންތަރިއެކެވެ. ނުވަތަ ފަންނާނެކެވެ. އާ މޫނުތަކަށް ޖާގައެއް ނެތް މި ފިލްމީ ދާއިރާގައި އޭނާ މިފަހުން ހޯދާފައިވާ ކުރިއެރުންތައް ފާހަގަކޮށްލަން ޖެހެ އެވެ. ފިލްމީ އާއިލާގެ މުހިންމު މެމްބަރަކަށް އޭނާ ބަދަލުވެފައި ވަނީ ކެމެރާގެ ކުރިމަތީގައި ދައްކުވައިދީފައިވާ ހުނަރަކުންނެއް ނޫނެވެ.\nޖުމާ އަކީ އަދި ފިލްމެއް ނުވަތަ ޑްރާމާއަކުން ފެނިފައިވާ މޫނެއް ނޫނެވެ. ނަމަވެސް ލަވަތަކުން ފެނި ގިނަ ޝޯތަކެއްގައި މޮޅު ނެށުންތެރިއެއްގެ ގޮތުގައި މީހުންގެ ލޮލުގައި އަޅައިގަނެފައިވާ ނެށުންތެރިއެކެވެ. އެއީ އޭނާ ބުނާގޮތުންނަމަ އޭނާ އެންމެ ކުރަން ބޭނުންވާ މަސައްކަތެވެ. ކުރިއަރަން ބޭނުންވަނީވެސް އަދި މީހުން އޭނާ ދެކެން ބޭނުންވަނީވެސް މޮޅު ނެށުންތެރިއެއްގެ ގޮތުގައެވެ. މޭކަޕް އާޓިސްޓެއްގެ ގޮތުގަ އާއި މަޝްހޫރު ތަރިންގެ ހެދުންތައް ޖަރީކުރުމަށް ކުޅަދާނަ "ޑިޒައިނަރެއް" ގެ ގޮތުގައި އޭނާ ވަނީ ދާއިރާގެ ލޯބި ހޯދައިފަ އެވެ. އެގޮތުން އެންމެފަހުން އޭނާ ނިއުމާ މުހައްމަދަށް ޑިޒައިންކޮށްދިން އޭނާގެ އަލްބަމް ކަވަރު ވެސް ފާހަގަކޮށްލެވެ އެވެ. މީގެ އިތުރުން ލަވަކިއުމުގެ ހުނަރުވެސް އޭނާވަނީ ތަރިންގެރޭ ޝޯއަކުން ބެލުންތެރިންނާ އެހުންތެރިންނަށް އިއްވާލާފައެވެ.\nޖުމާ ބުނަނީ އެއީ ބަޔަކު މީހުން "އެރުވި އަޑެއް" ކަމަށެވެ. އެއީ ކޮން އަޑެއްކަން ނުބުންޏަސް ތިޔަ ކިޔުންތެރިންނަށް ވެސް ދެން އެނގޭނެ އެވެ.\n"ދެން ކޮންމެ ރިލޭޝަނެއް ރޫޅިގެން ދާއިރު ވެސް އަޑުތަކެއް އަރާނެދޯ، އަޑުގަދަބައެއްގެ ބަސް ވިކޭނީ، އެގޮތަށް އެރުވި އަޑެއްއެއީ،" ޖުމާ އާއި މީރާ ވެސް ދިން ޖަވާބަކީ މިއީ އެވެ.\n"އައި ޑޯންޓް ލިސެން ޓު ރޫމާސް، މީރާއަށް ފުދޭނެ މީރާ ބޭނުންވާ މީހާ ފަރާތުން އެލިބޭ ޖަވާބަކުން،" މައްސަލައެއް ނެތްކަން މީރާ އެންގީ މިހެންނެވެ.\nމީރާ އަށް އަދި އެއް ސުވާލެވެ. އައްޒަ އާއި ޖުމާ އަށް އެ ވަނީ ދަރިއަކު ވެސް ލިބިފައި. އެ މީހުންގެ އެ ގުޅުން އަބަދުވެސް އޮންނާނެތާ. މީރާ އެއްވެސް ވަރަކަށް މިކަމާ ވިސްނަންތަ؟\n"އެއްގޮތަކަށްވެސް ބޭނުމެއްވެސް ނުވޭ އެގުޅުން ކަނޑުވާލާކަށް. އަދި އިރާދަކުރެއްވިއްޔާ މި ރިލޭޝަން ކުރިއަށްގޮސް ފިއުޗާގައި މީރާއަށާ ޖުމާއަށް ކިޑެއް ލިބޭދުވަހަކުންވެސް އީތަން (ޖުމާ އާއި އައްޒަގެ ދަރިފުޅު) އެއީ ހަމަ މީރާގެ އަމިއްލަ ދަރިއެއްގޮތަށް ދެކޭނަން."


China ge enme is verin ge aailaa ge memebarun Hong Kong in ganefaivaa agu bodu imaaraai thah - Hali News\nޗައިނާގެ އެންމެ އިސްވެރިންގެ އާއިލާގެ މެންބްރުންގެ ހޮންކޮންގުން ގަނެފައިވާ އަގުބޮޑު އިމާރާތްތައް\n17 August 2020, 14:55\nޗައިނާގެ ކޮމިއުނިސްޓް ޕާޓީގެ އިސްވެރިންގެ ގާތް ތިމާގެ މީހުން ހޮންކޮންގުން އަގުބޮޑު ގެތައް ގަނެފައިވާ ކަމަށާއި އެމީހުން ގިނަ އަދަދަކަށް ފައިސާ ބޭންކުތަކަށް ލާފައިވާ ކަމަށް ނިއުޔޯރކް ޓައިމްސްއިން ރިޕޯޓް ކޮށްފިއެވެ.\nނިއުޔޯރކް ޓައިމްސްއިން ހިންގި އިންވެސްޓިގޭޝަނެއްގައި ބުނެފައިވަނީ ޗައިނާގެ އެންމެ މަތީ އިސް ތިން ވެރިންްގެ އާއިލާއިން ހޮންގކޮންގގައި އިންވެސްޓްކޮށްފައިވާ ކަމަށެވެ. އަދި ހޮންގކޮންގގެ މާލީ މަރުކަޒެއްގެ ގޮތުގެ ޚާއްސަކަން ގެއްލިގެން ހިނގައްޖެނަމަ، މި މީހުންގެ މާލިއްޔަތަށް މިއިން ގެއްލުންވާނެ ކަމުގައެވެ.\nލީ ޒާންޝޫގެ އަންހެން ދަރިފުޅު، ލީ ޝިއާންޗިން ވަނީ ހޮންގކޮންގގައި 15 މިލިއަން ޑޮލަރުގެ ބީޗް ހައުސްއެއް (ފޮޓޯގައި) ބައްލަވައިގެންފައެވެ. 2013 ގައި އޭނާ ބައްލަވަައިގަތް މި ގެއަކީ، ހަތަރު ބުރީގެ އިމާރާތެކެވެ. އެއިރު އޭނާގެ އުމުރަކީ 31 އަހަރެވެ.\nމިއިންވެސްޓިގޭޝަން ހިންގި ދެ ނޫސްވެރިން ކަމަށްވާ އެލެގްޒެންޑްރާ ސްޓީވެންސަން އާއި މައިކަލް ފޯސެތު ބުނާ ގޮތުން މިކަނބުލޭގެ މިވަރުގެ މުއްސަނދިކަމެއް ހޯއްދަވާފައިވަނީ ކިހިނެއްކަން އެނގޭކަށެއް ނެތް ކަމަށެވެ.\nމިކަނބުލޭގެ ބައްޕަ، ލީ ޒާންޝޫއަކީ ޗައިނާގެ ގާނޫނުހަދާ މަޖިލީހުގެ ރަައީސެވެ.\nމީގެ އިތުރުން ނިއުޔޯރކް ޓައިމްސްއަށް ލިބިފައިވާ މަޢްލޫމާތުން އެނގެނީ އިސްވެރިން 51 މިލިއަން ޑޮލަރު ހޮންގކޮންގގަައި އިންވެސްޓްކޮށްފައިވާ ކަމަށެވެ.\nދެ ވަނައަށް ޓައިމްސްއިން ނަން ކިޔާފައިވާ ފަރާތަކީ، ޗައިނާގެ ރައީސް، ޝީ ޖިންޕިންގެ ދައްތަ ޝީ ޝިއާއޯޝިއާއޯއެވެ. އެކަމަނާ ހޮންގކޮންގގައި އިމާރާތްތައް ބައްލަވައިގަންނަވަން ފައްޓާވާފައިވަނީ 1991 އިން ފެށިގެން ކަމަށް ހޮންގކޮންގ ގެ ރެކޯޑްތަކުން ދައްކައެވެ.\nއެކަމަނާގެ އަންހެން ދަރިފުޅު، ޗާންގ ޔެންނާން ވަނީ 2009 ގައި ރިޕަލްސް ބޭއިން 19.3 މިލިއަން އެމެރިކާ ޑޮލަރަށް ވިލާއެއް ބައްލަވައިގެންފައެވެ. އަދި ސިޓީގެ ރެކޯޑްތަކުން ދައްކާގޮތުން އެކަމަނާ ވަނީ އިތުރު އެހެން ފަސް ގެއެއްވެސް ބައްލަވަައިގެންފައެވެ.\nތިންވަނައަށް ޓައިމްސްއިން ނަން ކިޔާފައިވާ ފަރާތަކީ ވޭންގ ޔޭންގއެވެ. އޭނާއަކީ، ޕޮލިޓް ބިއުރޯގެ ބާރުގަދަ ހަތް މެންބަރުންގެ ތެރޭން އެއް ބޭފުޅެކެވެ. އޭނާގެ އަންހެން ދަރިފުޅު، ވާންގް ޝީޝާ ވަނީ ދެ މިލިއަން ޑޮލަރަށް ހޮންގކޮންގ ގައި ގެއެއް ބައްލަވައިގެންފައެވެ. މި ކަނބުލޭގެ އަކީ، ކުރިން ޑޮއިޗް ބެންކްގައި އިސްމަގާމެއް ފުރުއްވި ކަނބަލެކެވެ.


hulhumeedhoo Office in kuramun ai masahkai hithadhoo office ah badhalu koffi\nމޯލްޑިވްސް ޓްރާންސް ޕޯޓް އޮތޯރިޓީގެ ހުޅުމީދޫ ޔުނިޓުން ދެމުން އައި ޚިދުމަތް މޯލްޑިވްސް ޓްރާންސް ޕޯޓް އޮތޯރިޓީގެ ހިތަދޫ އޮފީހުން ދިނުމަށް ހަމަޖައްސަވައިފިއެވެ.\nމިކަން ހާމަކޮށްފައިވަނީ މޯލްޑިވްސް ޓްރާންސް ޕޯޓް އޮތޯރިޓީގެ ހުޅުމީދޫ އޮފީހުން 30 ޑިސެމަބރ 2018 ވަނަ ދުވަހު ނެރުއްވާފައިވާ ދެންނެވުމެއްގައެވެ.\nމޯލްޑިވްސް ޓްރާންސް ޕޯޓް އޮތޯރިޓީގެ ހުޅުދޫ ޔުނިޓުން ކުރަމުން އައި މަސައްކަތް ހިތަދޫ އޮފީހުން ލިބޭގޮތައް ހަމަޖައްސައި އާއްމުކޮށްފައިވާ އެންގުމުގައި ހިތަދޫ އޮފީހަށް މަސައްކަތް ބަދަލުކުރުމުން ރަށްޔިތުންނަށް ދިމާވެދާނެ ދަތިތަކަށްޓަކައި ނިހާޔަތަށް މައާފަށްވެސް އެދިފައި ވެއެވެ.\nމައުލޫމާތު ލިބިފައިވާގޮތުގައި މޯލްޑިވްސް ޓްރާންސް ޕޯޓް އޮތޯރިޓީގެ ހުޅުމީދޫ އޮފީހުން ކުރަމުން އައި މަސައްކަތް ހިތަދޫ އޮފީހަށް ބަދަލުކޮށްފައިވަނީ ހުޅުމީދޫ އޮފީހުގައި މަސައްކަތް ކުރި މުވައްޒަފު އޮފީހުން އަމިލައަށް ވަކިވެގެން ގޮސްފައިވާތީއެވެ.


December 28, 2016 21\nމިދިޔަ ހޮނިހިރު ދުވަހު ފަތިހު، ފަތިސް ނަމާދަށް ފަހު ހަލީމާ އާދަމް ގޭގެ ދޮރު ހުޅުވާލީ ރަށުތެރެ ކުނިކަހަން ދާށެވެ. އެކަމަކު އެވަގުތު އޭނާގެ ކުރިމައްޗަށް އެރީ ހުސް ސޯޓުކޮޅެއް ލައިގެން، މޫނުމަތީގައި ގަނޑުގަނޑަށް ހުދު ފުށް ޖަހައިގެން ހުރި މީހެކެވެ. އެއީ ކާކުކަން އޭނާ އަށް ރަނގަޅަށް އެނގެ އެވެ. އެކަމަކު ސިފަ ނާންގަން ވެގެން އެގޮތަށް...\nކެމިކަލް ޖެހި މައްސަލައިގަ ދެވަނަ މީހަކު ހައްޔަރުކޮށްފި\nށ. ޅައިމަގު އަންހެނުންގެ ކޮމިޓީގެ ރައީސްގެ މޫނަށް މީހަކު ރޭ ކެމިކަލް ޖެހި މައްސަލައިގައި ދެވަނަ މީހަކު ހައްޔަރުކޮށްފި އެވެ.\nށ. ޅައިމަގު އަންހެނުންގެ ކޮމިޓީގެ ރައީސްގެ މޫނަށް މީހަކު ރޭ ކެމިކަލް ޖެހި މައްސަލައިގައި މީހަކު ހައްޔަރުކޮށްފި އެވެ.\nDecember 24, 2016 48\nއާއްމުކޮށް ގެންގުޅޭ ތަކެތީގައި ކެންސަރު ޖައްސާ ކެމިކަލް\nޕްލާސްޓިކް ފުޅި އާއި ކުޑަކުދިން ކުޅެން ގެންގުޅޭ އެއްޗެހި އަދި ކޮސްމެޓިކްސްގައި ހޯމޯންތަކަށް މައްސަލަތައް ދިމާވާ ޒާތުގެ ކެމިކަލްތައް ވަރަށް ކުޑަ މިންވަރަކަށް ނަމަވެސް ހުރެ އެވެ. މިފަދަ ކެމިކަލްތަކުން ކެންސަރާއި އޯޓިޒަމް އަދި ހަކުރު ބައްޔާއި އެޓެންޝަން-ޑެފިސިޓް/ހައިޕައެކްޓިވިޓީ ޑިސްއޯޑާ (އޭޑީއެޗްޑީ) ފަދަ ސިއްހީ މައްސަލަތައް...


MPL in cycle thakeh vagah beyrukuri massalaagai4meehaku vakikoffi | Mihaaru\nމާލޭގެ ވިޔަފާރި ބަނދަރު: ތިން ސައިކަލެއް ވަގަށް ބޭރުކުރި މައްސަލައެއްގައި ވަނީ ފިޔަވަޅު އަޅާފައި\nއެމްޕީއެލް އިން ސައިކަލްތަކެއް ވަގަށް ބޭރުކުރި މައްސަލާގައި ހަތަރު މީހަކު ވަކިކޮށްފި\n13 ސެޕްޓެމްބަރ 2017 - 14:46 11 comments\nރާއްޖެ އެތެރެކުރި ރޭސިން ސައިކަލްތަކެއް މާލޭގެ ވިޔަފާރި ބަނދަރަށް ބޭލުމަށް ފަހު، އެ ސައިކަލްތައް ދޯންޏަކަށް އަރުވައިގެން ވަގަށް ބޭރުކުރި މައްސަލާގައި އެމްޕީއެލްގެ ހަތަރު މީހަކު ވަޒީފާއިން ވަކިކޮށްފި އެވެ.\nއެ ކުންފުނީގެ އޮފިޝަލަކު މިއަދު ވިދާޅުވީ ސައިކަލްތައް ބޭރުކުރި މައްސަލައާ ގުޅިގެން ހަތަރު މީހަކު ވަކިކުރުމުގެ އިތުރުން ހަތް މީހަކަށް އިންޒާރުދީ އަދި އެކަކު ޑިމޯޓްކޮށްފައިވާ ކަމަށެވެ. އެ ފިޔަވަޅުތައް އެޅީ މީގެ ދެ ހަފުތާ ކުރިން ކަމަށް ވެސް އޮފިޝަލް ވިދާޅުވި އެވެ.\n"އެ ހުރިހާ ފިޔަވަޅުތަކެއް ވެސް އެޅީ މިތަނުގެ އެތެރޭގައި ތަހުގީގެއް ހިންގުމަށް ފަހު. އެ މައްސަލައާ ގުޅިގެން ފުލުހުން ވެސް ވަނީ ތަހުގީގެއް ހިންގާފައި،" އޭނާ ވިދާޅުވި އެވެ.\nއޮފިޝަލް ވިދާޅުވީ އެ މައްސަލައާ ގުޅިގެން ހަތަރު މީހުން ވަކިކުރީ އެކަމުގައި އެ މީހުންގެ އިހުމާލުވި ކަމަށް ތަހުގީގަށް ފާހަގަކުރެވިގެން ކަމަށެވެ. އަދި އިންޒާރުދީ، ޑިމޯޓްކޮށްފައި ވަނީ ޑިއުޓީއަށް ދޭން ޖެހޭ ސަމާލުކަން ނުދީ ފަރުވާކުޑަކުރި މީހުންނަށް ކަމަށް ވެސް އޭނާ ވިދާޅުވި އެވެ.\nރޭސް ޖަހަން ބޭނުންކުރާ ތިން ސައިކަލް ބޭރުކޮށްފައި ވަނީ މިދިޔަ ރޯދަމަހުގެ ކުރިން، އެއް ރޭ ދަންވަރުގެ ވަގުތެއްގަ އެވެ. އެ ސައިކަލްތައް ވަގަށް ބޭރުކުރި މައްސަލާގައި އޭރު އެ މީހުން ސަސްޕެންޑްކުރި ކަމަށް އެމްޕީއެލް އިން ބުނެފައިވެ އެވެ. އޭގެ ތެރޭގައި ހިމެނެނީ އެވަގުތު ޑިއުޓީގައި ތިބި ބައެއް ސެކިއުރިޓީންނާއި ކްލިއަރެންސް ސެކްޝަންގެ ޑިއުޓީގައި ތިބި ބައެކެވެ.\n"ސީސީޓީވީން އެ ވަގުތު އެކަމުގައި އުޅެނިކޮށް ފެނުނު ބައެއް މުވައްޒަފުން ވެސް ވަނީ ސަސްޕެންޑް ކޮށްފައި. ސައިކަލްތައް ބޭރުކުރިކަން އަޅުގަނޑުމެންނަށް އެނގުމާ އެކު، އެ ދުވަހުން އެ ދުވަހަށް ފުލުހުންނަށް އެކަން ރިޕޯޓްކޮށް މައްސަލަ ވަނީ ތަހުގީގުކުރަން ފަށާފައި. އެކަން ބެލުމަށް އެމްޕީއެލް އިން ވެސް ވަނީ ޚާއްސަ ކޮމެޓީއެއް އެކުލަވާލާފައި،" އެމްޕީއެލްގެ ސީއީއޯ އިބްރާހިމް ހަލީމް އޭރު ވިދާޅުވެފައިވެ އެވެ.\nއިތުރު ލިޔުންތައް ޕޮލިސް އެމްޕީއެލް މާލޭ ވިޔަފާރި ބަނދަރު


Dollaruge naajaaiz faidhaa nagaathee memberunge kanboduvun\nޑޮލަރުގެ ނާޖާއިޒް ފައިދާ ނަގާތީ މެމްބަރުންގެ ކަންބޮޑުވުން\nމީހަކު ޑޮލަރު މާރު ކުރަނީ: ޑޮލަރުގެ ނާޖާއިޒް ފައިދާ ބޭރު ކުންފުނިތަކުން ނަގާތީ މެމްބަރުންގެ ކަންބޮޑުވުން ފާޅުކުރޭ -- ފޮޓޯ: އަވަސް އާކައިވް\nރާއްޖެއަށް އެތެރެވާ ޑޮލަރުން ބޭރު މީހުނާއި ބޭރުގެ ކުންފުނިތަކުން ނާޖާއިޒު ފައިދާ ނަގާތީ ރައްޔިތުންގެ މަޖިލީހުގެ ބައެއް މެމްބަރުން ކަންބޮޑުވުން ފާޅު ކުރައްވައިފި އެވެ.\nމެމްބަރުން އެފަދައިން ކަންބޮޑުވުން ފާޅުކުރެއްވީ އަމިއްލަ ފަރުދުންގެ ވިޔަފާރީގެ ގާނޫނަަށް އިސްލާހު ގެނައުމަށް ސަރުކާރުން ހުށަހެޅި ބިލަށް މިއަދު މަޖިލީހުގައި ކުރި ބަހުސްގަ އެވެ.\nތިނަދޫ ދެކުނު ދާއިރާގެ މެމްބަރު އަބްދުﷲ ސަނީފް ވިދާޅުވީ މުދާ އެތެރެ ކުރުމަށް ކަމަށް ބުނެ ބޭރު މީހުން ހިންގާ ވިޔަފާރިތަކުން ބޭންކް މެދުވެރިކޮށް ޓީޓީ ހައްދައިގެން ބޭންކް ރޭޓުގައި 30 ޕަސެންްޓް ޑޮލަރު ހޯދާ ކަމަށެވެ. އެހެން ނަމަވެސް ޓީޓީ ހެއްދުމަށް ފަހު މުދާ ނުގެނެސް ނުވަތަ ކުޑަ މުދާކޮޅެއް ގެނެސް ބޭންކް ރޭޓުން ލިބުނު ޑޮލަރުން ބޮޑު ފައިދާ ނަގަމުންދާ ކަމަށެވެ.\n"ކިހާވަރަަކަށްތޯ އަޅުގަނޑު ހިތައށް އަރަނީ މި މުދާ އެތެރެވޭތޯ ޔަގީން ކުރަނީ. މަނީ ޓްރާންސްފާގެ ވިޔަފާރި ހުޅުވައިގެން މީގެ ހުރިހާ ވިޔަފާރިއެއްގެ ތެރޭގައި ދިވެހީންގެ ނަމުގައި ބޭރު މީހުން ހިންގަމުން ދަނީ. މި ހުރިހާ ޑޮލަރަކީ ދިވެހި ރާއްޖޭގެ ނަމުގައި މީގެ ތެރޭގައި ދިވެހީންވެސް ބޮޑެތި އިހުމާލުވާކަން އަޅުގަނޑު ގަބޫލުކުރަން،" ސަނީފް ވިދާޅުވި އެވެ.\nތުލުސްދޫ ދާއިރާގެ މެމްބަރު އަހުމަދު ނަސީމް ވެސް ވަނީ ރާއްޖެއަށް ވަންނަ ޑޮލަރުން ބޭރު މީހުން ފައިދާ ނަގާތީ ކަންބޮޑުވުން ފާޅު ކުރައްވައިފަ އެވެ.\nއޭނާ ވިދާޅުވީ ރާއްޖެއަށް މިފަހުން ގިނަ އަދަދެއްގެ ޓުއަރިސްޓުން އަންނަން ފެށުމާއެކު ބްލެކް މާކެޓްގައި ޑޮލަރުގެ އަގު ތިރި ވެގެން ދިޔަ ކަމަށާއި ނަމަވެސް މިހާރު އަނެއްކާވެސް އަގުތައް ކުއްލިއަކަށް ހިފެހެއްޓިފައިވާ ކަމަށެވެ.\nނަސީމް ވިދާޅުވީ އޭގެ ފަހަތުގައި ލަންކާގެ ކުންފުނިތަކުގެ މަސްލަހަތު އެބައޮތް ކަމަށެވެ.\n"އެ [ލަންކާގެ] ކުންފުނިތަކުން މި ހަދާ ގޮތަކީ ލަންކާގައި ޑޮލަރު ތާށިވީމަ، މި ފްރައިޓް ފޯވާޑިން ކުންފުނިތައް އެމީހުން ހެސްކިޔާފައި ޑޮލަރު ގަނެފައި އެމީހުންގެ ގައުމަށް ފޮނުވައިގެން އެއްކަލަ ޑޮލަރުން މަންފާ މި ނަގަނީ ދިވެހި ރާއްޖެއިން ނަގަން ޖެހޭ މަންފާއެއް އެހެން ގައުމަކުން ނަގަނީ. އެކަމަކު ސިސްޓަމްގެ ތެރެއިން ހުއްޓުވޭނެ އެއްވެސް ގޮތެއް ނެތް،" ނަސީމް ވިދާޅުވި އެވެ.\nރައްޔިތުންގެ މަޖިލިސް އިގްތިސޯދު އެމެރިކާ ޑޮލަރު


Wasif, hiyvarugadhakamuge kula haasilkohfi\nވާސިފް، ހިތްވަރުގަދަކަމުގެ ކުލަ ހާސިލުކޮށްފި\nހަނގުރާމައިގެ ހާލަތްތަކުގައި މެޑަލް ލިބޭ ދަރަޖައަށް ނުފެތޭ، ނަމަވެސް ފާހަގަކޮށްލެވޭ ހިތްވަރުގަދަ އަމަލެއް ކުރާ ފަރާތްތަކަށް ދެވޭ ކުލަ ބ. އޭދަފުއްޓަށް އުފަން ސްޓާފް ސާޖަންޓް މުހައްމަދު ވާސިފް ހާސިލުކޮށްފި އެވެ.\nމި އަހަރުގެ ނަސްރުގެ ދުވަހުގެ މުނާސަބަތުގައި ސިފައިން އިސް ނަގައިގެން ބޭއްވި ރަސްމިއްޔާތުގައި، ހިތްވަރުގަދަ ކަމުގެ ކުލަ ހާސިލުކުރި 11 ސިފައިންގެ މީހަކަށް ކުލަ ހަވާލުކޮށްދެއްވީ ޑިފެންސް މިނިސްޓަރ މާރިޔާ އަޙްމަދު ދީދީއެވެ.\nހިތްވަރުގަދަކަމުގެ ކުލަ ހާސިލްކުރި ސިފައިިން:\nހިތްވަރުގަދަކަމުގެ ކުލައަކީ ދިމާވާ ނުރައްކާތެރި ހާދިސާއެއްގައި ހިތްވަރުގަދަ ކަމެއް ކުރުމުން، ނުވަތަ ބަޔަކަށް ދިމާވާ ނުރައްކަލަކުން ސަލާމަތްކުރުމަށް ހިތްވަރުގަދަ ކަމެއް ކުރުން، ނުވަތަ ގައުމުގެ އަމަން އަމާންކަމާ ގައުމީ މަސްލަހަތު ހިމާޔަތްކުރުމަށާއި އަދި ސުލްހަ މަސްލަހަތު ގެއްލޭފަދަ ކަމެއް ރާވާ ބަޔަކާ ބެހޭ މައުލޫމާތު ހޯދުމުގައި ހިތްވަރުގަދަ އަމަލެއް ކުރާ ފަރާތަކަށްދޭ ކުލައެކެވެ.\nމީގެ އިތުރުން އޭދަފުއްޓަށް އުފަން މަހުފޫޒު އަބްދުއްރަޝީދަށް ވަނީ މިދިޔަ ސެޕްޓެމްބަރު މަހު މާލޭގައި ހިނގި ނުރައްކާތެރި އަލިފާނުގެ ބޮޑު ހާދިސާގައި މީހުން ސަލާމަތް ކުރި، ސިފައިންގެ މީހުންނަށް ދިން ރިހި މެޑަލް ހާސިލުކޮށްފަ އެވެ.


Hvaalukuri masakayi varah vaguthah nunimey: Mahloof\nހަވާލުކުރާ މަސައްކަތް ވަރަށް ވަގުތަށް ނުނިމޭ: މަހުލޫފް\nމަހުލޫފް މިއަދު މަޖިލީހުގައި: ގިނަ ސުވާލުތަކަށް ޖާވާބު ދެއްވި -- ފޮޓޯ: މަޖިލިސް\nޔޫތު މިނިސްޓްރީން ހަވާލު ކޮށްގެން ކުރިއަށް ގެންދާ އެކިއެކި ޕްރޮޖެކްޓައް ވަރަށް މަދުން ނޫނީ ވަގުތަށް ނުނިމޭ ކަމަށް ޔޫތު މިނިސްޓަރު އަހުމަދު މަހުލޫފް ވިދާޅުވެއްޖެ އެވެ.\nއިންޑިއާއިން ރާއްޖެއަށް ހަދިޔާ ކުރި ޕާކް ސެޓުތައް އއ. އުކުޅަހާއި ތޮއްޑޫއަށް ލިބިފައި ނުވާތީ ޔޫތު މިނިސްޓަރު އަހުމަދު މަހުލޫފް މަޖިލީހަށް ހާޒިރުކޮށް މިއަދު ވަނީ ސުވާލު ކޮށްފަ އެވެ. އެ މައްސަލަ މަޖިލީހަށް ހުށަހެޅުއްވީ އެމްޑީޕީއަށް ނިސްބަތްވާ ތޮއްޑޫ ދާއިރާގެ މެމްބަރު އަހުމަދު ޝިޔާން އެވެ.\nމަހުލޫފް ވިދާޅުވީ ޕާކް ސެޓްތައް ނުފޮނުވަން ނިންމީ އެ ދެރަށުގައި ވެސް އާ ޕްރޮޖެކްޓްތަކެއް ކުރިއަށް ގެންދާތީ ކަމަށެވެ.\nތޮއްޑޫގެ މައްސަލައިގެ އިތުރުން އެހެނިހެން ރަށްތަކުގައިވެސް ކަނޑައެޅިފައިވާ ތާރީހަށް ކުޅިވަރުގެ ވަސީލަތްތައް ގާއިމްކޮށް ނުނިމޭތީ ވެސް މެމްބަރުން ވަނީ ކަންބޮޑުވުން ފާޅުކުރައްވައިފަ އެވެ.\nއެގޮތުން ވެލިދޫ ދާއިރާގެ ދާއިރާގެ މެމްބަރު މުހައްމަދު އަބްދުﷲ ޝަފީގް ކަންބޮޑުވުމަކަށްވީ ވެލިދޫގައި ހަދާ އައުޓްޑޯ ޖިމް ގާއިމްކުރަން ނިންމާފައިވާ ތާރީހު ފާއިތުވެ އެތައް ދުވަހެއް ވެގެން ދިޔައިރުވެސް މަސައްކަތް ފެށިފައި ނެތުމެވެ.\nބައްތިރީސް ރަށެއްގައި އައުޓްޑޯ ޖިމް އަޅައި 56 ދުވަސްތެރޭ ނިންމަން ހަވާލުކުރީ މިދިޔަ ނޮވެމްބަރުމަހު އެވެ.\n"މަސައްކަތް ބަޔަކާު ހަވާލުކުރާ ތާރީހުގައި ނިމިއްޖިއްޔާ އެއީ ވަރަށް ރަނގަޅު ކަމެއް. އެކަމަކު އަޅުގަނޑު މިވީ ދެ އަހަރު ތެރޭގައި ވެސް އަޅުގަނޑުމެން މިނިސްޓްރީން ހަވާލުކުރި މަސައްކަތެއް ވަރަށް މަދުން ނޫނީ ނިމިފައެއް ނެތް. އެހެން\nނޫންނަމަ ވަރަށް ބައިވަރު މަސައްކަތްތަކެއް މިހާރު ހުންނާނީ ނިމިފައި." ސުވާލަށް ޖަވާބު ދެއްވަމުން މަހުލޫފް ވިދާޅުވި އެވެ.\nސަރުުކާރުގެ ތެރެއިން އެކި ޕްްރޮޖެކްޓްތައް ހަވާލުކުރާ ފަރާތްތަކުގެ މަސައްކަތްތަކުގެ ފެންވަރު ދަށްވުމާ މަސައްކަތްތައް ލަސްވުން ފާހަގަ ކުރެވިފައިވާ ކަމަށް މަހުލޫފް މިއަދު އެއްބަސްވެލެއްވި އެވެ. ގއ. ވިލިނގިލީގެ ފުޓްބޯޅަ ދަނޑު ނުނިމިގެން ދަނީ އެ ސަބަބާ ހުރެކަން ވެސް ފާހަގަކުރެއްވި އެވެ.\n"އައުޓް ޑޯ ޖިމްތަކުގެ މަސައްކަތް މިސާލަކަަށް، އއ. ތޮއްޑޫގައި ކޮށްފައިހުރި މަސައްކަތެއް އަޅުގަނޑަށް ފެނިގެން އަޅުގަނޑު އެންގިން އެ މަސައްކަ ވަގުތުން ހުއްޓުވަން.އެއީ އެއްކަމަކަށް އަޅުގަނޑުމެން ޔަގީންކަން ދޭން ބޭނުންވަނީ އަޅުގަނޑުމެން އެދީފައި އޮންނަ އުސޫލާ އެއްގޮތްވާ ގޮތުގެ މަތީން ކޮންޓްރެކްޓާ އެއްގޮތްވާގޮތުގެ މަތިން އެ މަސައްކަތް ނުކޮށް އޮވެ އަޅުގަނޑުމެން ހަވާލު ނުވާނަން" މަހުލޫފް ވިދާޅުވި އެވެ.\nޅ. ހިންނަވަރުގައި ފުޓްބޯޅަ ދަނޑުގައި ޓާފް އަޅާ ނިންމި ނަމަވެސް އެ މަސައްކަތާ އަދިވެސް ހަވާލެއް ނުވެއެވެ. އެއީ\nޓާފް އެޅިއިރު ސަބްބޭސްގައި ހުރި މަސައްތަކްތަކެއް ނުނިމި އޮތުމުން ކަަމަށާއި މަސައްކަތް ނިމުމުން ހަވާލުވާނެކަމަށް މަހުލޫފް ވިދާޅުވި އެވެ.\nއިންޑިއާ ކުޅުންތެރިން ރަށުތެރޭގައި، އެތައް ކަންބޮޑުވުމެއް\nއެކުވެނި ސިންތެޓިކް އާދިއްތަ ދުވަހު ހުޅުވަނީ\nނުކުޅެދުންތެރިކަން ހުންނަ މީހުންނަށް ކުޅިވަރުގެ ޕްރޮގްރާމެއް


ރާއްޖޭގައި 2017 ވަނައަހަރުގެ އަންހެނުންގެ ދުވަސް ފާހަގަކުރެވުނުގޮތަށް ނަޒަރެއް » Uthema\nއަންހެނުންގެ ދިރިއުޅުމުގެ ހާލަތަށް ރިއާޔަތްކޮށް ޤާނޫނުނުތަކާއި ،ސިޔާސަތުތަކާ ، ތަރައްޤީގެ މަޝްރޫއުތައް ރާވާ، ތަންފީޒެއް ނުކުރެވެއެވެ.\nއަންހެނުންގެ ދުވަސްފާހަގަކުރުމުގެ މައިގަނޑު މަގުސަދަކީ އަންހެނުންގެ އިންސާނީ ކަރާމާތާ، އިންސާނީ ޙައްގުތައް ހިމާޔަތްކޮށް ހޯދާދިނުމަށާއި، އަންހެނުންނާއި ފިރިހެނުންނަށް އެއްހަމައެއްގައި ފުރުސަތުތަކަށް ވާސިލްވެ އެފުރުސަތުތަކުގެ ބޭނުން އެއްވެސް ހުރަހަކާ ނުލާ ބޭނުންކުރެވޭނެ ގޮތް މަގުފަހިކުރުމަށެވެ. އެއީ ދުނިޔޭގެ އެކިކަންކޮޅުތަކުގައި އަދިވެސް އެއްމެ ފަޤީރު އަދި ދަތި ހާލަތް ތަހައްމަލް ކުރަންޖެހެނީ ނިސްބަތުން އަންހެނުންނަށްކަމަށްވާތީއެވެ. އަންހެނުންނަށް ފިރިހެނުންގެ ހުއްދަނެތި އަމިއްލައަށް ސިއްހީފަރުވާހޯދުމާއި، ތައުލީމުހާސިލްކުރުމާއި، ވިޔަފާރިކުރުމާއި ދަތުރުފަތުރު ނުކުރެވޭ ގައުމު އަދިވެސް ދުނިޔޭގައި އެބަހުއްޓެވެ. ދުނިޔޭގެ ކޮންމެ ތިން އަންހެނަކުން އެއް އަންހެނަކީ އޭނަގެ ހަޔާތުގެ ކޮންމެވެސް ހިސާބެއްގައި އަނިޔާ ތަހައްމަލް ކުރާ އަންހެނެކެވެ. ގައުމުގެ ކަންކަން ނިންމުމުގައި އަންހެނުންގެ ހިއްސާ އަދި ބައިވެރިވުން އޮތީ ވަރަށްފަހަތުގައެވެ. އަންހެނުންގެ ދިރިއުޅުމުގެ ހާލަތަށް ރިއާޔަތްކޮށް ޤާނޫނުނުތަކާއި ،ސިޔާސަތުތަކާ ، ތަރައްޤީގެ މަޝްރޫއުތައް ރާވާ، ތަންފީޒެއް ނުކުރެވެއެވެ. މިދައްކަނީ އާބާދީގެ ދެބައިކުޅަ އެއްބައިގެ ވާހަކައެވެ. ބައިނަލް އަގުވާމީ ފެންވަރުގައި އަންހެނުންގެ ދުވަސް ފާހަގަ ކުރަނީ މި ފަދަ ހަޤީގަތްތަށް ހާމަކޮށް، އަންހެނުންނަށްވީތީ ކުރެވޭ ނޭދެވޭ އަދި ލާއިންސާނީ ތަފާތުކުރުންތަށް ދުނިޔޭގެ އެކިމުޖުތަމައުތަކުގައި ހިނގަމުންދާ މިންވަރާ ހަޤީގަތް ގިނަބަޔަކަށް ތިލަކުރުމުގެ މަގުސަދުގައެވެ.\nދުނިޔޭގައި މަދަނީއެކިފަރާތްތަކުން އަންހެނުންގެ ދުވަސް ފާހަގަކުރާތާ 100 އަހަރުވެގެންދިޔައީއެވެ. ނަމަވެސް ކޮންމެއަހަރެއްގެ 08 މާރޗް އަކީ އަންހެނުންގެދުވަސް ކަމުގައި އ.ދ އިން ރަސްމީގޮތެއްގައި ފާހަގަކުރަންފެށީ 1975 ވަނަ އަހަރުއެވެ.\nއަންހެނުންގެ ދުވަސް ފާހަގަކުރުމުގެ މައިގަޑު މަގްސަދުކަމަށްވާ ފުރިހަމަ މިންތީގެ ހަމަހަމަ ކަމަށް ވާސިލުވާން އަދިވެސް ކަޑައްތުކުރަންޖެހޭ ދިގު ރާސްތާބޮޑުކަމަށް ކަމާބެހޭމާހިރުންހަދަމުންދާ އެކިއެކި ދިރާސާތަކުގައި ލިޔެއެވެ. ނަމަވެސް ފާހަގަ ކުރަންޖެހޭކަމަކީ ބައެއްޤައުމުތަކުގައި މިންތީގެ ތަފާތުގެ ފަރަގު އެކި އެކި ދާއިރާއިން ކުޑަކުރަމުންދާކަމެވެ.\nއަދި މައުނަވީ ބަދަލެއް ގެނައުމަށް ކުރެވޭ ކަންތައްތަކަށް ޤާނޫނު ހަދާ މަޖިލީހުންވެސް އެއްބާރުލުން ނުލިބުމެވެ.\nދިވެހިރާއްޖޭގައި ފުރަތަމަ އަންހެނުންގެ ދުވަސް ފާހަގަ ކުރަން ފެށުނީ 1983 ވަނަ އަހަރުއެވެ. އެހެންކަމުން އަންހެނުންގެ ދުވަސް ދިވެހިރާއްޖޭގައި ފާހަގަކުރަން ފެށިތާ 34 އަހަރު ވީއެވެ. ރާއްޖޭގައި މިންތީގެ ހަމަހަމަ ކަމުގެހާލަތް އޮތީ ކުރިއަށް އެއްފިޔަވަޅުގޮސް ފަހަތަށް ފިޔަވަޅުތަކެއް ދާ އުސޫލެއްގައޭ ބުންޏަސް ދޮގަކަށްނުވާނެއެވެ. ސާސްކަފުގެ ލަނޑުދަނޑީގެ ތެރެއިން ދިވެހިރާއްޖެ ގިނަ ލަނޑުދަނޑިތަކެއް ހާސިލްކުރިއިރު ޖެންޑަރ އީކުއަލިޓީ (ނުވަތަ މިންތީގެ ހަމަހަމަކަމުގެ) ލަނޑުދަނޑި ހާސިލެއްނުކުރެވެއެވެ. މި ލަނޑު ދަނޑި ހާސިލްނުވުމުގެ މައިގަޑު އެއްސަބަބަކީ، އަންހެނުންގެ އަޑުއިއްވުމުގެފުރުސަތާއި، ޤައުމުގައި ޤާނޫނާއި ސިޔާސަތުހެދުމުގައި އަދި ތަންފީޒީ މަރުހަލާގައި އެމީހުންގެ ބައިވެރިވުން ނެތުމެވެ. އަންހެނުން ފިރިހެނުންނާ އެއްހަމައެއްގައި ފުރުސަތުތަކަށް ވާސިލުވުމަށް ގާނޫނާއި، ސިޔާސަތުތައް ތަންފީޒުކުރުމަށް ބޭނުންވާ ވަސީލަތްތަކާ ބަޖެޓު ނުލިބުމެވެ. އަދި މައުނަވީ ބަދަލެއް ގެނައުމަށް ކުރެވޭ ކަންތައްތަކަށް ޤާނޫނު ހަދާ މަޖިލީހުންވެސް އެއްބާރުލުން ނުލިބުމެވެ. މިސާލެއްގެ ގޮތުން ބުނާނަމަ ޖެންޑަރ އީކުއަލިޓީ ގާނޫނުނުގައި، ސިޔާސީ މާހައުލުގައި އަންހެނުން އިތުރުކުރުމުގެ މަގުސަދުގައި ހިމެނުނު ވަގުތީ ކޯޓާ، ނޫނީ ޚާއްސަ ފިޔަވަޅުގެ މާއްދާ، ބިލުފާސްވިއިރު ވަނީ އުނިކުރެވިފައެވެ.\nކަންމިހެންއޮތް ނަމަވެސް 2017 ވަނަ އަހަރުގެ އަންހެނުންގެ ދުވަސް ވަރަށްކުލަގަދަގޮތެއްގައި ރާއްޖޭގެ އެކި އެކި މުއައްސަސާތަކުން ފާހަގަކުރިއެވެ. އަދި އަންހެނުންނަށް ފިރިހެނުންނާ އެއްހަމައެއްގައި ފުރުސަތުތަކުގެ ބޭނުންހިފޭނެގޮތް މަގުފަހިކުރުމުގެ ގޮތުން އެކި އެކި މުއައްސަސާތަކުންނާއި، ޤައުމުގެވެރިން އެކި އެކި ވައުދުތަކާ އިލްތިމާސްކުރިއެވެ. ނޫސްތަކުންނާއި ރާއްޖޭގެ ބައެއް ކުންފުނިތަކާއި، އަދި ރާއްޖޭގައި މަސައްކަތް ކުރާ އ.ދ ގެ ޖަމިއްޔާތައްފަދަ މުއައްސަސާތަކުން ރާއްޖޭގެ އެކި އެކި ދާއިރާތަކުގައި ނަންވިދާ އަންހެން މަސައްކަތްތެރިންގެ ވަނަވަރު ހާމާކުރާ ވީޑިއޯތަކާއި ލިޔުންތައް ހާމަކުރަމުން ދިޔައެވެ. މީގެ ތެރެއިން އެއްމެ ފާހަގަ ކޮއްލެވޭ އެއްކަމަކީ ރައީސުލްޖުމޫހުރިއްޔާ އަންހެނުންގެ ދުވަހުގެ ރަސްމިއްޔާތުގައި ދެއްވި ޚިތާބުގައި ފިރިހެނުންނަށް ކުރެއްވި އިލްތިމާސްއެވެ. ތެދެކެވެ، އެމަނިކުފާނު ވިދާޅުވިހެން މުޖުތަމައުގެ ވިސްނުން ބައްޓަންވެފައިވާގޮތުން އެއްމެ ބޮޑު ނިކަމެތި ކަން، އެއްމެބޮޑަށް އުދަގުލާ ތުރާ އުފުލަން ޖެހެނީ އަންހެނުންނާއި ކުޑަކުދިންނަށެވެ. ޤައުމުގެ ކަންކަން ނިންމުމުގެ ބާރާއި އިޚްތިޔާރު އޮތީ ފިރިހެނުންގެ އަތްމަތީގައެވެ. އެހެންވީމާ ފިރިހެނުންނަށް އެމީހުނަށް ލިބިފައިވާ ބާރުގެ ބޭނުން އަންހެނުންކުރާ މަސައްކަތް ކުރިއަރުވަން ވާގިދީ އެހީތެރިވާބައެއްގެ ގޮތުގައިވުމަށް ރައީސުލްޖުމޫހުރިއްޔާ އިލްތިމާސްކުރެއްވިއެވެ.\nCelebrating International Women’s Day. Welcoming our wonderful women to work #internationalwomensday #BeBoldForChange #Meeraanin pic.twitter.com/dAoAsWU1np\n— MIRA (@MIRAmaldives) 8 March 2017\nނޫސްތަކުން ފެނުނު ރިޕޯޓްތަކަށް ބަލާއިރު އެއްމެ ބޮޑަށް ލޮލުގައި އަޅައިގަތީ ރާއްޖޭގެ އެއް މުއައްސަސާ އަކުން އަންހެނުންގެ ދުވަސް ފާހަގަ ކުރުމުގެ ގޮތުން އެދުވަހު އެއޮފީހުގެ އަންހެން މުވައްޒަފުން އޮފީހަށް ވަނުމައްޓަކައި ރަތްދޫލައެއް އަޅާފައި، ފިރިހެން މުވައްޒަފުން އޮފީސްބޭރުގައި ރަތްދޫލައިގެ ދެފަރާތުގައި އެތުރި ތިބެގެން ފިނިފެން މަލަކުން އަންހެނުންގެ ދުވަހުގެ ތަހުނިޔާ ކީ ޚަބަރެވެ. އަދި މިހާތަނަކަށް އެއްވެސްއޮފީހަކުން މިކަހަލަ ހޫނު މަރުހަބާއެއް އަންހެން މުވައްޒަފުންނަށް ދިންކަމަކަށް ނޫސްތަކަކުން ފެނިފައެއްނެތެވެ.\nބައެއް އޮފީސްތަކުގައި އަންހެން މުއައްޒަފުން ދިވެހި ހެދުމުގައި ޒީނަތްތެރިވެގެންވެސް އެދުވަހު އޮފީހަށް އައުމަށް ފިރިހެން މުވައްޒަފުން އެދުނުކަމަށްވެއެވެ.\nއަދިވެސް ގިނަ މުއައްސަސާތަކަކުން އެކި ކަހަލަ ހަރަކާތްތައް އަންހެނުންގެ ދުވަސް ފާހަގަކުރުމުގެ ގޮތުން ކުރިއެވެ. މީގެ ތެރޭގައި ގޯނި ރޭސް ދުއްވުމާއި، އާއިލީ ހަވީރު ބޭއްވުމާއި، ކޭކު ފެޅުމާއި، އަންހެން މުވައްޒަފުންނަށް ފިނިފެންމަލާއި، ހަދިޔާ ދިނުމާއި، އެކިކަހަލަ އެވޯޑް ދިނުމާއި، ކައްކާ ކޯސްތައް ހިންގުމާއި، ސަރުކާރު ހިއްސާވާ ކުންފުނިތަކުން ބަދިގޭ ސާމާނުތަކުގައި ސޭލް އެޅުވުމާއި، ނޫސްބަޔާންތައް އެދުވަހާގުޅިގެން ނެރުން ފަދަ އެކި އެކި ހަރަކާތް ހިމެނެއެވެ. އަދި ބައެއް އޮފީސްތަކުގައި އަންހެން މުއައްޒަފުން ދިވެހި ހެދުމުގައި ޒީނަތްތެރިވެގެންވެސް އެދުވަހު އޮފީހަށް އައުމަށް ފިރިހެން މުވައްޒަފުން އެދުނުކަމަށްވެއެވެ. ނޫސްތަކުން ފެނުނު އަންހެނުންގެ ދުވަސްފާހަގަ ކުރުމުގެ ފޮޓޯތަކުން ފެނުނުގޮތުގައިވެސް ހުރިހާ އަންހެން މުވައްޒަފުން ތިބީ އެކިކަހަލަ ޤައުމީހެދުން ލައިގެންނެވެ. މިދުވަސް ފާހަގަކުރުމުގެ ގޮތުން ބޭއްވި ހަރަކާތްތަކުގެ ފޮޓޯތަކާއި، ޚަބަރުތައް ނޫސްތަކާއި ސޯޝަލް މީޑިއާގެ ޒަރީއާއިން ވަރަށް ފުރިހަމައަށް އެކި އެކި ގޮތްގޮތަށް ކުލަގަދަގޮތެއްގައި އާއްމުވެގެންދިޔައެވެ. ބައެއް ރައްރަށުގައި ފިރިހެންވެރިން ނިކުމެ އެދުވަހު ކެއްކުމުގެ ހުރިހާ ޒިންމާއެއް ނެގުމަށްފަހު ރަށުގެ އަންހެންވެރިންނަށް ކައްކާފައި ޕާޓީވެސް ބާއްވަދިނެވެ. އަދި ހަމަ މިއާއެކު ފާހަގަ ކޮއްލަންޖެހޭ ކަމަކީ މިފާހަގަކުރުންތަކުގެ ތެރޭގައި ރާއްޖޭގެ އަންހެނުންގެ ހާލަތާއި ހުރި ގޮންޖެހުންތައް ވަރަށް ސަރީޙަ އިބާރާތުން ހާމަ ކުރެވިފައިވާ ލިޔުންތައް މަދުންނަމަވެސް ނޫސްތަކުން ފެނުނުކަމެވެ.\nހަމައެކަނި ޕާޓީބާއްވާ ކޭކު ފަޅާ ، ފިނިފެންމަލާ، ހަދިޔާ ދިނުމުން ރާއްޖޭގެ އަންހެނުންގެ ހާލަތު މިހާރަށްވުރެ ރަގަޅުވަންޏާ ކިތައްމެހާވެސް ރަނގަޅެވެ.\nސުވާލަކީ މިހުރިހާ ކުލަގަދަ ފާހަގަކުރުންތަކުން މުޖުތަމައިން، އުޖޫރައަކާ ނުލާ އަންހެނުން ނަގަން ލާޒިމުކުރާ ހުރިހާ ބެލެހެއްޓުމުގެ ޒިއްމާތަކަށް ލުޔެއް ލިބޭނެ ބާވައެވެ. އަންހެނުންނަށް އޮފީސް މާހައުލުގައާއި، މަގުމަތިން ދިމާވާ، ޖިންސީ އަދި އެހެނިހެން ފުރައްސާރަކުރުންތައް ނެތިގެންދާނެބާވައެވެ. މިންތީގެ ހަމަ ހަމަ ކަމަށް ވާސިލުވާން މިހާރު ހެދިފައިހުރި ގާނޫނުތަކާއި، ސިޔާސަތުތައް ތަންފީޒީމަރުހަލާއަށް ވާސިލުވުމަށް ބޭނުންވާ ފައިސާއާއި އަދިވެސް އެހެނިހެން ވަސީލަތްތައް ލިބޭނެ ބާވައެވެ. އަދި ސީދާ އަންހެނުންގެ ދިރިއުޅުމުގެ ހާލަތަށް ރިއާޔައްކޮށް، އަންހެނުންގެ ބައިވެރިވުން އޮފީސްމާހައުލުގައި އިތުރު ކުރުމުގެ މަގުސަދުގައި ހެދިފައިހުރި ސިޔާސަތުތައް ތަންފީޒްކުރުމަށް ކިތައް މުއައްސަސާއިން ވައުދުވިބާއެވެ. އަދި އިތުރު ބާރެއްލާފަ އެކަންތައްތައް ތަންފީޒްކުރުމަށް ބޭނުންވާ ބަޖެޓް ހޯދުމަށް މަސައްކަތްކުރަން މިތަނުން ކިތައް މުއައްސަސާއިން ނިންމި ބާވައެވެ. މިކަހަލަ ޚަބަރެއް ނޫސްތަކަކުން ނުފެނެއެވެ.\n— Maldives Ports Ltd (@portsmv) 13 March 2017\nހަމައެކަނި ޕާޓީބާއްވާ ކޭކު ފަޅާ ، ފިނިފެންމަލާ، ހަދިޔާ ދިނުމުން ރާއްޖޭގެ އަންހެނުންގެ ހާލަތު މިހާރަށްވުރެ ރަގަޅުވަންޏާ ކިތައްމެހާވެސް ރަނގަޅެވެ. އަދި މިއީ މިހާރުވެސް މުޖުތަމައުގެތެރެއިން ފެންނަ ސްޓީރިއޯޓައިޕިން އަށް މަގުފަހިވާ ކަންކަން ނޫންބާވައެވެ. އެއީ މުޖުތަމައުގެ ވިސްނުން ބައްޓަންވެފައިހުންނަގޮތުން އަދިވެސް އަންހެނުންނަކީ ޒީނަތްތެރިވެގެން ފިރިހެނުންގެ ހިތްހަމަޖައްސަން ތިބޭ ބައެއްގެ ގޮތުގައި ކަންކުރުމެވެ. ޖެންޑަރ ސްޓީރިއޯޓައިޕްކުރުމަކީ މިހާރު އަލަށް ފާސްވި ޖެންޑަރ އީކުއަލިޓީ ގާނޫނުގެ ދަށުން މަނާކަމެކެވެ. ދެރަކަމަކީ ސަރުކާރުގެ މުއައްސަސާތަކުންވެސް އަމިއްލަ ވިޔަފާރިތަކުންހެން އަންހެނުންގެ ދުވަސް ފާހަގަކުރުމޭ ކިޔާފައި ސޭލްތައް އަޅުވާ ފަދައިން، މި ދުވަސް ފާހަގަކުރުމެވެ.\nރާއްޖޭގައި މިންތީގެ ހަމަހަމަކަމަށް ވާސިލްވާން ހުރި ގޮންޖެހުންތަކަށް، ކޮންމެވެސް ވަރަކަށް ތިރީގައި އަލިއަޅުވާލާނަމެވެ.\n• ޤާނޫނު އަސާސީއިން ފެށިގެން، ރާއްޖޭގައި މިންތީގެ ހަމަ ހަމަ ކަން ކުރިއެރުވުމަށް ހުރި ޤާނޫނުތައް އެދެވިގެންވާ މިންވަރަކަށް އެބަހުއްޓެވެ. މީގެ ތެރޭގައި ކުރިން ބުނެވުނު ޖެންޑަރ އީކުއަލިޓީ ގާނޫނުވެސް ހިމެނެއެވެ. ނަމަވެސް ޤާނޫނާއި ސިޔާސަތުއެކުލެވިގެން ދިޔަނަމަވެސް އެ ތަންފީޒް ކުރުމަށް ބޭނުންވާ ފައިސާއާއި، އެހެނިހެން ވަސީލަތްތަށް ކަނޑައެޅުމަށް އިސްކަންދެވެޔޭ ބުނެވޭކަށްނެތެވެ. ޤާނޫނުތަކާއި ސިޔާސަތުތައް ކަރުދާހުގައި ލިޔެފަ ފައިލް ކުރެވުނީމަ އެނިމުނީއެވެ!\n• މުޖުތަމައުގެ ވިސް ނުން ބައްޓަންވެފައިވާގޮތުން އާއިލާބެލެހެއްޓުމުގެ ބޮޑުޒިންމާ އަދާކުރަނީ އަންހެނުންނެވެ. މީގެ ތެރޭގައި ދަރިން ބެލެހެއްޓުމުގެ ޒިންމާއާއި، ގޭތެރެބެލެހެއްޓުމާއި، ކެއްކުމުގެ ޒިންމާތަކާއި، ބަލިމީހުންބެލުމުގެ ޒިންމާއާއި އެތަކެއް ޒިންމާތަކެއް އަންހެނުން ނެގުމަށް މުޖުތަމައު ދެކޭގޮތުން ލާޒިމުކުރެއެވެ. މަސައްކަތުގެ ދާއިރާގައި ގިނަ އަންހެނުން ހަރަކާތްތެރިވަނީ މިހުރިހާ ޒިންމާތަކެއް އަދާކުރަމުންނެވެ. އަންހެނުންނަށް މިޒިންމާ ތަކުން ލުޔެއް ލިބޭނެފަދަ ސިޔާސަތުތަކެއް އަދި މިހާތަނަށް އެދެވިގެންވާގޮތެއްގައި ތަންފީޒްވެގެންނުދެޔޭ ބުންޏަސް ދޮގަކަށް ނުވާނެވެ. އަދި އަންހެނުންގެ ބެލެހެއްޓުމުގެ ޒިންމާތަކުން ޤައުމުގެ އިޤްތިސާދަށްކުރާ ފައިދާގެ ވާހަކަ ނުދައްކާ އަދި އެ ޚިދުމަތް ބަލައިނުގަނެ މިންތީގެ ހަމަހަމަކަމަކަށް ވާސިލުވުމަކީ ނާދިރުކަމެކެވެ. އާމްދަނީ ލިބޭ މަސައްކަތްތަކުން ނުވަތަ ވަޒީފާގެ މާހައުލުން ވަކިވާންޖެހޭ ސަބަބެއްކަމަށް ގިނަ އަންހެނުންބުނަނީ އާއިލާބެލެހެއްޓުމުގެ ޒިންމާ އަދާކުރަންޖެހޭތީއެވެ. 1989 ވަނައަހަރުންފެށިގެން މިހާތަނަށް އަދިވެސް ޑޭކެއާ ސެންޓަރ އެއްގެ ޚިދުމަތް ފެއްޓުމުގެ މަޝްރޫއުގެ ވާހަކަ އެކި ސަރުކާރުން ދެއްކުމަށްފަހު ވަކިހިސާބަކުން ވަނީ ހުއްޓިފައެވެ.\n• ސިވިލް ސާވިސްގެ ޤަވާއިދުގައި ދަރިއެއް ލިބުމާ ގުޅިގެން ބައްޕައަށް ލިބޭ ޗުއްޓީގެ މުއްދަތަކީ އެންމެ 03 ދުވަހެވެ. މިއާޚިލާފަށް ޚިތާނުކުރުމަށް 05 ދުވަސް ލިބެއެވެ. މިއިންދޭހަވަނީ ކުއްޖަކު ލިބުނީމައި ހަމަ އެކަނި އެކުއްޖާބެލުމުގެ ޒިންމާ ނަގަންލާޒިމުކުރަނީ އެނދުމަތިވެފައިވާނަމަވެސް މަންމައިންނަށްކަމެވެ. ދުނިޔޭގެ މިންތީގެ ހަމަހަމަކަމުގެ ފަރަގު ކުޑަކުރަމުންދާ ގައުމުތަކުގައި ދެ މަފިރިންނަށްވެސް މުސާރަ ލިބޭގޮތަށް ދަރިއަކުލިބުމުން ޗުއްޓީލިބެއެވެ. މިކަހަލަ ސިޔާސަތުތަކުގެ ސަބަބުން ފިރިހެންމީހާވެސް އަންހެނުންނާ އެއްގޮތަށް ދަރިންގެ ކަންތަކުގައި ޝާމިލްވާން ފުރުސަތުލިބި، ގޭތެރެ ބެލެހެއްޓުމުގެ ޒިންމާ ނަގަން ބާރުއަޅައެވެ. އަދި އާއިލާބެލެހެއްޓުމުގެ ޒިންމާ ނަގަންޖެހެނީ ހަމަ އެކަނި އަންހެނުންނަށް ނޫންކަމަށް މީހުންގެ ވިސްނުންވެސް ބަދަލުވުމަށް މަގުފަހިވެއެވެ.\nރަތްދޫލަ އަޅާ، ފިނިފެންމާބަހާ ކޭކު ފަޅާ ޕާޓީބޭއްވުމަކުން އަންހެނުންނަށް ހަމަހަމަކަމަށް ވާސިލުވާން ހުރި ގޮންޖެހުންތައް ނައްތާލެވޭނެ ތޯއެވެ؟\nކުރިންވެސް ބުނެވުނުހެން އަންހެނުންގެ ދުވަސް ފާހަގަ ކުރުމުގެ ބޭނުމަކީ އަންހެނުންނަށާއި ފިރިހެނުންނަށް އެއްހަމައެއްގައި ފުރުސަތުތައް ލިބި އޭގެ ބޭނުން ހިފޭނެގޮތް މަގުފަހިކުރުމެވެ. އަދި އަންހެނުންގެ ޙައްގުތަކަކީ އިންސާނީ ޙައްގުތައްކަމުގައި ކަށަވަރުކުރުމެވެ. ރަތްދޫލަ އަޅާ، ފިނިފެންމާބަހާ ކޭކު ފަޅާ ޕާޓީބޭއްވުމަކުން އަންހެނުންނަށް ހަމަހަމަކަމަށް ވާސިލުވާން ހުރި ގޮންޖެހުންތައް ނައްތާލެވޭނެ ތޯއެވެ؟ ދިވެހިރާއްޖޭގައި މިހާރު ވެރިކަން ކުރަމުންދާ ޕާޓީގެ މެނިފެސްޓޯގައި މިންތީގެހަމަހަމަކަން ކުރިއެރުވުމަށް ހުރި ވައުދުތައް އެހާމެ ގިނައެވެ. އަދި ރައީސުލް ޖުމުހޫރިއްޔާ އަންހެނުންގެ ދުވަހުގެ ޖަލްސާގައި ފިރިހެނުންނަށް ކުރެއްވި އިލްތިމާސް އެމަނިކުފާނުފިރިހެން ބޭފުޅަކަށްވެހުރެ، ޤައުމުގެ އިސްވެރިޔާއަށްވެހުރެ، އެމަނިކުފާނަށް މިހާރު ލިބިފައިވާ ބާރުގެ ދަށުން މިންތީގެ ހަމަހަމަކަމުގެ ހާލަތްކުރި އެރުވުމަށް ބާރުއެޅުއްވޭނެކަން ކަށަވަރެވެ. އެހެންކަމުން، އެކުލަވާލެވިފައިވާ މެނިފެސްޓޯއާއި، ގާނޫނުތަކާއި، ސިޔާސަތުތައް އަދި ޚާއްސަކޮށް ޖެންޑަރ އީކުއަލިޓީ ގާނޫނު ތަންފީޒުކުރުމަށް ބޭނުންވާ ބަޖެޓާއި، ވަސީލަތްތައް ހޯދުމަށް އިތުރު ބާރެއްލައްވާފައި މަސައްކަތްކުރައްވާނެކަމަށް އުންމީދުކުރަމެވެ. އަދި އެމަނިކުފާނުގެ ޒައާމަތުގައި، ސަރުކާރުގެ މުއައްސަސާތަކުން އަންހެނުންގެ ދުވަހުފެނިގެންދިޔަފަދަ ޖެންޑަރ ސްޓީރިއޯޓައިޕްކުރުމަށް މަގުފަހިވާ ކަންތައްތަކުން ދުރުވުމަށް ބާރުއަޅާނެކަމަށްވެސް އުންމީދުކުރަމެވެ.


ޑިމޮކްރަސީގެ ވިސްނުމެއް އަދި ފިކުރެއް ހުރި ބަޔަކު ވެސް ޕީޕީއެމްގެ ދަރުބާރު ފެކްޝަނުގައި ނުތިބޭނެކަމަށް ގުޅިފައިވާ ސިޔާސީ ޕާޓީތަކުން އެކުލަވާލާފައިވާ އިދިކޮޅު އިއްތިހާދުން ވިދާޅުވެއްޖެއެވެ.\nކުރިއަށް އޮތް ރިޔާސީ އިންތިޚާބުގައި ވާދަކުރުމަށް ޕްރައިމަރީ އަކާ ނުލާ ރައީސް ޔާމީނަށް ޕީ.ޕީ.އެމްގެ ރިޔާސީ ޓިކެޓް ދޭނެކަމަށް އެ ޕާޓީން ބުނެފައިވާތީ އެކަމަށް ވަރަށް ބޮޑަށް ފާޑުވިދާޅުވެ ވާކަހަފުޅު ދައްކަވަމުން، ރައްޔިތުންގެ މަޖިލީހުގެ މަޑުއްވަރީ ދާއިރާގެ ކުރީގެ މެންބަރު މުހައްމަދު އަމީތު ވިދާޅުވީ،5އަހަރު ދުވަހު ހުދުމުހުތާރު ވެރިކަމެއްކުރި ބަޔަކު ޕްރައިމަރީއެއްގެ ވާހަކަ ދައްކަން ލަދު ގަންނަން ޖެހިވަޑައިގަންނަވާނެ ކަމަށާއި، ޑިމޮކްރަސީގެ ވިސްނުމެއް ފިކުރެއް ހިޔާލެއް ހުރި ބަޔަކުވެސް ދަރުބާރު ފެކްޝަނުގައި ނުތިބޭނެކަމަށެވެ.\n"އަޅުގަނޑުމެން މި ދަންނަވާ ވާހަކައަކީ ޕްރައިމަރީއަކާ ނުލާ ރައީސް ޔާމީނަށް ރިޔާސީ ޓިކެޓެއް ނުދެވޭނޭ. އަޅުގަނޑުމެން ހައިރާނެއް ނުވޭ ފަސް އަހަރު ދުވަހު ހުދުމުހުތާރު ވެރިކަމެއް ކުރި ބަޔަކު ރިޔާސީ ޕްރައިމަރީއެއްގެ ވާހަކަ ދައްކަން ހަޤީގީތުގައި ލަދު ގަންނާނެ. ހަޤީގަތުގައި ކެރިވަޑައެއް ނުގަންނަވާނެ. މިދަންނަވަނީ ހުދުމުހުތާރު ވެރިކަމެއް ފަސް އަހަރު ކޮށްފައި ދެން އެބޭފުޅުން ކޮން ހިތަކުންތޯ، ކޮން ހިތަކާއިއެކުތޯ ރިޔާސީ ޕްރައިމަރީއެއް ޑިމޮކްރަސީގެ އުސޫލުތަކުގެ ތެރެއިން ބާއްވަން ހިތައްއަރާނީ. އެހިޔާލެއް ނުވެސް އަންނާނެ ނޫންތޯ! ދަރުބާރު ފެކްޝަނުގެ ތެރޭގައި ނުތިބޭނެ އިނގޭތޯ ޑިމޮކްރަސީގެ ވިސްނުމެއް، ޑިކޮމްރަސީގެ ފިކުރެއް، ހިޔާލެއް އަންނާނެ ބަޔަކު. ނާންނާނެ އެބޭފުޅުންގެ ހިޔާލަކަށް." އިދިކޮޅު އިއްތިހާދުން މިއަދު ހަވީރު ބޭއްވި ނޫސްވެރިންގެ ބައްދަލުވުމުގައި އަމީތު ވިދާޅުވިއެވެ.\nގުޅިފައިވާ ސިޔާސީ ޕާޓީތަކުން އެކުލަވާލާފައިވާ އިދިކޮޅު އިއްތިހާދުން މިއަދު ބޭއްވި ނޫސްވެރިންގެ ބައްދަލުވުމުގައި، ޕީ.ޕީ.އެމް އަށް ވަރަށް ބޮޑަށް ފާޑު ވިދާޅުވެފައިވެއެވެ.\nއެގޮތުން ޕީ.ޕީ.އެމްއަކީ "ދަރުބާރު ފެކްޝަނު"ގެ ގޮތުގައި ސިފަކުރައްވާ، ކުރީގެ ރައީސް މައުމޫނުވެސް ހިމެނި ވަޑައިގަންނަވާ ގޮތަށް ޕީ.ޕީ.އެމްއަށް ވަފާތެރި ގިނަ ބަޔަކު އެ ޕާޓީން ބޭރުކޮށްފައިވާ ކަމަށްވެސް ތުހުމަތު ކުރެއްވިއެވެ. މީގެ އިތުރުން ޕީ.ޕީ،އެމްގެ ރިޔާސީ ޓިކެޓް ޕްރައިމަރީއަކާ ނުލާ ދީފިނަމަ އެކަން ވާނީ އެ ޕާޓީގެ އަސާސީ ޤަވާއިދާއި ހިލާފުކަމެއް ކަމަށް ވިދާޅުވެ އެ ޕާޓީން ރިޔާސީ އިންތިހާބަށް ކެނޑިޑޭޓަކު ނެރޭ ގޮތާއި މެދުގައި ވަރަށް ބޮޑަށް ޤާނޫނީ ސުވާލުތަކެއް ކުރިމަތިކުރެއްވިއެވެ.\nޕީ.ޕީ.އެމްގެ ރިޔާސީ ކެނޑިޑޭޓަކާއި ގުޅޭގޮތުން ތަފާތު މައްސަލަތެކެއް އިދިކޮޅު އިއްތިހާދުން ފާހަގަކުރެއްވިއިރު، އިދިކޮޅު އިއްތިހާދުގެ ރިޔާސީ ޓިކެޓް ދެއްވާނެ ބޭފުޅަކާ މެދުގައި ވަރަށް ބޮޑަށް ހިޔާލުތަފާތުވެ ދެބަސްވުންތަކެއް އުފެދިފައިވާކަމަށް ގިނަ ބަޔަކު ބުނަމުންދެއެވެ. ކަންމިހެން އޮތްއިރު، އިދިކޮޅު އިއްތިހާދުގެ ރިޔާސީ ކެނޑިޑޭޓަކީ ކޮބައިކަމާމެދު އެތައް ބަޔަކު ސުވާލު އުފައްދައެވެ.\nއަރުޝީފަށް ނެގީ 15/01/2018 19:57\nއެންމެފަހުން އަޕްޑޭޓްކުރީ 15/01/2018 19:57


Ventilator thah libeyne kamuge yageenkan nethumun AG ge lafayakah edhijje - One Online\n25 އޮކްޓޫބަރު 2020 ވެންޓިލޭޓަރުތަކާބެހޭ އޮޑިޓް ރިޕޯޓުގައިވާ މައްސަލަތައް ބެލުމަށް ކުރިއަށް ގެންދާ މާލިއްޔަތު ކޮމިޓީގެ ބައްދަލުވުުގެ ތެރެއިން--- ފޮޓޯ: މަޖިލިސް އިދާރާ\nކޮވިޑް-19 ގެ ފަރުވާއަށް ރާއްޖެއަށް ބޭނުންވި ވެންޓިލޭޓަރުތަކުގެ ތެރެއިން ދުބާއީގެ އެގްޒެކިއުޓާސް ޖެނެރަލް ޓްރޭޑިންއާ ހަވާލުކުރި ވެންޓިލޭޓަރުތައް ލިބޭނެ ކަމުގެ ޔަގީންކަން ނެތުމުން ދެން އަމަލުކުރާނެ ގޮތަކާ ގުޅޭ ގޮތުން އެޓާނީ ޖެނެރަލް އިބްރާހިމް ރިފްއަތުގެ ލަފަޔަކަށް އެދިއްޖެ އެވެ.\nމިދިޔަ މެއި މަހުގެ ތެރޭގައި ރާއްޖެއަށް 75 ވެންޓިލޭޓަރު ގެންނަން ދުބާއީ ކުންފުންޏާ ހަވާލުކުރީ 34 މިލިއަން ރުފިޔާ އަށެވެ. އެ އަގުގެ 90 ޕަސެންޓަށްވާ 30.9 މިލިއަން ރުފިޔާ ސަރުކާރުން ވަނީ ދައްކައިފަ އެވެ. އެކުންފުންޏާއެކު ސޮއިކުރި އެއްބަސްވުމުގެ ދަށުން ފުރަތަމަ ފޮނުވީ 11 ވެންޓިލޭޓަރެވެ. ނަމަވެސް އެތަކެތީގައި ހުންނަން ޖެހޭނެ ކަމަށް އެއްބަސްވި ފީޗާސްތައް ނެތުމުން އެތަކެތި ހެލްތު މިނިސްޓްރީން ބަލައިގެންފައެއް ނުވެ އެވެ. ނަމަވެސް ފަހުން ވަނީ އިތުރު 15 ވެންޓިލޭޓަރު ފޮނުވައިފަ އެވެ. އަދިވެސް ބާކީ 60 ވެންޓިލޭޓަރު ލިބެންޖެހެ އެވެ.\nމި ވެންޓިލޭޓަރުތަކާ ގުޅޭގޮތުން ދިވެހިރާއްޖޭގެ އަޑުގެ "އަހާށޭ ބުނާނަން" ޕްރޮގުރާމުގައި ހެލްތު މިނިސްޓަރު އަހުމަދު ނަސީމް މިރޭ ވިދާޅުވީ ދުބާއީގެ ކުންފުނީގެ އަމަލުތައް ހުރި ގޮތުން އެ އެއްޗެހި "ލިބޭނެ ހެން ހީނުވާ" ކަމަށާއި އެހެންކަމުން އެކަމުގައި ފިޔަވަޅު އަޅަން ޖެހޭނީ އެހެން ގޮތަކަށް ކަމަށެވެ.\n"އެކަމުގައި (ވެންޓިލޭޓަރުގެ މައްސަލައިގައި) ސަރުކާރުން ޖެހޭނީ ވަކި ގޮތެއް ނިންމަން. އެކަމުގައި ސަރުކާރުގެ ވަކީލަށް ވާނީ ސިޓީ ފޮނުވާފައި،" ނަސީމު ވިދާޅުވި އެވެ.\nނަސީމު ވިދާޅުވީ، އެކަމުގައި ތަހުގީގު ކުރަންޖެހޭ މައްސަލައެއް އޮތް ނަމަ އެކަން އެ މުއައްސަސާއަކުން ކުރައްވާނެ ކަމަށް ގަބޫލުކުރައްވާ ކަމަށާއި ޝަރީއަތަށް ފޮނުވަންޖެހޭނަމަ އެކަން ވެސް ކުރާނެ ކަމަށެވެ. ނަމަވެސް އެކަމަކީ ހިނގާ ނިމިފައި އޮތް ކަމެއް ކަމަށާއި އެކަމުގެ ތެރެއަށް ވަނުމުގެ ބޭނުމެއް ވެސް ނެތް ކަމަށް ވިދާޅުވި އެވެ.\nކުރީގެ ހެލްތު މިނިސްޓަރު އަބްދުﷲ އަމީން، މަގާމުން އިސްތިއުފާ ދެއްވީ ވެސް މި ވެންޓިލޭޓަރުތަކުގެ މައްސަލައިގައި އޭނާއަށް ދައުވާ ކުރަން އެންޓި ކޮރަޕްޝަން ކޮމިޝަން (އޭސީސީ) އިން ޕީޖީ އޮފީހަށް ފޮނުވި ނަމަވެސް، އެ އޮފީހުން އެ މައްސަލަ އަނބުރާ ފޮނުވާލުމުން، އަމީނުގެ އިތުބާރު ނެތްކަމުގެ މައްސަލަ މަޖިލީހަށް ވެއްދުމުންނެވެ.\nއޮޑިޓް އޮފީހުން އާންމުކުރި ހެލްތު މިނިސްޓްރީގެ ކޮމްޕަލަޔަންސް އޮޑިޓް ރިޕޯޓުގައި ދުބާއީ ކުންފުންޏަކަށް 75 ވެންޓިލޭޓަރު ގެނައުމަށް ހަވާލުކުރި އިރު އެ ކުންފުނީގެ މާލީ އަދި ފަންނީ ގާބިލުކަން ބަލާފައިނުވުމާއި އެ ކުންފުންޏާ 75 ވެންޓިލޭޓަރު ގެނައުމަށް 34,502,250 ރުފިޔާއަށް ހަވާލުކުރި ނަމަވެސް އެފަދަ ބޮޑު މަޝްރޫއެއް ކުންފުންޏަކާ ހަވާލުކުރާއިރު އެކަން ކުރެވޭނެ މާލީ އަދި ފަންނީ ގާބިލުކަން ލިބިފައިވާ ކުންފުންޏެއްކަން ބަލައިފައެއް ނުވެ އެވެ.\nމީގެ އިތުރުން ވެންޓިލޭޓަރުތައް ފޯރުކޮށްދިނުމަށް ދުބާއީގެ އެގްޒެކިއުޓާސްއާއެކު ހެދި އެއްބަސްވުމުގެ ދަށުން ހެލްތު މިނިސްޓްރީން ފިނޭންސް މިނިސްޓްރީގެ ހުއްދައާއެކު ދެ ފަހަރެއްގެ މަތިން އެ ޕްރޮޖެކްޓުގެ އަގުގެ ޖުމްލަ 90 ޕަސެންޓް ކަމުގައިވާ 30.9 މިލިއަން ރުފިޔާ އެޑްވާންސް ޕޭމަންޓްގެ ގޮތުގައި ދައްކާފައިވާ ކަމަށް ވެސް ރިޕޯޓްގައި ފާހަގަކޮށްފައިވެ އެވެ.\nގުޅޭ ޓެގު މިނިސްޓްރީ އޮފް ހެލްތް އެޓަރނީ ޖެނެރަލް އިބްރާހީމް ރިފްއަތު ވެންޓިލޭޓަރު އަހުމަދު ނަސީމް (ކެރަފާ ނަސީމް)


Gugurumaaku Boakoh Vaarey Veheyne Kamah Lafaakoh Bodu Sarahahdhakah White Alert - Vaguthu\nގުގުރުމާއެކު ބޯކޮށް ވާރޭވެހޭނެކަމަށް ލަފާކޮށް ބޮޑު ސަރަޙައްދަކަށް ވައިޓް އެލާޓް\nމޫސުން ގޯސްވާނެކަމަށް ލަފާކޮށް ރާއްޖޭގެ ބޮޑު ސަރަޙައްދަކަށް ވައިޓް އެލާޓް ނެރެފިއެވެ. މޫސުމާ ބެހޭ ޤައުމީ އިދާރާ (މެޓް އޮފީސް) އިން މި އެލާޓް ނެރެފައިވަނީ ފ. އަތޮޅުން ފެށިގެން އައްޑު އަތޮޅާ ދެމެދުގެ ސަރަޙައްދަށެވެ.\nމިއަދު ހަވީރު 16:30 އިން 21:30 ގެ ނިޔަލަށް މި އެލާޓް ނެރެފައިވާއިރު، މި ސަރަޙައްދުތަކަށް ބޯކޮށް ވާރޭވެހި ގުގުރުން އެކަށީގެންވާކަމަށް މެޓް އޮފީހުން ބުނެފައިވެއެވެ.\nHeavy rain and thunderstorms with gust of 40 mph.\nArea: Between Faafu & Seenu atoll.\nPeriod: 01/1630 hrs - 01/2130 hrs.\nISSUED: 1600 hrs, 01 Jan 2019.\nހަމައެހެންމެ، އެސަރަޙައްދުތަކަށް ވިލާގަނޑުގައި، ގަޑިއަކު 40 މޭލަށް ވައިގަދަވާނެކަމަށްވެސް ބުނެފައިވެއެވެ.


vnews - Baibaivun ufahdhaa muvahzzafunnaai medhu fiyavalhu alhanjehey: Naibu Raees\nބައިބައިވުން އުފައްދާ މުވައްޒަފުންނާއި މެދު ފިޔަވަޅު އަޅަންޖެހޭ: ނައިބު ރައީސް\nދަރުބާރުގޭގައި ފެށި "ސިވިލް ސަރވިސް ކޮންފަރެންސް 2018" ފެށުން ޝަރަފްވެރިކޮށްދެއްވި ރަސްމިއްޔާތުގައި ނައިބު ރައީސް ވާހަކަފުޅު ދައްކަވަނީ ----- ފޮޓޯ: ރައީސް އޮފީސް\nއޮފީސްތަކުގެ ތެރޭގައި ބައިބައިވުން އުފައްދައި، މަސައްކަތުގެ މާހައުލު ކިލަނބުކޮށް ހަދާ މުވައްޒަފުންނާމެދު ފިޔަވަޅު އަޅަންޖެހޭކަމުގައި ރައީސުލްޖުމުހޫރިއްޔާގެ ނައިބު ޢަބުދުﷲ ޖިހާދު ވިދާޅުވެއްޖެ އެވެ.\nއެމަނިކުފާނު މިހެން ވިދާޅުވީ، މިއަދު ދަރުބާރުގޭގައި ފެށި "ސިވިލް ސަރވިސް ކޮންފަރެންސް 2018" ފެށުން ޝަރަފްވެރިކޮށް ދެއްވައި ދެއްކެވި ވާހަކަފުޅުގައެވެ.\nއެމަނިކުފާނު ވިދާޅުވީ، ސިވިލް ސަރވިސް މުވައްޒަފުންނަކީ، އެ ވަގުތަކު އޮތް ސަރުކާރަކުން ރައްޔިތުންނަށް ދޭންޖެހޭ ޚިދުމަތްތައް ދޭން ތިބި ބައެއްކަމަށާއި، ތަފާތު ވިސްނުމުގެ މީހުން އަޅުގަނޑުމެންގެ ތެރޭގައި ތިބޭނެކަން ގަބޫލުކުރާހިނދު، ޤައުމަށްޓަކައި، ނޫނީ ރައްޔިތުންނަށްޓަކައި ދެވޭ ޚިދުމަތަކަށް އޭގެ އަސަރު ފޯރުމަކީ ގަބޫލުކުރެވޭނެ ކަމެއްނޫންކަމަަށެވެ.\nމީގެ އިތުރުން ސިވިލް ސާވިސްގެ ޚިދުމަތް ރަނގަޅު ކުރެވޭނީ ސިވިލް ސާވިސްގެ ވަޒީފާތަކަށް އެކަށީގެންވާ ޤާބިލް މީހުން އައްޔަނު ކުރެވިގެން ކަމުގައި ނައިބުރައީސް ޖިހާދު ވިދާޅުވި އެވެ.\nސަރުކާރުގެ ވަޒީފާތައް ދިނުމުގައި ޕީޕީއެމުގެ މެމްބަރުންނަށް އިސްކަންދީ ފުރުޞަތުތައް ދޭކަމުގެ ޝަކުވާތައް ބޮޑުވެފައި ވާއިރު، މިއަދު ފެށި "ސިވިލް ސަރވިސް ކޮންފަރެންސް 2018" ފައްޓަވައި ދެއްވުމުގެ ގޮތުން ދެއްކެވި ވާހަކަފުޅުގައި ނައިބު ރައީސް އަބުދުﷲ ޖިހާދު ވިދާޅުވީ، ސިވިލް ސަރވިސްގެ ޚިދުމަތް ލިބިގަންނަ ރައްޔިތުންގެ ފަރާތުން އެންމެ ބޮޑަށް އިވެމުންދާ ޝަކުވާ އަކީވެސް ޚިދުމަތުގެ ފެންވަރާއި ގުޅޭ ޝަކުވާތައް ކަމުގައެވެ.\nމިރޮނގުން ވާހަކަފުޅު ދައްކަވަމުން ސިވިލް ސަރވިސްގެ ޚިދުމަތުގެ ފެންވަރު ރަނގަޅު ކުރެވޭނެ އެންމެ ބޮޑު އެއް އަސާސަކީ، ޚިދުމަތާ ގުޅޭ މީހުންގެ ފެންވަރު ރަނގަޅުކޮށްގެންކަން ފާހަގަކުރައްވައި، މަސައްކަތަށް އެކަށޭނަ، ހުނަރު ހުރި، އެންމެ ޤާބިލު ފަރާތައް ވަޒީފާ ހަމަޖެހިގެންދިއުން ނުވަތަ "ކޮމްޕީޓެންސީ ބޭސްޑް ރެކްރޫޓްމަންޓް" ނިޒާމެއްގެ ދަށުން ވަޒީފާތަކަށް ބޭނުންވާ މީހުން ޢައްޔަން ކުރެވިގެން ދިއުމުމަކީ މުހިއްމު ކަމެއް ކަމުގައި ނައިބު ރައީސް ޖިހާދު ވިދާޅުވި އެވެ.\nއަދި ރާއްޖެފަދަ ކުދިކުދި ޖަޒީރާތަކަކުން އުފެދިފައިވާ ޤައުމެއްގައި، ރައްޔިތުން ބޭނުންވާ މިންވަރަށް، އަދި ފެންވަރަށް ޚިދުމަތް ދިނުމަކީ ބޮޑެތި ގޮންޖެހުންތަކެއް ހުރިކަމެއްކަމަށާއި، ބަވަނަވަމުންމިދާ ދުނިޔޭގައި، ޒަމާނީ ޓެކްނޮލޮޖީ ބޭނުންކޮށްގެން ރައްޔިތުންނަށް އެންމެ ފުރިހަމަ ޚިދުމަތެއް ދިނުމަށް ސިވިލް ސަރވިސްއިން އަބަދުވެސް މަސައްކަތް ކުރަންޖެހޭކަން ނައިބުރައީސް ވަނީ ފާހަގަ ކުރައްވާފައެވެ.